Raees Yameen vakkan kurevvi kamah PPM ge naib raees Shiyam vidhaalhu vejje!\nރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަދި ކުރީގެ ރައީސް ޔާމީންގެ ގާތް އެކުވެރިޔާ ޕީޕީއެމް ނާއިބު ރައީސް އަހުމަދު ޝިޔާމް--\n8 ޖުލައި 20196ކޮމެންޓް\nރައީސް ޔާމީން ވައްކަން ކުރެއްވިކަމަށް ޕީޕީއެމްގެ ނައިބު ރައީސް ވިދާޅުވެއްޖެ!\nކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ރާއްޖެ ތަރައްގީ ކުރުމުގެ މަޝްރޫއުތައް ހިންގެވީ، ވައްކަން ކުރައްވަމުން ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަދި ކުރީގެ ރައީސް އަބްދުﷲ ޔާމީންގެ ގާތް އެކުވެރިޔާ ޕީޕީއެމް ނާއިބު ލީޑަރު އަހުމަދު ޝިޔާމް ތުހުމަތު ކުރައްވައިފި އެވެ.\nސުޕްރީމް ކޯޓުގެ ފަނޑިޔާރުގެ އަދަދު، ދާއިމީ ސުޕްރީމް ކޯޓު އެކުލަވާލިއިރު އޮތް އަދަދު ކަމަށްވާ ހަތް ފަޑިޔާރުންނަށް ބަދަލު ކުރުމަށް ދިވެހިރާއްޖޭގެ ކޯޓުތަކުގެ ގާނޫނަށް ސަރުކާރުގެ ފަރާތުން މެދުހެންވޭރު ދާއިރާގެ މެމްބަރު އަލީ އާޒިމް ހުށަހަޅުއްވާފައިވާ އިސްލާހަށް ބަހުސް ކުރައްވަމުން މިއަދުގެ ޖަލްސާގައި ޝިޔާމު ވިދާޅުވީ ރައީސް ޔާމީން ކޮނޑުފުޅުގައި ވައްކަމުގެ ތުހމަތު ކުރެވުނަސް، ރާއްޖެއަށް ތަރައްގީ ގެންނަވާފައިވާ ކަމަށެވެ.\n"ރައީސް ޔާމީންގެ ވާހަކަ ދައްކާއިރު ބޮޑު ވަގެއްގެ ވާހަކަ ދެއްކުން އޯކޭ. އެބޭފުޅަކަށް އޭގެން ހިތްހަމަ ޖެހުމެއް ލިބޭކަމަށްވަންޏާ މައްސަލައެއް ނެތް. އެހެންނަމަވެސް ދިވެހިރައްޔިތުންނަށް އެބައިނގޭ، ވައްކަން ކޮށްފަ އޮވެއްޖިއްޔާ، ވައްކަން ކުރަމުން، ރައްޔިތުންނަށް ކަންތައްތައް ކޮށްދެއްވި ރައީސެއްކަން ރައީސް ޔާމީނަކީ. އެކަމަކު މިއަދު މިފެންނަނީ ހަމައެކަނި ވައްކަން ކުރާތަން، އެއީ މައްސަލައަކީ،" ޝިޔާމު ވިދާޅުވި އެވެ.\nޝިޔާމުގެ އިތުރުން ޕީޕީއެމަށް ނިސްބަތްވާ ބައެއް މެމްބަރުން ވެސް ކޮންމެ ވެސް ވަރަަށް އެވާހަކަ އެގޮތަށް ދައްކަމުން ގެންދެއެވެ.\nއެގޮތުން އެންމެ ބޮޑަށް ޕީޕީއެމްގެ މެމްބަރުން ދައްކަވަނީ، މާލެ-ހުޅުމާލެ ބްރިޖާއި، ދަރުމަވަންތަ 25 ބުރީގެ ހޮސްޕިޓަލާއި ވެލާނާ އިންޓަނޭޝަނަލް އެއާޕޯޓަށް ގެންނަވާ ތަރައްގީގެ ވާހަކަތަކެވެ.\nބްރިޖަކީ ކުރީގެ ރައީސް ނަޝީދުގެ ސަރުކަރުން 100 މިލިއަން ޑޮލަރަށް ވުރެ ކުޑަ އަދަދަކަށް ހިންގަން ނިންމާފައިވާ މަޝްރޫއެކެވެ. ނަމަވެސް ރައީސް ޔާމީންގެ ސަރުކާރުން އެ ބްރިޖްގެ މަޝްރޫއު ނިންމާފައިވަނީ 200 މިލިއަން ޑޮލަރަށެވެ. އެބްރިޖް ހުޅުވުމުގެ ރަސްމިއްޔާތަށް އެކަނިވެސް ތިން މިލިއަން ޑޮލަރު ހަރަދު ކޮށްފައިވެއެވެ.\nދަރުމަވަންތަ ހޮސްޕިޓަލުގެ 25 ބުރީގެ އިމާރާރާތަކީ، ކުރިން ރައީސް ޔާމީން ސަރުކާރުން ބުނި ގޮތުން، އެއި އައިޖީއެމް ހޮސްޕިޓަލުގެ ބައެކެވެ، އޭރު ކުރެހުމުން ފެންނަގޮތުން، އެސަރަހައްދުގައި ތިން ޓަވަރު ހިމެނުނު ނަމަވެސް، ފަހުން ވަނީ ދަރުމަވަންތަ ހޮސްޕިޓަލުގެ ނަމަށް ބަދަލުކޮށް، 25 ބުރީގެ އެއް އިމާރާތް އަޅާފަ އެވެ. އައިޖީއެމްއެޗްގެ ބައެއްގެ ގޮތުގައި އެތަން ތަރައްގީ ކުރަން ނިންމިއިރުވެސް، ހަރަދު ކުރަން ނިންމާފައިވަނީ 144 މިލިއަން ޑޮލަރެވެ. އަދި އަދި ފަހުން 25 ބުރީގެ ދަރުމަވަންތަ ހޮސްޕިޓަލުގެ ނަމަށް ބަދަލުކުރި އިރުވެސް 144 މިލިއަން ޑޮލަރެވެ. އެ 144 ހަތަރު މިލިއަން ޑޮލަރަކީ ހަމައެކަނި ދަރުމަވަންތަ ހޮސްޕިޓަލުގެ ސްޓަރަކްޗާ އެވެ. މެޝިނަރީތަކާއި ހިދުމަތަށް ބޭނުންވާ ތަކެތި ނުލައެވެ. އެހެންކަމުން އެޕޮޖެކްޓްގެ އަގު އިންތިހާއަށް ބޮޑުކަމުން ބޮޑެތި ފާޑުކިޔުންތަކެއް އެސަރުކާރަށް އަމާޒުވި އެވެ. އަދި އެ ޕްރޮޖެކްޓަށް ކަނޑައެޅި 144 މިލިއަން ޑޮލަރުން ނުވެގެން، ފަހުން ދައުލަތުގެ ބަޖެޓުންވެސް ހަރަދުތަކެއް ކޮށްފައި ވެއެވެ. އެހެންކަމުން އެ ހޮސްޕިޓަލުގެ ހިދްމަތް ރައްޔިތުންނަށް ލިބޭއިރު، އެތަނަށް ހަރަދު ވާނެވަރެއް އޭރުގެ ސަރުކާރަށް ވެސް އޮތީ އަންދާޒާކޮށްލަންވެސް ނޭނގިފަ އެވެ.\nއިމާރާތްކުރުމުގެ ދާއިރާގައި ހަރަކާތްތެރިވާ ވަރަށް ގިނަ ފަރާތްތަކެއް ވެސް ދަރުމަވަންތަ ހޮސްޕިޓަލަށް ކުރި ހަރަދު ބޮޑުކަމަށް ފާހަގަކޮށްފައި ވެއެވެ. އަދި ބައެއް ފަރާތްތަކުން ބުނާގޮތުން 144 މިލިއަން ޑޮލަރަކީ މިހާރު އެހުރި ހޮސްޕިޓަލުގެ ތިން ހޮސްޕިޓަލު އިމާރާތް ކުރާނެ ފައިސާ އެވެ.\nދަރުމަވަންތަ ހޮސްޕިޓަލުގެ ކުރެވުމަށް އެކަނިވެސް 27 މިލިއަން ޑޮލަރު ހަރަދު ކުރިކަމަށް ވެއެވެ.\nދެން އޮތީ ވޭލާނާ އިންޓަނޭޝަނަލް އެއާޕޯޓެވެ. ކުރީގެ ރައީސް ނަޝީދުގެ ސަރުކާރުން، އެއާޕޯޓްތައް ހަދާ އިންޑިއާގެ މަޝްހޫރު ޖީއެމްއާރަށް 25 އަހަރަށް ކުއްޔަން ދީފައިވަނީ 800 މިލިއަން ޑޮލަރު ހަރަދުކޮށްގެން، އެއާޕޯޓް ތަރައްގީކޮށް، 2014 ގައި ނިންމާ ގޮތަށެވެ. ދައުލަތުގެ އެއްވެސް ފައިސާއެއް ނުވަތަ ލޯނެއް ނެތި، ޖީއެމްއާރުން އެއާޕޯޓް ތަރައްގީ ކުރަމުންދަނިކޮށް، އެމީހުން ބޭރުކޮށްލީ ރައީސް ޔާމީން އިސްކޮށް ހުންނަވައިގެންނެވެ.\nރައީސް ޔާމީން ވެރިކަމަށް ވަޑައިގެން ބޭރުން 1،000 މިލިއަން ޑޮލަރުގެ ލޯނެއް ނެގުމަށްފަހު، އެލޯނަށް ފަހުން ވަނީ ދެ މިލިއަން ޑޮލަރު އިތުރުކޮށް، ޖުމްލަ 1،200 މިލިއަން ޑޮލަރަށް އެރާފައިވާކަން ޕީޕީއެމް ބައެއް މެމްބަރުން މަޖިލީހުގައި އޭރު ބަހުސް ކުރައްވަމުން ވިދާޅުވެފަ އެވެ.\nނަމަވެސް ވެރިކަން ނިމިގެން ދިޔައިރު، ބްރިޖްގެ ކުރެހުމާއެއްގޮތަށް ބްރިޖް ނިންމާފައިވާތަނެއް ނުފެނުނެވެ. ބްރިޖްގެ ކޮންމެ ފަރާތަކުން އެއް ލޭން ނެތެވެ. ވެރިކަމުގެ ދައުރު ނިމެންވާއިރަށް ހުޅުވަން ކުރި މަސައްކަތުން ބްރިޖްގެ ދެ ލޭން ނެތް އިރު، އެފައިސާއަށްވީ ގޮތެއް ނޭނގެއެވެ. ޕްރޮޖެކްޓުން އެފައިސާ އުންޏެއް ނުވެއެވެ.\nވެރިކަން ނިމެންވާއިރަށް ދަރުމަވަންތަ ހޮސްޕިޓަލު ނިންމަން އުޅުއްވި ނަމަވެސް، އެކަމެއް ނުވި އެވެ. ކުރިން އައިޖީއެމްއެޗްގެ ބައެއްގެ ގޮތުގައި ތަރައްގީ ކުރަން ދެއްކި ކުރެހުމާއި ފަހުން ދަރުމަވަންތަ ހޮސްޕިޓަލަކަށް ބަދަލުވެގެން ދިޔަގޮތް އެނގޭ ދިވެހި ރައްޔިތަކު ހުރިހެނެއް ހިޔެއް ނުވެއެވެ. އައިޖީއެމްއެޗް ކުރެހުމުގައި ތިން ޓަވަރު ހުރި ނަމަވެސް ފަހުން އެއް ޓަވަރުގެ ގޮތުގައި ދަރުމަވަންތަ ހޮސްޕިޓަލަށް ބަދަލުކުރިއިރު، ޕްރޮޖެކްޓް އަގަކަށް ބަދަލެއް ނާދެ އެވެ. ވިއްޔާވީ ހަރަދުކުރި ފައިސާގެ އަދަދު އިތުރެވެ.\nދެން އޮތީ ވެލާނާ އިންޓަނޭޝަނަލް އެއާޕޯޓެވެ. ރައީސް ޔާމީންގެ ވެރިކަން ނިމެންވާއިރަށް އާ ރާންވޭ ހުޅުވި އެވެ. އާ ރަންވޭގައި އެއްމިލިއަން ޑޮލަރު ހަރަދުކޮށްފައި އިއްތިހާދު އެއަރވޭސްގެ ޗާޓާރ ފްލައިޓެއް ޖެއްސި ގޮތަށް ބަހަބަރެވެ. ނުނިމި ހުއްޓާ އާ ރަންވޭ ހުޅުވުމުން ބޮޑެތި ފާޑު ކިޔުންތަކެއް އޭރު ދިޔައީ ސަރުކާރަށް އަމާޒު ވަމުން ނެވެ.\nރައީސް ޔާމީންގެ ވެރިކަން ނިމުނުއިރު، އެއާޕޯޓްގެ މަޝްރޫއުގެ ބޮޑު ބައެއް އޮތީ ނުނިމި އެވެ.\nވައްކަމާއި ހިޔާނާތާއި ކޮރަޕްޝަން އަމަލުތައް އިންތިހާއަށް ރައީސް ޔާމީންގެ ސަރުކާރު ހިންގާފައިވާތީ ރައްޔިތުން ބުނަމުންދިޔައީ، "ތަރައްގީގެ މަޝްރޫއުތައް އޯކޭ، ބްރިޖް އޯކޭ، އެކަމަކު ވައްކަން އޯކޭއެއް ނޫނޭ" ކަމަށެވެ.\nމަޖިލިސް ޕީޕީއެމް ރައީސް ޔާމީން\n1000 މިލިއަން ޑޮލަރަށް ދެ މިލިއަން ޑޮލަރު އެއްކުރީމާ ވާނީ 1200 މިލިއަން ޑޮލަރު ނޫންތޯ؟ ލިޔުމުގައި އެވަނީ ރަނގަޅަށް ނޫންތޯ!\n1000 މިލިއަން ޑޮލަރައް2މިލިއަން ޑޮލަރު އެއް ކުރީމަ ވާނީ ކިހާވަރެށް\nޣައިރު ޒިންމާދާރު ނޫސްވެރިއެއްކަން ހާމަވުން ނޫންކަމެއް މިލިއުން ކިޔާލުމުން ނުވި\nކަލޭވެސް ތީ ނޫސްވެރިއެއް ދޯ. ޅަދުން ބޯހަލާކު\nސުރުހީގަ ލިޔެފަވަާ އެއްޗެއް ނުފެނުން ލިޔުން ކިޔާލީމަކާ..ތަންކޮލޭއް ބޮޑަށް ޒިންމާދާރުވާން ވެއްޖެ ..\nމި ލިއުންތެރިޔާ ލިޔެފަ މިއޮތީ ހިތުން ވަރަށް މޮޅު ލިއުމެއް. ކަލޭމެން ތިޔަވައްތަރަށް ފިތުނަ އުފައްދަން ކަމުގެ ހަގީގަތް އޮޅުވާލައިގެން ތިޔަ ކަހަލަ ދެކޮޅު ނުޖެހޭ ލިއުން ތިޔަ ލިޔަނީ ކޮން އިންސާފަކުން. ވަގުންނާ ބާގީންނާ ޔަހޫދީންނާ ކަލެއަށް އެނގޭނެ


ކޮވިޑް-19 ފެތުރުނަ ނުދިނުމަށް ސަރުކާރުން ކުރަމުން އަންނަ މަސައްކަތަށް ނަޝީދުގެ ޝުކުރު – Dhen.mv\nކޮވިޑް-19 ފެތުރުނަ ނުދިނުމަށް ސަރުކާރުން ކުރަމުން އަންނަ މަސައްކަތަށް ނަޝީދުގެ ޝުކުރު\nކޮވިޑް-19 ރާއްޖޭގައި ފެތުރުނަ ނުދިނުމަށް ސަރުކާރުން ކުރަމުން އަންނަ މަސައްކަތަށް ރައްޔިތުންގެ މަޖިލީހުގެ ރައީސް މުހައްމަދު ނަޝީދު ޝުކުރު އަދާކުރައްވައިފިއެވެ.\nފުރަތަމަ ފަހަރަށް އޮންލައިން ކޮށް ބާއްވާ މަޖިލިސް ޖަލްސާ ފައްޓަވާ ދެއްވާ ވާހަކަފުޅުދައްކަވަމުން ނަޝީދު ވިދާޅުވީ ކޮވިޑް-19 ފެތުރުނަ ނުދިނުމަށް އަޅާންހުރި ފިވަޔަވަޅުތައް ސަރުކާރުން އަޅަމުންދާކަމަށެވެ. އަދި މަޖިލިހުގެ މެމްބަރުންގެ ނަމުގައާއި އެމަނިކުފާނުގެ ނަމުގައި ސަރުކާރުން ކުރަމުން އަންނަ މަސައްކަތަށް އަދި އަޅަމުން އަންނަ ފިޔަވަޅުތަކަށް ޝުކުރުއަދާކޮށްފައިވެއެވެ.\nނަޝީދު ވަނީ ރޯގާއާ ގުޅިގެން އިޖްތިމާއީ ގައިދުރުވުންފަދަ ގޮތްތައް ބޭނުންކޮށްގެން ރޯގާ ފެތުރުން މަދުކުރުމަށް ރައްކާތެރިކަމުގެ ފިޔަވަޅުތައް އެޅުމަށް ސަރުކާރުން ނިންމާފައިވާކަން ފާހަގަ ކުރައްވާފައެވެ.\n"ސަރުކާރުން އަޅަމުން އަންނަ ފިޔަވަޅުތަކަކީ ރޯގާ ބޮޑުކޮށް ފެތުރިދާނެ ދުވަހަކަށް ތައްޔާރުވުމަށް އަޅާފިޔަވަޅުތަކެއް. ރައްޔިތުންނަށް ގިނަ ދަތިތަކަކާ ކުރިމަތިވާކަން އިނގޭ. ދިވެހިންނަކީ އަބަދުވެސް ދަތި އުނދަގޫތަކުން އަރައިގަންނަބައެއް." ނަޝީދު ވިދާޅުވިއެވެ.\nމިދަނޑިވަޅުގައި މަޖިލިސް ބޭއްވުން މުހިންމުކަން ފާހަގަ ކުރައްވާ ނަޝީދު ވިދާޅުވީ މަޖިލިސް މެމްބަރުންނަކީ ރައްޔިތުންގެ ވަކީލުން ކަމަށާއި މެމްބަރުން ތިބެންވާނީ ރައްޔިތުންނާއި ފަސޭހައިން ގުޅޭގޮތަށް ކަމަށެވެ.\nރައްޔިތުން ހިތްއެދޭވަރަށް ކަންކަން ނުކުރެވިދާނެ ކަން ފާހަގަކޮށް ރައީސް ނަޝީދު ވިދާޅުވީ އެހެން ނަމަވެސް މިއީ މެމްބަރުން ރައްޔިތުންނާއި ގުޅި އެކީގައި ތިބެންވީ ވަގުތު ކަމަށެވެ.\nކޮވިޑް-19: އިންޑިއާގެ ވެކްސިން ސީޗެލްސް، މޮރިޝަސް އަދި މިޔަންމާއަށް ފޮނުވައިފި\nލަންކާގައި އޮކްސްފޯޑް ވެކްސިން ބޭނުންކުރުމުގެ އިމަޖެންސީ ހުއްދަ ދީފި\nއަގްސާ މިސްކިތުގެ "ބުޅާތަކުގެ ބައްޕަ" ނިޔާވެއްޖެ


Jailam Uhmeedhaai Eku Kiyaidhey Photo Ge Vaahaka - Vaguthu\nޖައިލަމް އުއްމީދާއި އެކު ކިޔައިދޭ ފޮޓޯގެ ވާހަކަ!\n1 ހަފްތާ ކުރިން ( އޭޕްރީލް 24, 2021 )\nރާއްޖޭގައި މަޝްހޫރު ކަމެއް ހޯދަމުން އަންނަ ފޮޓޯގްރާފާ ޖައިލަމް - ވަގުތު އިމޭޖްސް: އިބްރާހިމް ޝާބިލް\nރާއްޖޭގައި ފޮޓޯގްރަފީ ދާއިރާގައި ފިޔަޖަހަމުން އަންނަ އެތައް ޒުވާނުންނެއް އުޅެ އެވެ. މި ދާއިރާގައި ކުރިއަރައި، ދުނިޔޭގެ ސަމާލުކަމަށް އައިސްފައިވާ އެތައް ބަޔަކުވެސް އެބަތިއްބެވެ. މިިހާރު ރާއްޖޭގައި ފޮޓޯގްރަފީ ދާއިރާގައި އެތައް ސަތޭކަ ޒުވާނުނެއް އުޅޭއިރު، ކޮންމެ ޒުވާނެއްގެ ފޮޓޯގްފަރީގެ ވާހަކަ ވަރަށް ތަފާތެވެ.\nމިއީ އުމުރުން 26 އަހަރުގެ ޖައިލަމް މުހައްމަދުގެ ފޮޓޯގްރަފީ ސްޓޯރީ އެވެ. އޭނާއަކީ މިހާރު ރާއްޖޭގައި ކުރިއަރަމުން އަންނަ ފޮޓޯގްފާރެކެވެ. ބ.އަތޮޅު ތުޅާދޫއަށް އުފަން ޖައިލަމް ފޮޓޯގްރަފީ ދާއިރާއަށް ވަދެވުނީ އޭނާ ރިސޯޓްގައި އުޅުނުއިރު އެވެ. އޭނާ އެކަމަށް ހިތްޖެހުނީ ހޮބީއެއްގެ ގޮތުގައި އެކަން ކުރަމުން ގޮހެވެ.\nޖައިލަމްގެ ފޮޓޯޝޫޓެއްގެ ތެރެއިން\nޖައިލަމް ތުޅާދޫ ސްކޫލުން އޯލެވެލް އާ ހަމައަށް ކިޔެވިއެވެ. އޭގެ ފަހުން ރިސޯޓް ދާއިރާއަށް ވަނެވެ. ރިސޯޓުގައި އޭނާ އުޅުނީ ފުޑް އެންޑް ބެވަރޭޖް އެޓެންޑެންޓަކަށެވެ. އެތަނުގައި އުޅެ ފޮޓޯ ނަގާ ހެދިއެވެ. ފުރަތަމަ އަމިއްލަ ފޯނުންނެވެ. އޭގެ ފަހުން ކެމެރާ ގަތެވެ. އަދި ރަށުގައި އަމިއްލަ ސްޓޫޑިއޯއެއްވެސް ހުޅުވިއެވެ.\n"ރިސޯޓް ދާއިރާއަކީ އަހަރެން އަސްލު އެންމެ އުޅެން ބޭނުންވާ ދާއިރާއެއް ނޫން، އެހެންވެ ރިސޯޓް ލައިފް ދޫކޮށްލީ،މިހާރު ކުރަނީ އަމިއްލަ މަސައްކަތް. ރިސޯޓް ދާއިރާއާ ދުރަށް ދިޔަ ސަބަބު ހާމަ ކުރަމުން ޖައިލަމް ބުންޏެވެ.\nޖައިލަމް ރިސޯޓަށް ވަން އިރު އުނދަގޫތަކާއި ކުރިމަތިވިއެވެ. ހާއްސަކޮށް މާހައުލު ބަދަލު ވުމުން ވީ އުނދަގޫތައް ބަޔާން ކުރަންވެސް ދައްޗެވެ. އޭނާ އެއިރު ވަރަށް ހަގެވެ. "އެއިރު މަންމަ އާއި ބައްޕައާ ހުރީ ރާއްޖޭގައި ބޭރުގައި، އެހެންވީމަ މަންމަ އާއި ބައްޕައާ މާގިނައިން ވާހަކަ ނުދެއްކޭ، އެއްފަހަރެއްގައި ކެނޑިގެން ދާންވެސް ވިސްނުން، އެކަމަކު މެންޓަލީ ދޮންބެގެ ސަޕޯޓް ވަރަށް ލިބުނު"\nފޮޓޯ ނެގުމުގެ މަސައްކަތުން ރަނގަޅު އާމްދަނީއެއް ލިބެމުން އަންނަ ޖައިލަމްގެ ފޮޓޯގްރަފީ ސްޓޯރީއަށް ބަލާލަމާ ހިނގާށެވެ.\nފޮޓޯގްރަފީ ދާއިރާއަށް ވަނުން!\nޖައިލަމް ފޮޓޯގްރަފީ އަށް ޝައުގުވެރިކަން އުފެދުނީ އޭނާ ފޯނުން ފޮޓޯ ނަގަން ފެށި ހިސާބުންނެވެ. އަލަށް އޭނާ ރިސޯޓަކަށް ދެވުމުން އާ ކަންކަން ތަޖުރިބާ ކުރެވޭއިރު، އާ ތަންތަންވެސް ފެންނާނެ އެވެ. އަދި އެފަދަ މަންޒަރުތައް ފޮޓޯ ނަގަންވެސް ބޭނުން ވާނެ އެވެ. އޭނާއަށްވެސް ވީ އެހެންނެވެ. އެ މަންޒަރުތައް ފޮޓޯ ނެގީއެވެ. މިއާއެކު އެކަމަށް ހިތްޖެހުނީ އެވެ.\n"ރިސޯޓަށް ދެވުނީމަ ވަރަށް ރީތި ތަންތަން ފެންނާނެތާ ދޯ، އަބަދުވެސް ހުސް ވަގުތެއް ލިބުނީމަ އެކްސްޕްލޯ ކުރުމާއި ފޮޓޯ ނެގުން ކަމަކީ، އިންސްޓަގްރާމް އިން ފޮޓޯގްރާފަރުންގެ ފޮޓޯތައް ފެނުނީމަ ކެމެރާއަކުން ފޮޓޯ ނަގާލަން ބޭނުންވީ، އެހިސާބުން އެނގުނީ ފޮޓޯގްރަފީގެ ދާއިރާއަށް ހުރި ޝައުގުވެރިކަން، ގަޔާވާ ކަމެއް ވެއްޖެއްޔާ އެކަމަކުން ކުރިއަށް ދެވޭނެކަން ގަބޫލު ކުރެވުނު."\nއޭނާ ރިސޯޓަށް ދިޔައީ އަމިއްލަ މަސައްްކަތެއް ފެށުމަށް ފައިނޭންޝިއަލް ސަޕޯޓް ބޭނުންވާތީ އާއި އާއިލާއަށް އޭނާގެ ފަރާތުން ކޮންމެވެސް ވަރެއްގެ އެހީތެރިކަމެއް ދިނުމަށެވެ. އޭނާ އެކަން ކުރިއެވެ. އަމިއްލަ މަސައްކަތެއް ފަށައިގަތެވެ. ރިސޯޓްގައި އުޅެމުން ރަށުގައި ހުޅުވީ އަމިއްލަ ސްޓޫޑިއޯއެކެވެ.\nފުރަތަމަ އޭނާ ރަށުގައި ހިންގީ އަމިއްލަ ސްޓޫޑިއޯއެކެވެ. އެ ސްޓޫޑިއޯ ހަދާފައި ބޭނުންވާ އިކުއިޕްމެންޓްސް އާއި ސްޓާފެއްގެ ނަގައިގެން މަސައްކަތް އޭނާ ފަށައިގަތީ އުއްމީދުތަކަކާއި އެކުގައެވެ. އެހެން ނަމަވެސް މާ ގިނަ ދުވަހު އެތަން ހިންގޭ ގޮތެއް ނުވިއެވެ.\n"އެހާ ހިސާބުން ވިސްނުނީ ފޮޓޯގްރަަފީ ދާއިރާއިން ކުރިއަށް ދެވޭނީ އަމިއްލަ ޓެލެންޓާއި އިންޓެރެސްޓުންކަން، ދެން ރަށަށް އައިސް ކެމެރާއަކުން ބޭސިކް ފޮޓޯގްރަފީ ދަސް ކުރީ، އެކަން ދަސްކުރީ ރައްޓެއްސެއް ކައިރިން، "ފައުޒާން ކުޑޭ". އެއަށްފަހު އެމްވީލަކުއާގެ ޕްރޮޑަކްޓްސްތަކުގެ ފޮޓޯ ނެގުމުގައި އުޅުނީ"\nޖައިލަމް ނެގި ވެޑިންގ އައުޓްޑޯ ފޮޓޯ ޝޫޓެއް\nއޭނާ ވަނީ އެކަމަށް ހުންނަ ޝައުގުވެރިކަމެއްގެ ބޮޑުކަމުން މާލެ އައިސް ފޮޓޯގްރާފަރެއްގެ އެސިސްޓެންޓަކަށް ފްރީލާންސްކޮށް މަސައްކަތް ފެށިއެވެ. އަދި އަމިއްލައަށް ރައްޓެހިންގެ ޝޫޓްތައް ނަގާ އެކްސްޕްލޯ ކުރަން ފެށިއެވެ.\nޖައިލަމް ނެގި ގްރެޑުއޭޝަން އައުޓްޑޯ ފޮޓޯ ޝޫޓެއް\nއެންމެ ބޮޑު އިންސްޕިރޭޝަންއަކީ ވިންކްއަޕިކް ޒާރް!\nކޮންމެ ދާއިރާއެއްގައި އުޅޭ މީހެއް ކަމުގައިވިޔަސް އިންސްޕިރޭޝަންގެ ގޮތުގައި މީހަކު ނަގައެވެ. އެގޮތުން ޖައިލަމްގެ އެންމެ ބޮޑު އިންސްޕިރޭޝަންއަކީ ވިންކްއަޕިކް ޒާރް އެވެ. އޭނާ ބުނީ، އެންމެ ފުރަތަމަ ޒާރް އާ ދިމާވީ ގާތް މީހެއްގެ ކައިވެނީގެ ހަފްލާއިން ކަމަށާއި، އެއީ އޭނާ މި ދާއިރާއަށް ވަންނަން އެންމެ ބޮޑު ސަޕޯޓެއް ދިން މީހެއް ކަމަށެވެ.\n"ވިންކްއަޕިކް ކަޕްލް ހަމޫ އާއި ޒާރްގެ ފަރާތުން، އެންމެ ބޮޑު ސަޕޯޓެއް ލިބުނީ، އެއީ ހަމަ ބެސްޓް ދެ މީހުން އެމީހުންގެ ފަރާތުން އަސްލު ވަރަށް ބޮޑަށް އަހަންނަށް ފޮޓޯ ނަގަން ދަސްވި، އެ ހިސާބުން އަސްލު މި ދާއިރާއަށް ވަންނަން މަގު ފެނުނީ، އެ މީހުން އަސްލު އަހަންނަށް ފޮޓޯގްރަފީގެ ޕްރޮފެެޝަނަލް ލެވެލްއަށް ދިއުމަށް ޓްރެއިން ކޮށް ދިނީ"\nއޭނާ ބުނީ، ވިންކްއަޕިކް ކުރިއަރައިގެން އައި ގޮތާއި، މިހާރު މަސައްކަތް ކުރާ ގޮތް އެއީ އޭނާއަށް ލިބުނު ވަރަށް ބޮޑު އިންސްޕިރޭޝަންއެއް ކަމަށެވެ.\nވިންކް އަ ޕިކްގެ ދެމަފިރިންނާއެކު ޖައިިލަމް، މިދެމަފިރިންނަކީ އޭނާއަށް ދާއިރާގައި އެންމެ ބޮޑަށް އެހީތެރިވެދިން ފަރާތްތައް\nއެ ދެ މީހުންގެ ފަރާތުން އެ ލިބޭ ސަޕޯޓާއި އެއްވަރަަށް އާއިލާ މީހުންގެ ސަޕޯޓާއި، ހާއްސަކޮށް މަންމަ އާއި ބައްޕަގެ ސަޕޯޓް ވަރަށް ބޮޑަށް ލިބޭ ކަމަށް އޭނާ ބުންޏެވެ.\nޖައިލަމް މިހާހިސާބަށް އާދެވިފައި ހުރީ ދެރަވާ ކަހަލަ ބަސްތަކާއި ކުރިމަތިލައިގެންނެވެ. ކުރިން ރަށުގައި އުޅުނުއިރު، މީހުން މަޖަލަކަށް ހަދާފައި، ކެމެރާއެއް އޮތަސް ފޮޓޯއެއް ނުނެގޭނެއޭ ބުނެ އުޅުނު ކަމަށް ޖައިލަމް ބުންޏެެވެ.\n"އެކަމަކު އަސްލު މިހާރު އަހަރެންނަށް އާދެވިފައި މިހުރި ހިސާބުން އާދެވޭނެ ކަމަކަށް އަހަރެންނަށްވެސް އެއިރު ހިތަކަށް ނާރާ ހާގީގަތަށް ބުނަންޏާ، ބުނެވޭނީ ހިތްވަރަކާއެކު މަސައްކަތް ކޮށްފިއްޔާ ކޮންމެ ކަމެއްވެސް ވާނެއޭ".\nޖައިލަމް ކުރިއަށް އޮތްތަނުގައި ވިސްނުން ހުރީ ފޮޓޯގްރަފީ ދާއިރާއިން ކިޔަވަންދާން ފުރުސަތު ލިބިއްޖެ ނަމަ އެކަންވެސް ކުރާށެވެ.\nއޭނާ ކުރިއަށް ދަނީ މިހާރުވެސް ޝޫޓްތަކާއި އެކުގައެވެ. އެ ފުރުސަތުތައް އޭނާއަށް ލިބެއެވެ. އެހެންކަމުން އޭނާ ގަބޫލުކުރާގޮތުގައި، ކުރިއަށް ވުރެ ގިނައިން އޭނާއަށް އެ ފުރުސަތު ލިބެމުން ދިޔުމަކީއޭނާއަށް ލިބޭ ކުރިއެރުމެެވެލ\nޖައިލަމް އަށް އެންމެ ކަމުދަނީ އައުޓްޑޯ ޕޯޓްރެއިޓް ފޮޓޯގްރަފީ ކަމަށް އޭނާ ބުނެފައި ވެއެވެ.\nދާއިރާއާ މެދު ކުރެވޭ އުއްމީދު\nޖައިލަމްއަކީ މިހާރު މި ދާއިރާގައި ކުރިއަރަމުން އަންނަ މީހަކަށް ވެފައި، އޭނާ ބޭނުންވަނީ ދާއިރާގައި ދެވެން އޮތް އެންމެ ކުރިއަށް ދާށެވެ.\n"އެއާ އެއްކޮށް އަދި ވަރަށް ބޭނުން އަހަރެންނަށް ދަސްވެފައި ހުރި މިންވަރަކުން މި ދާއިރާއަށް ނުކުންނަށް ކުދިންނަށް މިކަންވެސް ދަސްކޮށްދިނުން، މިހާރުވެސް ބައެއް ކުދިންނަށް ދަސްކޮށްފައި ހުންނާނެ، އެހެންވެ ވަރަށް އުފާވޭ".\nޖައިލަމް ވަނީ އޭނާ މި ދާއިރާއަށް ނެރެދީ، އޭނާއަށް ދިން ސަޕޯޓަށް ގިނަބަޔަކަށް ޝުކުރު އަދާ ކޮށްފައެވެ އޭގެ ތެރޭގައި ފައުޒާން (ކުޑޭ)، ޝަހުދާން ފޮޓޯ، ޖެރީ ގްރަފީ، ހަމޫ އާއި ޒާރްގެ ނަން ފާހަގަކޮށްފައެވެ.\nޖައިލަމް ނެގި ބޭބީ ބާތްޑޭ ފޮޓޯޝޫޓެއް\nމިއީ ކުރިމަގު އޮތް ދާއިރާއެއް ކަމަށް ޖައިލަމް ގަބޫލުކުރެއެވެ. އޭނާ ބުނަނީ އެއްވެސް މަސައްކަތަކީ ފަސޭހަ މަސައްކަތެއް ނޫން ކަމަށެވެ. ޖެހޭނީ ބުރަކޮށް މަސައްކަތް ކުރަން ކަމަށް ބުންޏެވެ.\n"ރާއްޖޭގައި އެބަ ހުރި ހަމަ އެކި ކަހަލަފޮޓޯސް ނެގެން، އަސްލު ދާއިރާ ވަރަށް ބޮޑު"\nޖައިލަމްގެ އިންސްޓަގްރާމް ޕޭޖް\nޔަގީނުން ވެސް ޖައިލަމްގެ ވާހަކައަކީ ފޮޓޯ ނަގަން ޝައުގުވެރިވާ ޒުވާނުންނަށް އުއްމީދުތައް ގެނެސްދޭނެ ވާހަކަތަކެކެވެ.\nއޭޕްރީލް 24, 2021 03:54\nއަހަރެންވެސް މީ ތި ދާއިރާގަ އުަޅެމުން އަންނަ މީހެއް..! އެކަމަކު އަހަންނަށް ތިހާ ސަޕޯޓިވް ބައެއް ނުލިބޭ، ވަރަށްދެރަ..!\nއޭޕްރީލް 25, 2021 15:06\nބްރޯ. އެކްސްޕޯޝަރ އެންޑް ސަޕޯޓްއަކީ ވަކި ބަޔަކަށް ނޫސްތަކުން ދޭ އެއްޗެއް. އަހަރުމެން ނުފެތޭނެ މި މީހުންގެ މިންގަނޑަކަށް އަހަރުމެން ދަށްބަޔަކަށް ވީމަ. ކީޕް ވޯކިންގް ހާރޑް. އެކަމަކު ގިވް އަޕް ނުކުރާތި. ޔޫ ވީލް ހޭވް ޔޯ ޑޭ ޓޫ.


Beyni Mas Kandali Iru Bandutherey Plastic Fulhieh!\nބޭނި މަސް ކަނޑާލިއިރު، ބަނޑުތެރޭ ޕްލާސްޓިކް ފުޅިއެއް\n13 މޭ 2022 - 16:21:43\nސޯޝަލް މީޑިއާގައި މިއަދު ދައުރުވި ވީޑިއޯއަކުން ފެންނަނީ ބާނާފައި އޮތް ބޮޑު މަހެެއް ކަނޑާލިއިރު، މަހުގެ އެތެރެއިން ޕްލާސްޓިކް ފުޅިއެެއް ނަނގާ މަންޒަރެވެ.\nޕްލާސްޓިކް މޫދަށް ނޭޅުމަށް އެދި ހިއްސާކޮށްފައިވާ ވީޑިއޯ މިއީ މިފަދަ ފުރަތަމަ ވީޑިއޯއެއް ނޫނެވެ. ވަރަށް ގިނަ ފަހަރަށް ކަނޑުގެ ދިރުންތަކުގެ ބަނޑުތެރެއިން މިފަދަ އެއްޗެހި ފެނިފައި އެބަހުއްޓެވެ. ކުށްވެރިންނަކީ އަހަރެމެންނެވެ.\nވީޑިއޯ ކޮޅު ކިތަންމެ ކުރަސް ވަރަށް ގިނަ މެސެޖުތަކެއް އެބަދެއެވެ. އެތަކެތީގެ ބަނޑުތެރެއިން ޕްލާސްޓިކް ފެނުމަކީ އަހަރެމެންގެ އިހުމާލުގެ ހެއްކެކެވެ. ކަނޑުގެ ދިރުންތަކުގެ ބޮލުގައި ޕްލާސްޓިކް ކޮތަޅު އެޅި، ބޮޑެތި ވާގަނޑު އެޅި މަރުވެގެން ދަނީ އަހަރެމެންގެ ސަބަބުންނެވެ.\nކަނޑަށް އެކަންޏެއް ނޫނެވެ. އުޅޭ މާހައުލުވެސް އޮންނަނީ ކުނިން ފުރިފައެވެ. ކާ ކޮންމެ އެއްޗެއްގެ ބާކީ ބައި އޮންނަނީ މަގުމަތީގައެވެ. ނޫނީ މޫދުތަކުގައެވެ. ވަރުވަރުން ޑަސްބިން ބަހައްޓާފައި ހުއްޓަސް އެއެއް ނުފެނެއެވެ.\nތިމާވެއްޓާއި ކަނޑުތައް ހިމާޔަތް ކުރުމަށް މަސައްކަތް ކުރާ ޖަމިއްޔާއިން މުދޫގައި ޕްލާސްޓިކް ފުޅި ޖަމާވެފައި އޮތް ވީޑިއޯއެއް އާއްމުކޮށް، ބުނެފައިވާގޮތުގައި، މަހަކީ ޕްލާސްޓިކަށް ދެވި ހިފާ އެއްޗެކެވެ. މަސްތައް ޕްލާސްޓިކް ކަނީ ވަރަށް ޝައުގުވެރިކަމާއިއެކު އެވެ. ދެން އިންސާނުން އެ މަސްތައް ކަނީއެވެ.\nކަނޑުގެ މުއްސަނދިކަމާއި ޖަޒީރާވަންތަކަމަކީ ރާއްޖެއަށް ލިބިފައިވާ އެންމެ ބޮޑު އެއް ނިއުމަތެވެ. އަހަރެމެންނަށް ރިޒްގު ލައްވަވާފައިވަނީ މި ކުޑަ ޖަޒީރާ ރާއްޖެ ވަށައިގެން އޮންނަ ކަނޑުގައެވެ. ފަރުތަކުގައިވާ ރީތިކަން އިތުރުކޮށްދެނީ ފަޅައި އުތުރި އަރާފައިވާ މުރަކަތަކުންނެވެ. އެ ހުރިހާ ނިއުމަތަކާއި ރިޒްގެއް ލިބިފައިވީ ހިނދު، އެއާއި މެދު ފަރުވާކުޑަކޮށްލެވެނީ ކީއްވެތޯއެވެ.\nއުޅަނދުފަހަރުން ދަތުރުކުރާ ފަރާތްތަކަށް އާންމުކޮށް ޖޫސްޕެކެޓެއް ނުވަތަ ޕިކްފައިން ޕެކެޓެއް އެ އުޅަނދެއްގެ ފަރާތުން ފޯރުކޮށްދެއެވެ. އެ ޖޫސްޕެކެޓާއި ޕިކްފައިން ޕެކެޓު ހުސްކޮށްލުމަށް ފަހު އެއްލާލަނީ ފަސޭހަކޮށްލުމަށްޓަކައި މާސިންގާ ކަނޑުގެ ތެރެއަށެވެ.\nކަނޑުމަތީގައި އާންމުކޮށް ދަތުރުކުރާ ފަރާތްތަކުގެ ތެރެއިން ބައެއް ފަރާތްތަކަށް ދަތުރުމަތީގައި ހޮޑުލެވުމާއި ބޮލުގައި ރިހުން ފަދަ ކަންތައްތައް އިހުސާސްކުރެވޭ އިރު، އެފަރާތްތަކުން ހޮޑުލުމަށް ބޭނުންކުރާ ޕްލާސްޓިކް ކޮތަޅާއި، ހޮޑު ލަވާތީ ކާ ބޭހުގެ ހުސްކުރި ކާޑާއި، ފެން ހުސްކޮށްފައި ފެންފުޅިވެސް ބައެއް ފަހަރު ކަނޑަށް އެއްލާލާތަން ފެނެއެވެ.\nއެއަށްފަހު ރަށްރަށުގެ ފަޅުތެރެއަށް ބަލައިލަމާ ހިނގާށެވެ. ބައެއް ފަރާތްތަކަކީ ލޯބިވެރިންނާއި އެކުވެރިންނާއި އެކު ވަގުތު ހޭދަކޮށްލުމަށްޓަކައި ފަޅެއް ކައިރިއަށް ނުވަތަ ތޮށިގަނޑެއްގެ މައްޗަށް ޖައްސައިލާ ބައެކެވެ. އެގޮތަށް ތޮށިގަނޑު މައްޗަށް ޖައްސާލާ ބައެއް ފަރާތްތަކުން ހުސްކުރި ސުޕާރީ ޕެކެޓާއި، ޖޫސް ނުވަތަ ފެންފުޅީގެ އިތުރުން ދަޅުވެސް އެއްލާލަނީ އެ ކަނޑުތެރެއަށެވެ.\nމިފަދަ ތަކެތި އެތަކެއް ޓަނުގެ ކުނިބުނީގެ ގޮތުގައި ކަނޑުމައްޗަށް އެއްލާލާއިރު، އެއް އިރަކުވެސް ކަނޑަށް އެކަމުން އަސަރު ކުރާނެ ކަމާއި މެދު ވިސްނާލެވޭބާއެވެ؟ އުކާލެވޭ މިފަދަ ތަކެތީގެ ސަބަބުން ހަމައެކަނި ހަޑިވަނީ ވަށައިގެންވާ ކަނޑެއް ނޫނެވެ. އެ ކަނޑުގައި ދިރިއުޅޭ މަހްލޫގުންނަށް ވެސް އޭގެ ނޭދެވޭ އަސަރުކުރެއެވެ.\nމާލޭގެ ކަނޑުތަކަށާއި ފަޅުތަކަށް ބަލާލާއިރުވެސް ހަމަ މިފަދައެވެ. ފަތާ ޓްރެކް ސަރަހައްދާއި، ވަޅޯމަސް މާރުކޭޓުގެ އިތުރުން ދުވާ ޓްރެކްގެ ކުރިމަތީގައި އޮންނަ ބަނދަރު ފަދަ ތަންތަނުގައި އާންމުގޮތެއްގައި އޮންނަނީ ކުނިން ފުރިފައެވެ. މި ކަންތައްތައް ހައްލުވާނީ އެންމެން މިކަމަށް ހޭލުންތެރިވެގެންނެވެ.\nއެހެންކަމުން ކަނޑުމައްޗަށް ކުނިބުނި އަޅައި ހަޑިކުރާ ފަރާތްތަކާއި މެދު ފިޔަވަޅުއަޅާ ޖޫރިމަނާ ނުކުރިއަސް، މޫދަށް އެއްލާލާ ފެންފުޅި ކަނޑުގެ ދިރުންތައް "ކާލަނީ ނޫންހޭ، އެއްޗެއް އޮތިއްޔާ ކަަނީނޫންހޭ، އެއީ އެ މަހުގެ މައްސަލައެއް ނޫންހޭ" ބުނެލުމުގެ ބަދަލުގައި އަހަރެމެން އަމިއްލައަށް ކައިރީގައި ޑަސްބިނެއް ހުރިނަމަ ކުނި އެއަށް އަޅަން ކުޑަ ހިތްވަރެއް ބަހެއްޓުން ކިހިނެތްވާނެބާއެވެ؟\nވ. އަތޮޅަށް ލެއްގި ބޮޑުމަސް މިޔަރުތަކުގެ ކާނާއަކަށް\nސީ ޑްރެގަން އެއްގެ ކަށިތަކެއް ފެނިއްޖެ


ޕާޓީގެ ރައީސްކަން ބޭނުންވަނީ އެމްޑީޕީ އިސްލާހުކޮށް، ޕާޓީތެރޭގައި މިހާރު އޮތް އާއިލީ ވެރިކަން ނިމުމަކަށް ގެނައުމަށް: ފުރަހަނި ޝުޢައިބު | Sandhaanu\nޕާޓީގެ ރައީސްކަން ބޭނުންވަނީ އެމްޑީޕީ އިސްލާހުކޮށް، ޕާޓީތެރޭގައި މިހާރު އޮތް އާއިލީ ވެރިކަން ނިމުމަކަށް ގެނައުމަށް: ފުރަހަނި ޝުޢައިބު\nއެމްޑީޕީ ގެ ރައީސްކަން ކުރަން ނިންމީ، ޕާޓީތެރޭ މޫލައި ވަކިހިއްޕާފައި އޮތް އަންނި (ކެނެރީގޭ މުޙައްމަދު ނަޝީދުގެ) އާއިލާގެ ވެރިކަން ނިންމައި، އެމްޑީޕީއަކީ ޕާޓީއިން ކަނޑައެޅި ސިޔާސަތާ އުސޫލުތަކާ އެއްގޮތަށް ހިންގާ ސިޔާސީ ޕާޓީ އަކަށް ހަދަންކަމުގައި އެމްޑީޕީގެ ކުރީގެ އިސް ބޭފުޅެއްކަމުގައިވާ ފުރަހަނި ޝުޢައިބު ވިދާޅުވެއްޖެއެވެ.\nޝުޢައިބު އެމްޑީޕީގެ ރައީސްކަން ކުރައްވަން ބޭނުންފުޅުވާ ސަބަބުތައް ބަޔާންކޮށްދެއްވަމުން އިތުރަށް ވިދާޅުވެފައިވެއެވެ.\nޕާޓީގެ ލީޑަރޝިޕުން އަމިއްލައަށް އެކަހެރި ވުމަކީ އަންނިއަށް މިއަދު ކުރެވެން އޮތްކަމެއް ނޫންކަން ގަބޫލުކުރެވިގެން އަޅުގަނޑު އެމްޑީޕީގެ ރައީސްކަން ކުރަން ބޭނުންވަނީ.\nދިވެހިރާއްޖޭގެ ވެރިކަމުގެ އާރާއި ބާރުގެ ދަހިވެތިކަމުގައި، އަންނި ވަށާލާފައިތިބި، އީވާ، ސާބެ، ނާޒިމް ސައްތާރު، ނާޝްމެންނާ އަދި މުޅި އާއިލާ އެ މަސްތުގަ ޖެހި އަމަލުވެފައި ތިބިކަން ޔަގީންވުމުން އަޅުގަނޑު އެމްޑީޕީގެ ރައީސްކަން ކުރަން ބޭނުން ވަނީ.\nމި މަސްތުގައިޖެހި އަންނިއަށް އެމްޑީޕީގެ ރައީސްކަން ދޫކޮށް ޕާޓީ އާ ލީޑަރޝިޕަކާ ޙަވާލު ނުކުރެވޭނެކަން ޔަގީން ވުމުގެ އިތުރަށް އެފުރުސަތު އަންނި އާއިލާގެ މީހުން އަންނިއަށް ނުދޭނެތީވެ އަޅުގަނޑު އެމްޑީގެ ރައީސްކަން ބޭނުންވަނީ.\nއެމްޑީޕީގެ ކޮންމެ މަގާމަކަށް އަންނަ ކޮންމެ މީހަކީ މިއަދު އަންނި ބުނާ ގޮތާ ރުހޭ، އެ އާއިލާއަށް ކުރުނީސްކުރާ ބަޔަކަށް ވާންޖެހޭ ކަން ސާފުކޮށް ފެންނަން ފެށުމާއެކު، އެ މީހުންނަށް ސަރުކާރުގެ ހުރިހާ ވަސީލަތެއް މިލްކު ކޮށްދޭތަން ފެންނާތީވެ، އަޅުގަނޑު އެމްޑީޕީގެ ރައީސްކަން ކުރަން ބޭނުންވަނީ.\nޝުޢައިބު ވިދާޅުވި ގޮތުގައި އެމްޑީޕީ ސިޔާސީ ޙަރަކާތެއްގެ ގޮތުގައި ވުޖޫދުކުރީ ރާއްޖޭގެ ވެރިކަމުގެ ތެރެއިން އާއިލީ ވެރިކަން ޚަތިމް ކުރުމުގެ މާތްމަގުސަދުގައެވެ. އެކަން އަޅުގަނޑުމެނަށް ކާމިޔާބު ވުމަށްފަހު ދެން އަނެއްކާ އެމްޑީޕީ އަކީ ކުރީގެ 30 އަހަރަށްވުރެވެސް ހަރުކަށި އާއިލީ ފިކުރެއްކަމުގައި ހަދާކަށް ޗާންސް ދެވިގެން ނުވާނެ. އެ ނިޔަތުގައި އަޅުގަނޑާއި އެމްޑީޕީގެ ޑިމޮކްރެޓިކް ބައިވެރިން މަސައްކަތް ކުރާނީ.\n“އެމްޑީޕީ ހިންގަން ޖެހޭނީކީ ކަނޑައެޅި ބަޔާންކޮށްފައި އޮންނަ ސިޔާސަތު ތަކާ އެއްގޮތަށް.” ޝުޢައިބު ވިދާޅުވިއެވެ. “އެމްޑީޕީ ތެރޭ އެކަން ހިންގަނީ އެގޮތަށް ނޫންކަން ސާފުކޮށް އެންމެން ތަޖުރިބާ ކުރަމުން މިދަނީ. ޕާޓީގެ އުސޫލުތަކާ ގަވައިދަކީ އަންނިއަށް ވެ ނިމިއްޖެ. ރައްޔިތުންގެ މަޖިލީހުގެ ގަވައިދަކީ އަންނިކަމަށް ކަނޑައަޅައިފި. އެ މަގުން ދައުލަތް ހިންގަންފަށައިފި.”\nޝުޢައިބު ވިދާޅުވިގޮތުގައި އަންނި ބުނާ ބަހަކާ ކުރާކަމަކާ ދެކޮޅު ހަދާ ކޮންމެ މީހަކީ ޕާޓީއަށް ޣައްދާރުވާ މީހުންނަށް ހަދައިފިއެވެ. އެ މީސްމީހުން ޕާޓީގައި އަދާކުރާ މަގާމުތަކުން ސަސްޕެންޑު ކުރަމުން އެބަދެއެވެ.\n“އަންނި ނުރުހުނީމާ އެއީ ޕާޓީގެ ކިތަންމެ ޚިދުމަތްތެރިއެއް ކަމުގައިވިޔަސް އެ މީހަކު ޕާޓީއިން ބޭރު އެބަ ކުރޭ.” ޝުޢައިބު ވިދާޅުވިއެވެ. “އަންނިއަށް ސަނާ ނުކިޔާނަމަ އެ މީހަކު ޕާޓީގެ ހަރަކާތްތަކުން ބާކިކޮށް އެކަހެރި އެބަކުރޭ. އެމީހުން މަގާމުތަކަށް ކުރިމަތިލައިގެން ސިޔާސީ ބާރު ހޯދުމަށް ޕާޓީ ތެރެއިން ޖާގައެއް ނުދޭ. ޕާޓީގެ އެކްޓިވިސްޓު ޓީމުތައް މެދުވެރިކޮށް އެ މީހަކަށް ފުރައްސާރަކޮށް ޖެއްސުން އެބަކުރޭ. އެމީހަކާ ދިމާލަށް ނުގޮވާކަށް އެއްޗެއް ނޯވޭ.”\nޝުޢައިބު ވިދާޅުވިގޮތުގައި އޭނާ އެމްޑީޕީގެ ރައީސްކަން ކުރައްވާނީ ޕާޓީތެރޭގައި ސިއްކަ އެޖެހި އާއިލީ ވެރިކަން ނިންމާށެވެ. އެމްޑީޕީ ރީސްޓަކްޗަރ ކޮށް އެންމެންނަށް ވެސް ތާހިރުގޮތުގައި ކޮންމެ މަގާމަކަށް ކުރިމަތިލައިގެން ވާދަކުރުމުގެ ހައްގުދޭށެވެ.\n“މިކަންކުރުމުގެ ހިތްވަރާއި ކެރުމާއި ޤާބިލުކަން ހުރީ އަޅުގަނޑުގެ ކިބައިގައި ކަން އަޅުގަނޑަށް އެނގޭ.” ޝުޢައިބު ވިދާޅުވިއެވެ.\nއަންނިއަށްފަހު އެމްޑީޕީގެ ރައީސްކަން ކުރައްވަން ޝުޢައިބު ނިންމެވި ސަބަބު ވަރަށް ސާފެވެ. ޕާޓީ އަލުންބަލުން އިސްލާހުކޮށް، ޕާޓީތެރޭގައި މިހާރު އޮތް އަންނިގެ އާއިލީ ވެރިކަން ނިމުމަކަށް ގެނައުމެވެ. އަންނި ރައީސް ނަޝީދަކަށް ހެއްދީ ވަރަށް ހެޔޮނިޔަތެއްގައި އަޅުގަނޑުމެނޭ. މިހާރު މުޅިރިފޯމް މޫވްމެންޓްގެ ހިސްޓްރީ އަދި އެމްޑީޕީ އުފަންވި ސަބަބުއާއި އެއީ ކޮންބައެއްގެ ގުރުބާނީތަކެއްކަން އޮޅުވައިލައިގެން އަންނި އެކުރިއަށް ދަނީ. އެކަން ހުށްޓުމަކަށް ގެންނަންޖެހެއެވެ.\n“މާތް އައްލާހުގެ ރަޙުމަތާ ވާގިފުޅުން އަޅުގަނޑު އެމްޑީޕީގެ ރައީސްކަން ކުރާނަން.” ޝުޢައިބު ވިދާޅުވިއެވެ.\nއަހުމަދުސަލީމް މެއި 26, 2021 At 5:29 ޕމ\nބޭފުޅާރަގަޅުވާނީ MDP އަކާMDP ދޫކޮށްލާ MDP އަކާއަޅާގަނެގެންތި އުޅުށްވަނީކީވެތޯ MDP އަކީMDp..\nއަމިށްލައަށްޕާޓީހަށްދަވާ MDP ގަޑުބަޑުކުރަށްވަންނޫޅުށްވާ ނުވާނެއެކަމެއް ތިޔައްވުރެރަގަޅުވާނެނީލަންފިހާރަކާރީގާހުށްޓަސް..\nމޫސަ ފިކުރީ މެއި 26, 2021 At 5:37 ޕމ\nޝުއެއިބެވެ. ކަލޭމެން އަންނި ކިޔާ ސްޓްރީޓް ބޯއިއެއް ރައީސްއަކަށް ހެދުމުގެ ނަތީޖާ އަހަރެމެން ދެކެފީމެވެ. މައުމޫނުަގެ 30 އަހަރުގެ ވެރިކަން ވެއްޓުމުން އަންނިއާއިއެކު ނާޏަރަންގީވެސް ކުޅީމު ނޫންހެއްޔެވެ. މިހާރު އެއީ ރައީސް ނަޝީދުއެވެ. ބޮޑެތި ފާދިރީންނާއިއެކު ރޭގަނޑު ކުޅިމަޖަލުގައި އުޅެފާ ދެންވާގޮތްވެސް ޝުއެއިބުއަށް އެނގޭނެއެވެ. މިހާރު އެއީ އަންނިއެއް ނޫނެވެ. ރައީސް ނަޝީދުއެވެ. ކަލޭމެން އެންމެން ގުރުބާންކޮށްފައިވެސް އަދި ގައުމުގެ މިނިވަންކަން ވިއްކާފަވެސް ދެން އެލަގަބަކާއި ދުރެއްނުވާނެއެވެ. ވީމާ ތިކުރަން އުޅެނީ ކޮންކަމެއްކަން އެނގިގެން ހުންނެވި ކަމަށް ހީކުރަމެވެ. ބޭރުގެ ބޮޑެތި ފާދިރީ އެޖެންޓުން ތިބޭފުޅާގެ އޭރުގެ އަންނި މިހާރުގެ ރނ. އަށް ޖަމަލު ރޭސްގައި ބެޓްކުރާހެން ބެޓްކުރާނެއެވެ. ހަމަ ޚިޔާލަށް އައިމާ މަ ބުނެލީ.\nއައްޑޫ އަޙުމަދު މެއި 26, 2021 At 5:45 ޕމ\nތިކުރިމަތިލީ ބޮޑު ކަމަކާ. މިހާރު އެމްޑީޕީ އެވަނީ ކަރަޕްޝަންނުގެ ހާއްޔަކަށް ހަދުވަފާ. ވީމާ އަވަހަށް މަންފާއެއް ހޯދާލަން ބޭނުންވާ މީހުން ދެފަރާތުގެ ހަރުކަށިމީހުންވެސް އެތިބީ އޮޑިއަށް އަރާފަ. އެމީހުނަށް ކޮންމެހެން އާއިލީ ވެރިކަމެއް، ހެޔޮވެރިކަމެއް ބޭނުމެއްނޫނެވެ. ވީމާ ހަކުރުދެންޏާ އެމީހުނަށް ބޮޑުބޭބެއެވެ. އެކަން ޝުއެއިބަށް އެނގޭތޯއެވެ. ދެން ހުރީ ސޯލިޙު ރައީސްއެކެެވެ. އޭނެއަށް ހެޔޮ އުޑު ބޯމައްޗަށް ނުވެއްޓެންޏާ. މައްސަލައަކީ ރައްޔަތުން. ރައްޔަތުންނަށް ހެޔޮ ވެރިކަން ކޮންމެ މީހަކާވެސް ޙަވާލުކުރަން. އެހެނަސް އޭނަގެ ޑްރައިވަރަކަށްވެސް ކޮންމެ ކޮންމެ މީހަކު ނަގަން ބޭނުން ނުވާ ރައްޔަތުންތަކެއް މިއީ. މިވަނީ ކިހިނެއް؟ ދެން ތިބުނާ ބަދަލު އާދޭތޯ ބަލާބަލަ.


Inter ge en'buri aun molhakun | Mihaaru\nއިންޓަގެ އެނބުރި އައުން މޮޅަކުން\n22 ޖޫން 2020 - 09:54\nމިލާން (ޖޫން 22) – ކޮވިޑުގެ މެދުކެނޑުމަކަށް ފަހު އިޓާލިއަން ލީގު އަލުން ފަށައި އިންޓަ މިލާން ކުޅުނު ފުރަތަމަ މެޗުން ރޭ އަމިއްލަ ދަނޑުގައި ސަމްޕްޑޯރިއާ އަތުން 2-1 އިން މޮޅުވެއްޖެ އެވެ.\nމި މޮޅާ އެކު އިންޓަ ތިން ވަނައިގައި އޮތީ 57 ޕޮއިންޓް ހަމަކޮށްގެންނެވެ. ތާވަލުގެ އެއް ވަަނައިގައި 63 ޕޮއިންޓާ އެކު ޔުވެންޓަސް އޮތްއިރު ދެ ވަނައިގައި 62 ޕޮއިންޓާ އެކު އޮތީ ލާޒިއޯ އެވެ. ރޭ އެޓަލާންޓާ ވަނީ އަމިއްލަ ދަނޑުގައި ސަސުއޮލޯ އަތުން 4-1 އިން މޮޅުވެ ތާވަލުގެ ހަތަރު ވަނައިގައި 51 ޕޮއިންޓް ހަމަކޮށްފަ އެވެ.\nރޭގެ މެޗުގައި އިންޓަ އަށް ލީޑު ނަގައިދިނީ 10 ވަނަ މިނެޓުގައި ރޮމެލޫ ލުކާކޫ އެވެ. މިއީ ލޮޓާރޯ މާޓިނޭޒާއި ކްރިސްޓިއަން އެރިކްސެން ގުޅިގެން އުފެއްދި ހަމަލައެއްގައި އޭނާ ޖެހި ލަނޑެކެވެ. އަދި ދެ ވަނަ ގޯލް 33 ވަނަ މިނެޓުގައި ޖެހީ މާޓިނޭޒް އެވެ. ކްލައުޑިއޭ ރަނިއޭރީ ކޯޗުކޮށްދޭ ސަމްޕްޑޯރިއާގެ ހަމައެކަނި ލަނޑު 52 ވަނަ މިނެޓުގައި ޖެހީ މޯޓެން ތޯސްބީ އެވެ.\nއިންޓަ އަކީ ސީޒަނުގެ ފުރަތަމަ ބައިގައި ތާވަލުގެ އެއް ވަނައިގައި އޮތް ޓީމެވެ. އެކަމަކު ފަހުން ބައެއް މެޗުތަކުގައި ނަތީޖާ ނުނެރެވި ފަހަތަށް ވެއްޓުނީ އެވެ. އެ ޓީމުގެ ކޯޗު އެންޓޯނިއޯ ކޮންޓޭ ބުނީ އަދިވެސް އެ ޓީމު އޮތީ ޔުވެންޓަސްއާ ހަ ޕޮއިންޓް ފަހަތުގައި ކަމަށާއި ބާކީ އޮތް 12 މެޗުން، ވަރަށް ބޮޑަށް މަސައްކަތްކުރަން ޖެހޭ ކަމަށެވެ.\nއިތުރު ލިޔުންތައް އިންޓަ މިލާން އިޓާލިއަން ލީގު


Mandhu College Ah Badhaluge Gothuga 15 Million Rufiya Dhenee - Vaguthu\n6 މަސް ކުރިން ( އޭޕްރީލް 22, 2021 )\nއެމްއީއެސް ސްކޫލު ހިންގި އިމާރާތް\nއެމްއީއެސް ހިންގި އިމާރާތުގައި ހިންގަމުން ދިޔަ މަންދު ކޮލެޖު އަތުން އެތަން އަތުލުމުން ބަދަލެއްގެ ގޮތުގައި 15 މިލިއަން ރުފިޔާ ދޭން ސިވިލް ކޯޓުން ދައުލަތުގެ މައްޗަށް ހުކުމްކޮށްފިއެވެ.\nމަންދު ކޮލެޖް ހިންގާ މާލެ ހައި ޕްރައިވެޓް ލިމިޓެޑަށް އެމްއީއެސް ކުރިން ހިންގި އިމާރާތް ސަރުކާރުން ދޫކޮށްފައި ވަނިކޮށް ކުރީގެ ރައީސް އަބްދުﷲ ޔާމީން އަބްދުލްގައްޔޫމްގެ ވެރިކަމުގައި ވަނީ އެ އެއްބަސްވުން ބާތިލްކޮށް، އެތަން އަތުލައިފައެވެ. އެޑިއުކޭޝަން މިނިސްޓްރީއާ ދެމެދު ވެފައިވާ އެއްބަސްވުމެއްގެ ދަށުން އެ ތަނުގައި އިންޓަނޭޝަނަލް ސްކޫލެއް ހިންގަން ޖެހޭނެއެވެ.\nއެތަން އަތުލީ އެއްބަސްވުމާ އެއްގޮތަށް އަމަލު ނުކުރި ކަމަށް ބުނެއެވެ.\nއެ މައްސަލަ މަންދު ކޮލެޖުގެ ފަރާތުން ހައި ކޯޓާއި ސުޕްރީމް ކޯޓަށް ހުށަހެޅުމުން އެ ދެ ކޯޓުން ނިންމާފައިވަނީ އެ އެއްބަސްވުން ބާތިލްކުރީ ގޯސްކޮށް ކަމަށެވެ. އަދި ގެއްލުމުގެ ބަދަލު ހޯދަން ވަކިން ދައުވާ ކުރެވޭނެ ކަމަށް ވެސް ހުކުމުގައިވެއެވެ.\nމިކަމާ ގުޅިގެން މަންދު ކޮލެޖް ހިންގާ މާލެ ހައި ޕްރައިވެޓް ލިމިޓެޑުން ވަނީ އެ އިމާރާތުން ބޭރުކޮށްލުމުގެ ސަބަބުން ލިބުނު ގެއްލުމުގެ ބަދަލެއްގެ ގޮތުން 18 މިލިއަން ރުފިޔާ ހޯދުމަށް ދައުވާކޮށްފައެވެ. އެގޮތުން ޑިސްޕިއުޓް ރިޒޮލިއުޝަން މަރުހަލާގައި ދައުލަތުން ވަނީ އޭގެތެރެއިން 15 މިލިއަން ރުފިޔާ ދެއްކުމަށް އެއްބަސްވެފައެވެ.\nޑިސްޕިއުޓް ރިޒޮލިއުޝަން މަރުހަލާގައި ދެ ފަރާތުން އެގޮތަށް އެއްބަސްވުމުން މިދިޔަ ހޯމަ ދުވަހު ދައުލަތުގެ މައްޗަށް ކޯޓުން ހުކުމްކުރީ އެ ފައިސާ އެއް މަސް ތެރޭގައި ދެއްކުމަށެވެ.\nމީގެކުރިން ވެސް މިގޮތަށް އުވާލާފައިވާ އެއްބަސްވުންތަކާއި ގުޅިގެން އެކި ފަރާތްތަކުން ގެއްލުމުގެ ބަދަލު ހޯދަން ދައުވާކުރުމުން ދައުލަތުން ވަނީ އެތައް ބިލިއަން ރުފިޔާއެއް ދީފައެވެ.\nއޭޕްރީލް 22, 2021 18:11\nއިބްރާ އަނގަ ބަންދުވީ\nއޭޕްރީލް 22, 2021 18:13\nއިބްރާ ޗިސް ޗިސް\nއޭޕްރީލް 22, 2021 18:59\nދޭކަށްނުޖެހެ. ޢެއީކުރިން ހަދާފަ ހުރިތަނެއް\nއޭޕްރީލް 22, 2021 19:20\nތިޔައީ އަޖައިބެއް! ގައިމު އިބްރާއަށް ތިޔަ ޢިމާރާތް ލިބުނު ގޮތަކާމެދު ވިސްނާށެވެ! މިހާރު ކޮރަޕްޝަން ކެއްކުމަށް ސިވިލް ކޯޓުގެ ޑިސްޕިއުޓް ރިޒޮލިއުޝަން ބޭނުން ކުރާނަމަ، ތިޔަށްވުރެ ބޮޑު ހިޔާނަތަކީ އަދި އަނިޔާ އަކީ ކޮބައިތޯ؟\nޢަބްދުﷲ ސަޢީދު ގދ.ގައްދޫ، ދަނބުފަށުވިގެ\nއޭޕްރީލް 22, 2021 20:08\nބުނެވޭގޮތުގައި އުނތުރު ގަޑުބަޑުގައި ބޮޑު ތިލަދުންމަތިން މާލެއަށް މުޒާހަރާއެއް އަތުވެއްޖެއެެވެ. ރަސްގެފާނަށް މިޚަބަރު ލިބިއްޖެއެވެ. އެމީހުން ބޮޑުބަޑޭރިގެއާއި ދިމާލަށް މިޞްރާބުޖެހިއެވެ. ރަސްގެފާނުގެ ވިދާޅު ބަސްފުޅަކީ، އަޔަދޭށޭ، އަޔަދޭށޭ، މިބަސްފުޅެވެ. މުޒާހަރާގެ ކުރީސަފުތަކުގައި ތިއްބެވި މުރުޝިދުންގެ ތެރެއިން އަޑުބާރު މީހާއަށް ދެމުށްފުރާ އަދި އަޑުމަޑު މީހާއަށް އެއްމުށްފުރާ ރުފިޔާ ދިނުމުން، އެއްވެސް ތަޅާފޮޅުމެއް ލޭއޮހުރުވުމެއްނެތި މުޒާހަރާ ނިންމިއްޖެއެވެ.\nއޭޕްރީލް 22, 2021 20:52\nމިގޮތައް މިވެރިކަން ގެނައުމައް އެހީވެދިން ހުރިހާފަރާތްތަކައް ރައްޔިތުންގެ ލާރި ބަހައި ހުސްކޮއްފި. ގާސިމް ވެސް އަނގަ ބަންދުވެގެން އެހުންނަނީ އޭނަޔައްވެސް އެތައް ސަތޭކަމިލިއަން ބަދަލުގެ ގޮތުގައި ސޯލިހު ވެރިކަމައް އެރިގޮތައް ވަނީ ދީފައި ވާތީ.\nއޭޕްރީލް 22, 2021 21:15\nޢެތަންއަތުލީ ޔަހޫދީ ޕްރޮޕަގެންޑާ ފަތްރާތީ....މޫނު ބުރުގާ އަޅައިގެން ކިޔަވަން ނުދެވޭ ތަނެއް މަންދު ކޮލެޖްއަކީ...\nއޭޕްރީލް 22, 2021 21:59\nވެރިކަން ނިމެންވާއިރައް ދައުލަތުގަ ނުބަހައްޓާތި ބައިލާރިވެސް ، ވެރިކަން ވެއްޓޭގޮތައް އަޅުވެތިކަމަކައް ދާގޮތައް ބަހައްޓަންވާނީ ، އިބޫ އިސްތިއުފާ ކެނެރީ ނަޝީދު ހަވަރަށް.\nއޭޕްރީލް 22, 2021 22:12\nމި ވައްކަންކުރުމުގެ އާގޮތެއް! 😡😡\nއޭޕްރީލް 23, 2021 12:02\nއިބުރާގެ އަނގާ ބަނދުވީ. ދެން ނުބުނާނެ އެއްޗެއް


Saaid ran medal hodhaifi | Mihaaru\nކުޅިވަރު / ހަސަން ސާއިދު\nސާއިދު ރަން މެޑަލް ހޯދައިފި، ތާރީޚީ ކާމިޔާބީއެއް\nސައުތު އޭޝިއަން ގޭމްސްގެ 100 މީޓަރު ދުވުން ސާއިދު މިއަދު ނިންމާލަނީ. --އެމްއޯސީ ފޮޓޯ: ހުސެއިން ވަހީދު\nސައުތު އޭޝިއަން ގޭމްސްގެ 100 މީޓަރު ދުވުމުން ރާއްޖޭގެ ބާރު ދުވުންތެރިޔާ ހަސަން ސާއިދު ރަން މެޑަލް ހޯދައި، ދެކުނު އޭޝިއާގެ އެންމެ ބޮޑު ކުޅިވަރު މުބާރާތުގެ 35 އަހަރު ވީ ތާރީހުގައި ރާއްޖެ އަށް ފުރަތަމަ ފަހަރަށް ރަން މެޑެއްޔެއް ކާމިޔާބުކޮށްދީފި އެވެ.\nއިންޑިއަން އޯޝަން އައިލެންޑް ގޭމްސް އިން 2015 ގައި ރަން މެޑަލް ހޯދައި ބައިނަލްއަގްވާމީ ގޭމްސްއަކުން ކަރުގައި ރަން މެޑަލް އެޅި ފުރަތަމަ ދިވެހި އެތުލީޓަށް ވި ސާއިދު މިއަދު ހާސިލްކުރި ބޮޑު ކާމިޔާބީއާ އެކު ރާއްޖޭގެ ކުޅިވަރުގެ ތާރީހަށް އޭނާ ވަނީ ވަދެފަ އެވެ.\nއެންމެ ފަހުގެ ސައުތު އޭޝިއަން ގޭމްސްގެ ދެ ވަނައަށް ގޮސްގެން އޭނާއަށް ލިބުނީ ރިހި މެޑަލް އެވެ.\nނޭޕާލުގައި މިހާރު ކުރިއަށް ދާ މި ފަހަރުގެ ގޭމްސް އިން ސާއިދު ރަން މެޑަލް ހޯދީ 10.49 ސިކުންތުން ދުވެގެންނެވެ. މިއަދުގެ ރޭހުގެ ބޮޑު ބައިގައި، އެންމެ ފަހުގެ ގޭމްސްގައި ރަން މެޑަލް ހޯދި ސްރީ ލަންކާގެ ހިމާޝާ އީޝާން އެއް ވަނައިގައި އޮތް ނަމަވެސް، ފަހު ވަގުތު ސާއިދު ދެމިގަތީ 0.1 ސިކުންތުގެ ފަރަގަކުންނެވެ.\nހިމާޝާގެ ވަގުތަކީ 10.50 ސިކުންތެވެ.\nސާއިދު ފައިނަލަށް ދިޔައީ، 10.66 ސިކުންތުން ދުވެގެން އޭނާގެ ހީޓުން ވެސް ކުރި ހޯދައިގެންނެވެ.\n100 މީޓަރު ދުވުމުގެ ޓައިމިން:\n1 – ހަސަން ސާއިދު (ދިވެހިރާއްޖޭ) : 10.49 ސިކުންތު\n2 – ހިމާޝާ އީޝަން (ސްރީ ލަންކާ) : 10.50 ސިކުންތު\n3 – ސާމިއުއްލާ (ޕާކިސްތާން) : 10.66 ސިކުންތު\n4 – އުޒައިރު ރެހްމާން (ޕާކިސްތާން) : 10.70 ސިކުންތު\n5 – އެމްޑީ އިސްމާއިލް (ބަންގްލަދޭޝް) : 10.75 ސިކުންތު\n6 – ވިނޯޖް ސުރަންޖަޔާ (ސްރީ ލަންކާ) : 10.79 ސިކުންތު\n7- ގުރިންދެރްވިރް ސިން (އިންޑިއާ) : 10.81 ސިކުންތު\n8 – މުހައްމަދު ހަސަން (ބަންގްލަދޭޝް) : 19.92 ސިކުންތު\nސާއިދު މިއަދުގެ ކާމިޔާބަށް ފަހު ދިވެހި ދިދައާ އެކު އުފާފާޅުކުރަނީ. --އެމްއޯސީ ފޮޓޯ: ހުސެއިން ވަހީދު\nމި ރަން މެޑަލުގެ ކުރިން ސައުތު އޭޝިއަން ގޭމްސް އިން މިހާތަނަށް ރާއްޖެއަށް ލިބުނު އެންމެ ބޮޑު ކާމިޔާބީތައް ހިއްސާކޮށްފައި އެތުލީޓަކީ ސާއިދެވެ. އެގޮތުން 2016 ވަނަ އަހަރުގެ ގޭމްސްގެ 100 އަދި 200 މީޓަރު ދުވުމުން އޭނާ ހޯދި ރިހި މެޑެލްތައް ހިމެނެނީ، ދިވެހި ރާއްޖެއަށް ސަރަހައްދީ އެންމެ ބޮޑު ގޭމްސްގެ ރަން ވަނަތަކެއްގެ ގޮތުގަ އެވެ.\nސާއިދުގެ ކުރިން ރިހި މެޑެއްޔެއް ލިބިފައި ވަނީ 1991 ގެ ގޭމްސްގައި، ރާއްޖޭގެ ގައުމީ ފުޓްބޯޅަ ޓީމަށެވެ.\nސާއިދުގެ ރަސްމީ އިވެންޓް ކަމަށްވާ 100 މީޓަރު ދުވުމުގައި އޭނާ ވަނީ އޭޝިއާގެ އިވެންޓަކުން ރާއްޖެ އަށް މެޑަލް ހޯދައިދިން ފުރަތަމަ ދުވުންތެރިޔާއަށް ވެސް ވެފަ އެވެ. އެގޮތުން ޓައިވާނުގައި ބޭއްވި އޭޝިއަން ގްރޯން ޕްރީ އެތުލެޓިކްސް ޗެމްޕިއަންޝިޕުގެ 100 މީޓަރު ދުވުމުން ލޯ މެޑަލް ހޯދި އެވެ.\nއޭނާގެ އެހެން ކާމިޔާބީތަކަށް ބަލާއިރު 2017 ވަނަ އަހަރުގެ އޭޝިއަން އެތުލެޓިކްސް ޗެމްޕިއަންޝިޕުގެ 100 މީޓަރު ދުވުމުން ހަތަރު ވަނަ ގެނަ އެވެ. އަދި 2016 ވަނަ އަހަރުގެ އިންޑިއަން ގްރޯން ޕްރީ އެތުލެޓިކްސް މުބާރާތުގެ 100 މީޓަރު ދުވުމުން ރަން މެޑަލް ވެސް ހޯދި އެވެ. ސާއިދުގެ ފެށުމަކީ 2010 ވަނަ އަހަރުގެ ސައުތު އޭޝިއަން ގޭމްސް އެވެ. އެ ގޭމްސްގައި ރާއްޖޭގެ 100 ހަތަރެއް ގުނަ 100 މީޓަރު ރިލޭ ޓީމުން ލޯ މެޑަލް ހޯދައި އެތުލެޓިކްސް އަށް ބައިނަލްއަގްވާމީ ފުރަތަމަ މެޑަލް ހޯދައިދިން އިރު އެ ޓީމުގައި އޭނާ ދުވި އެވެ.\nހަސަން ސާއިދު ސައުތު އޭޝިއަން ގޭމްސް\n1 ވަނަ އާއި2ވަނައިގެ ފަރަގަކީ 0.01 ސިކުންތު، 0.1 ސިކުންތެއް ނޫން\nމީގަ އަޢުރަ ފެންނަ ކަމަކަށް ނުވޭ؟ މީހާލަކީ\nމަރުހަބާ ހަސަން ސާއިދު.\nމަރުހަބާ ސާއިދު. ގައުމަށް ތިޔަ ގެނެސްދެއްވާ ރީތިނަމަށް ފަސްފަށުން މަރުހަބާ ކިޔަން. މުޅި އަށްޑޫގެ ހުރިހާ ރައްޔިތުންގެ ނަމުގައި ޝުކުރުދަންނަވަން.\nމަރުޙަބާ ސާއިދު، ހަގިގަތަކީ ސާއިދު ދިވެހިންނަށް ހޯދައިދިން ކާމިޔާބީ އަކީ އެތަކެއްދުވަހުގެ ބުރަ މަސައްކަތެކެވެ. އެއީ ކޮންމެ ކޮންމެ މީހަކަށް ކުރެވޭނެ ކަމެއްނޫނެވެ. މަރުޙަބާ އަދިވެސް އެއްފަހަރު.\nޒުވާނާ ވިސްނަބަލަ ތީ ޔާމިނުގެ އުފެއްދުމެއް.... މަރުހަބާ ސާއިދް\nހޭއި .. އޮނަރަބްލް އަފީފު ދީދީ އަބަދުވެސް ތިދީދީގެ ކޮމެންޓްތައް ވަރަށް ތަފާތު. ތިއީ ހަމަ ކޮށްލަން ސަޅިކަމެއް. މަރުޙަބާ ސާއިދު އަށް.\nއަފީފް ދީދީ އެއީ ކުރީގެ @މާރަނގާ-އައްޑޫސިޓީ.\nމަރު ހަބާ ސާއިދު ޔާމިނު ސަޕޯޓަރުން މުޒާ ހަރާ ނުކޮއް މިކަ ހަލަ ގައުމައް ފައިދާ ހުރި ކަމެއް ކޮންމެ ރެޔަކު ކޮއްބަލަ\nސާބަހޭ ސާއިދު! މީގެ ދުވަސްކޮޅެއް ކުރިން ފާޑުކީ އެންމެހާ ފަރާތްތަކަށް ދިން ވަރުގަދަ ރައްދެއް! ކާމިޔާބީއަކީ ގަދައަޅާ މަސައްކަތް ކުރާ ފަރާތްތަކުގެ ޙައްޤެއް.


Veterans Cup: Valencia balikoh Maziya ah ummeedhee feshumeh | Mihaaru\nވެލެންސިއާގެ ޔޫއްޓޭ (ކ) ކައިރިން މާޒިޔާގެ އިއްސޭ ބޯޅަ ހިފައިގެންދަނީ.-- ފޮޓޯ: ނިޝާން އަލީ/ މިހާރު\n04 ޖޫން 2017 - 03:43\nވެލެންސިއާ ވަނީ ކުޅުނު ފުރަތަމަ މެޗުގައި ނިއު ރޭޑިއަންޓް އަތުން 3-0 އިން މޮޅުވެފަ އެވެ. މި ގްރޫޕްގެ ދެ ވަަނަ މެޗުން އީގަލްސް ވަނީ 2-1 އިން ނިއުގެ މައްޗަށް ކުރިހޯދައިފަ އެެވެ.\nޓާފް އެއް ނަންބަރު ދަނޑުގައި މިއަދު ހަވީރު ކުޅުނު މެޗުގައި މަޝްހޫރު ގިނަ ކުޅުންތެރިންނާ އެކު އޮތް ވެލެންސިއާގެ މައްޗަށް މާޒިޔާ އިން ވަނީ ރަނގަޅު ކުޅުމެއް ދައްކައިފަ އެވެ. މާޒިޔާގައި ވެސް ކުރީގެ މަޝްހޫރު ކުޅުންތެރިން ހިމެނެ އެވެ. އޭގެ ތެރޭގައި ވެލެންސިއާ އަށް ކުޅުނު މުހައްމަދު ނާޒިމް (ފަންތޮށި) އާއި އަހުމަދު ނާޒް (އާކޭ) އަދި އިސްމާއިލް މުހައްމަދު (އިއްސޭ) ހިމެނެ އެވެ.\nމި މެޗުގައި މާޒިޔާ އިން ޖެހި ދެ ލަނޑު ވެސް އެ ޓީމުން ކާމިޔާބުކުރީ މެޗުގެ ފުރަތަމަ ހާފްގަ އެވެ. މެޗުގެ 18 ވަނަ މިނިޓްގައި އާކޭގެ ލަނޑުން މާޒިޔާ ލީޑުނެގިއިރު، އޭގެ ހަތަރު މިނިޓް ފަހުން އެ ޓީމުގެ ދެ ވަނަ ލަނޑު ކާމިޔާބުކުރީ މުހައްމަދު ޝާޒްލީ އެވެ.\nމި މެޗުގައި ވެލެންސިއާ އިން ލަނޑު ޖަހަން ތަނަވަސްކުރި ގިނަ ފުރުސަތުތައް ހުއްޓުވީ މާޒިޔާގެ ކީޕަރު މުހައްމަދު ޝިނާން (ނާނީ) އެވެ.\nވެެލެންސިއާގެ ގޯލަށް މާޒިޔާގެ ނާދު (މ) ބޯޅަ ފޮނުވާލަނީ.-- ފޮޓޯ: ނިޝާން އަލީ/ މިހާރު\nމެޗުގެ މޮޅު ކުޅުންތެރިއާގެ މަގާމު އާކޭ އަށް ލިބުނުއިރު، 45 އަހަރުން މަތީގެ މޮޅު ކުޅުންތެރިއަކަށް ހޮވުނީ މާޒިޔާ ފަހަތުގައި މި މެޗުގައި މޮޅު ކުޅުމެއް ދެއްކި ފަންތޮށި ނާޒިމަށެވެ.\nމި މުބާރާތުގައި މާދަމާ ކުޅޭ މެޗުގައި ދިވެހި ސިފައިންގެ ކްލަބް ވާދަކުރާނީ ވިކްޓަރީއާ އެވެ. ދިވެހި ސިފައިންގެ ކްލަބް ކުޅުނު ފުރަތަމަ މެޗުން ވަނީ ގްރީން ސްޓްރީޓްސްއާ 2-2 އިން އެއްވަރުވެފަ އެވެ. މުބާރާތުގައި މާދަމާ ކުޅޭ މެޗު ފަށާނީ 16:30 ގަ އެވެ.


Kaan Rangalhy Kekki Tharukaarytha nuvatha Roatharukaarytha? - TrendingRED\n28 ނޮވެންބަރ 2017 - 20:00\nތަރުކާރީއަކީ ހަށިގަނޑަށް ބޭނުންވާ ވިޓަމިނާއި މިނަރަލްސްތަށް ލިއްބައިދިނުމުގައި މުހިންމު ދައުރެއް އަދާކުރާ ކާނާގެ ބާވަތެކެވެ. ބައެއް މީހުން ރޯތަރުކާރީ ކެއުމަށް ލަފާދޭއިރު އަނެއް ބައިމީހުން ލަފާދެނީ އާވިން ނުވަތަ ފެނުގައި ކައްކައިގެން ތަރުކާރީ ކެއުމަށެވެ. މިދެގޮތަށް ކައްކާ ތަރުކާރީގައިވެސް ފައިދާވެއެވެ. ރޯކޮށް ކާތަރުކާރީގައި ހުރި ފައިދާއަކީ އޭގައިވާ ވިޓަމިންސްތަށް ހަލާކުނުވެ ހަށިގަނޑަށް ލިބުމެވެ. ނަމަވެސް ރޯތަރުކާރީ ހަޖަމުކުރުމަށް ބައެއްމީހުންނަށް އުދަނގޫވެއެވެ. އޭގެ ބައެއް ސަބަބުތަކަކީ ބަނޑުގައި އެސިޑް ހުންނަ ޖެހޭ މިންވަރު މަދުވުމާއި ކާނާ ހަޖަމުކުރުމަށް ބޭނުންވާ ބެކްޓީރިއާއާއި އެންޒައިމްތަށް މަދުވުމެވެ. މިފަދަ ހާލަތެއްގައި ރޯތަރުކާރީއަށް ވުރެ ކާން ރަނގަޅީ ކެއްކި ތަރުކާރީއެވެ.\nކައްކާފައި ހުންނަ ތަރުކާރީ ހަށިގަނޑަށް ހަޖަމުކުރަން ފަސޭހަވެއެވެ. ނަމަވެސް ކެއްކުމުން ބައެއް ވިޓަމިންސްތަށް ހަލާކުވެއެވެ. ނަމަވެސް ހުރިހާ މިނަރަލްސްތަށް ފުރިހަމައަށް ލިބޭނެއެވެ. އާންމުކޮށް ތަރުކާރީ ނުކާ މީހަކު ކުއްލިއަކަށް ގިނައިން ތަރުކާރީކާން ފަށައިނަމަ ބަނޑުގައި ތަރުކާރީ ހަޖަމުކުރަން އުދަނގޫވާނެއެވެ. ސަބަބަކީ ހަށިގަނޑުގައި އެކަމަށް ބޭނުންވާ އެންޒައިމްތަށް ތައްޔާރުވެފައި ނުވުމެވެ. އެހެންކަމުން މަޑުމަޑުން ކެއުމުގައި ތަރުކާރީ އިތުރުކުރަމުން ދިއުން ބުއްދިވެރިއެވެ.


މުއުމިނުންގެ ސިފަތައް | Alifushi Online\n1 ސެޕްޓެމްބަރު 2011\nއިބްރާހީމް މާހިރު މޫސާ / ރ. އަލިފުށި\nނޯޓް: މިލިޔުމަކީ މަޝްހޫރު ޢިލްމުވެރިއެއް ކަމުގައިވާ ޢަދުނާން އޮކްޠާރު (ހާރޫން ޔަޙްޔާ) ” އަލްޙަޔާތު ފީ ސަބީލި ﷲ” މިނަމުގައި ލިޔުއްވާފައިވާ ފޮތް އަސަލަކަށް ބަލައިގެން ލިޔެފައިވާ ލިޔުމެކެވެ.\nﷲ تعالى ހެއްދެވި އަޅުތަކުންކުރެ، އެކަލާނގެ އެންމެ ރުހިވޮޑިގެންވާ ބަޔަކީ ޣައިބުގައި އެކަލާނގެއަށް އީމާންވެ، އެކަލާނގެ އަންގަވާފައިވާ ގޮތަށް އެފަރާތަށް އަޅުކަން ކުރާ މުއުމިނުންނެވެ. ޤިޔާމަތްދުވަހު ނަރަކައިގެ ވޭންދެނިވި ޢަޛާބުން ސަލާމަތްވެ، ސުވަރުގޭގެ މަތިވެރި ނިޢުމަތްލިބޭނެ ބަޔަކީ މުއުމިނުންނެވެ. މިކަންކަމަކީ ހަމަ ކޮންމެ އިންސާނަކުވެސް އެދޭނެކަންކަމެވެ. ﷲ އަށް އީމާންވެ، އެކަލާނގެ ޙަޟަރަތުން ދެދުނިޔޭގައިވެސް ހެޔޮގޮތަށް އެދިގެންތިބޭ މުއުމިނުންނަކީ އެމީހުންގެ ޢަމަލުތައް އެކަލާނގެ އެންމެ ރުހިވޮޑިގަންނަވާގޮތަށް ކުރުމަށް އެދޭނެ ބައެކެވެ. އެހެންކަމުން ﷲ އަށް އީމާންވާ މުއުމިނުންގެ ކިބާގައި ހުންނަންޖެހޭ ސިފަތަތަކީ ކޮބައިކަމާއި، އެމީހުންގެ ޢަމަލުތައް ބަހައްޓަންޖެހޭ ގޮތް ދެނެގަތުމަކީ ކޮންމެ މުއުމިނަކުވެސް ކުރަންޖެހޭނެ ކަމެކެވެ. ކީރިތި ޤުރްއާނުގެ މޫރިތި އާޔަތްތަކުން އެނގޭގޮތުން އަންނަނިވި ސިފަތަކަކީ މުއުމިނުންގެ ކިބާގައި ހުންނަ ސިފަތަކެކެވެ.\n– ﷲ ގެ ކުރިމަތީ އެމީހުންނަކީ ދެރަ ނިކަމެތިބައެއްކަމަށް އިޤުރާރުވުން.\n– ﷲކަނޑައަޅުއްވާފައިވާ ކަމެއްނޫނީ މެދުވެރި ނުވާނެކަން ދަނެ އެކަން ޤަބޫލު ކުރުން. މުއުމިނުންނަކީ މިދުނިޔެމަތީ އެމީހުނަށް ދިމާވާކަމަކުން މާޔޫސްވާ ބައެއް ނޫނެވެ.\n– ކަންކަމާމެދު ފިކުރު ހިންގުން. މުއުމިނުންގެ އެއްވެސް ވަގުތަކީ ބޭކާރުކޮށް ހޭދަކުރާ ވަގުތެއް ނޫނެވެ. އަބަދުވެސް ތިބޭނީ މުއުމިނުންނާއި އެމީހުންގެ ދީނަށް ޚިދުމަތް ކުރުމުގައެވެ. ދީނަށް ޚިދުމަތްކުރުމުގެ ތެރޭގައި މުޅިއިންސާނިއްޔަތަށް ޚިދުމަތް ކުރުން ހިމެނެއެވެ.ޙަޤީޤީ މުއުމިނުން ތިބޭނީ މުޅި އިންސާނިއްޔަތުގެ ޚިދުމަތުގައެވެ.\n– ޙައްޤު ބަސް ބުނުމުގައި ފަސްނުޖެހުން. ޙައްޤު ބަޔާން ކުރުމުގައި މުއުމިނުންނަކީ އެހެން މީހުން ދެކޭނެ ގޮތަކަށް ، ކިޔާފާނެ އެއްޗަކަށް ނުވަތަ ކޮށްފާނެ މަލާމާތަކަށް ބަލާނެ ބައެއް ނޫނެވެ.\n– އަނިޔާވެރި ނުވުން. މުއުމިނުންނަކީ އެހެންމީހުނަށް ރަޙުމުކުރާ، އަދި މަޑުމޮޅި ހިތްތަކެއްގެ ވެރި ބައެކެވެ.\n– އަންހެނުންނަށް އޯގާތެރިވުމާއި، އެކަނބަލުންނަށް އަނިޔާވެރިވުމަށް ފުރުސަތު ނުދިނުން.\nއިސްވެ މިބުނެވުނު މުއުމިނުންގެ ސިފަތައް މައިގަނޑު ގޮތެއްގައި2ބަޔަކަށް ބެހެއެވެ. ފުރަތަމަ ބަޔަކީ މުއުމިނުން އެމީހުންގެ އަމިއްލަ އިޚްތިޔާރުގައި ލިބިގަންނަ ސިފަތަކެކެވެ. ﷲ އަށް އަޅުވެތިކަން ޤަބޫލުކުރުމާއި، އަނެކާއަށް ހެޔޮއެދުން އިސްކުރުމާއި، ހިތްތިރިކަން ފަދަ ސިފަތަކަކީ މިބާވަތުގެ ސިފައެވެ. އަނެއް ބަޔަކީ މުއުމިނުންގެ އިޚްތިޔާރާއި ނުލައި، މުއުމިނުންނަށް ވީތީވެ ކުރިމަތިލާންޖެހޭ ކަންތައް ތަކެކެވެ. ކާފިރުންގެ ފަރާތުން ކުރިމަތިވާ މަލާމާތާއި ފުރައްސާރަ އާއި މަކަރުވެރި ރޭވުންތަކަކީ މިބާވަތުގެ ސިފަތަކުގެ މިސާލެވެ.\nމިދެބާވަތް ދެނެގަތުމަކީ އިޚްލާޞްތެރި މުއުމިނުން އެނގުމަށް ވަރަށް މުހިއްމު ކަމެކެވެ. އެހެނީ ފުރަތަމަ ބާވަތުގެ ސިފަލިބިގަތުމަކީ މުނާފިގަކަށްވެސް ކުރެވިދާނެކަމެކެވެ. އެކަމުގެ ސަބަބުން މީހަކަށް ދުނިޔަވީ މަންފާއެއް ލިބޭނަމަ، އެ އެދުމުގައި އެފަދަ ސިފަތަކެއްގެ މީހަކަށް ވުމަށް އިޚްލާޞްތެރިކަމެއް ނެތް މީހަކުވެސް މަސައްކަތް ކޮށްފާނެތެވެ. ނަމަވެސް ކާފިރުންގެ ފަރާތުން ކުރިމަތިވާ އިހާނެތިކަމާއި، ކާފިރުންގެ މަކަރުވެރިރޭވުންތައް އަމާޒުވާ މީހުންގެ ތެރޭގައި ހުރިހައި މުސްލިމުންނެއް ނުހިމެނޭނެއެވެ. އެއްވެސް މުޖްތަމަޢަކީ އީމާންކަމުގައި އިޚްލާޞްތެރި މުޖުތަމަޢެއްތޯ ބެލުމުގައި ކީރިތި ޤުރްއާނުގެ މި މިންގަޑުން ބަލަންޖެހެއެވެ. ކީރިތި ޤުރްއާނުގައިވާ ބަދަލުވުމެއްނުވާ އިލާހީ ޤާނޫނުތަކަށް ރިޢާޔަތް ކުރަންޖެއެވެ.\nކާފިރުންގެ ފަރާތުން މުސްލިމުންނަށް ކުރިމަތިވަމުންދާ އަނިޔާވެރިކަމާއި ފުރައްސާރަ ދެކޭހިނދު، އިސްވެދިޔަ ޖީލުތަކުގެ މުސްލިމުންނަށް ކުރިމަތިވި ހާދިސާތައް އަޅުގަނޑުމެންގެ ހިތްތަކަށް ގެންނަން ޖެހެއެވެ. ކާފިރުކަމުގެ އަހުލުވެރިންނަކީ އެއްވެސް ހާލެއްގައި އީމާނަކަމުގެ އަހުލުވެރިންނާއި ރުހޭނެ ބައެއްނޫންކަން ޤުރްއާނުގެ މޫރިތި އާޔަތްތަކާއި، މާތްނަބިއްޔު صلى الله عليه وسلم ގެ ބަސްފުޅުތަކުންނާއި، ތާރީޚުގެ ފަތްފުއްތަކުން އަޅުގަނޑުމެނަށް އެނގެއެވެ. “މުސްލިމުންނަކީ ﷲއަށް އަޅުކަން ކުރާ ހެޔޮބައެކެވެ… ތިމަންމެނަކީ ﷲ އަށް ކާފިރުވެ މަތިވެރި އަޚްލާޤުތަކާއި ދުރުހެލިވެފައިވާ ބައެކެވެ… މުސްލިމުންނަކީ ﷲ ގެ އަމުރުފުޅުތައް ތަންފީޒު ކުރާ ބައެކެވެ، އަހަރެމެންނަކީ އެ އަމުރުފުޅުތައް މުގުރަމުންގެންދާ ބައެކެވެ” މިފަދަ އިޢުތިރާފުތަކެއް ކާފިރުންގެ ފަރާތުން ވެދާނެކަމަށް އިންތިޒާރު ކުރެވޭނަމަ، އެކަމަކީ ކުށްހީއެއްގެ މަތީތިބެ ކުރެވޭ ކަމެކެވެ. އެއާއި ޚިލާފަށް އެމީހުން މަސައްކަތް ކުރާނީ އީމާންކަމުގެ އަހުލުވެރިންގެ ސޫރަ ހުތުރުކޮށް، ކާފިރުކަމާއި، އެމީހުންގެ މުޑުދާރު ޢަމަލުތައް ދިފާޢު ކުރުމަށެވެ. އެކަން ޤުރްއާނުގައه ވާރިދުވެފައިވާ އިސްވެދިޔަ އުއްމަތްތަކުގެ ވާހަކަތަކުންވެސް ހާމަވެއެވެ.\nކުފުރުގެ އަހުލުވެރިން، މުއުމިނުންނަކީ މޮޔަ ބައެއްގެ ގޮތުގައި ސިފަކުރަނީ މުއުމިނުންގެ ވިސްނުމާއި، “ﷲ އަށް އަޅުވެތިވުމާއި، އެކަލާނގެ ރުހުން ހޯދުން” މި މަފްހޫމް އެމީހުނަށް ނުވިސްނޭތީއެވެ. މުއުމިނުންގެ އަމާޒަކީ ﷲ ގެ ރުހުން ހޯދުމަށް އެފަރާތަށް އަޅުވެތިވުން ކަން ނުދަންނަ ބަޔަކަށް މުއުމިނުންގެ ޢަމަލުތައް “މޮޔަ” ޢަމަލުތަކެއްގެ ގޮތުގައި ސިފަވަނީއެވެ. މިދުނިޔޭގައި މިވާ އަރާމާއި އުފާތަކަށް އިސްކަން ދިނުމުގެ ބަދަލުގައި، ﷲ އަށް އަޅުވެތިވުމުގައި އިންތިހާއަށް ކެތްތެރިވެގެން މުއުމިނުން އުޅޭ އުޅުން ކުފުރުގެ އަހުލުވެރިންނަށް ހަޖަމު ނުވަނީއެވެ. އޭގެ ބަދަލުގައި އެމީހުންގެ ވިސްނުމުގެ ދާއިރާ ފުޅާކޮށް، މުއުމިނުން ވިސްނަނީ މިދުނިޔެއިން މިފެންނަ މާއްދީ ހަނި ދާއިރާއަށްވުރެ މާދުރަށްކަން އެމީހުނަށް ޤަބޫލު ކުރެވޭނަމަ، މުއުމިނުންގެ ޢަމަލުތަކަކީ މޮޔަ ކަންތައް ތަކެއްގެ ގޮތުގައި ސިފަނުކުރީހެވެ. މިފަދަ އެތައް ހާދިސާތަކެއް ކީރިތި ޤުރްއާނުގައިވާ ނަބިއްޔުންގެ ވާހަކަތަކުން ފެނެއެވެ.\nއިސްވެ މިބުނެވުނު ވާހަކަކޮޅު ގެނައުމުގެ ބޭނުމަކީ މުއުމިނުންނަށް މަލާމާތް ކުރުމާއި، އެމީހުންގެ ސިފަ ހުތުރު ކުރުމަށް ކުރެވޭ ތުހުމަތުތަކަކީ ހަމަ އެކަނި މާޒީއެއްކަމުގައި ނުދެކުމަށް ދެންނެވުމެވެ. ޤުރްއާނުގެ އަލީގައި އެނގެންއޮތީ ކޮންމެޒަމާނެއްގައިވެސް އެފަދަ ކަންކަމާއި މުއުމިނުން ކުރިމަތިލާންޖެހޭނެކަމެވެ. ޙައްޤުދީނަށް ގޮވާލައި، އެދީން އެންމެ ފުރިހަމަ ގޮތުގައި ހުށަހަޅަން މަސައްކަތް ކުރާ ހަމަ ކޮންމެމީހަކީވެސް ދީނަށް އިންކާރު ކުރާމީހުންނާއި، ފާސިދުން ގެ ފަރާތުން ތަފާތު ތުހުމަތުތައް އަމާޒުވާނެ ބައެކެވެ. މިޒަމާނުގައި ފެންނަމުން މިދާ މިފަދަ ކަންކަމަކީވެސް މި ސިލްސިލާގެ ބޮޅުތަކެކެވެ.\nމުއުމިނުންގެ ސިފަތަކުގެ ގޮތުގައި ފާހަގަ ކޮށްފައިވާ ކަންތައްތަކަކީ ޤުރްއާނާއި ސުންނަތް ދިރާސާކުރާ އެއްވެސް މީހަކު ދެބަސްވާ ކަންތައްތަކެއް ނޫނެވެ. މިސިފަތަކަށް ނަޒަރުހިންގުމުން ފާހަގަވާ ކަމެއް އެބައޮތެވެ. މިހާރަކަށް އައިސް މުސްލިމު މުޖުތަމަޢުތަކުގައި، ދީންވެރި މުސްލިމުންގެ ސިފަތަކެއްގެ ގޮތުގައި ވަކި ކަންތައްތަކެއް ހެދުމަށް ކުރާމަސައްކަތާއި މި ސިފަތަކާއި ގޮޅުމެއް ނެތްކަމެވެ. ވަކިބާވަތަކަށް ފަހާފައި ހުންނަ ހެދުމާއި، ހަށިގަނޑާއި ފޭރާން ސާފުކުރުމުގައި ވަކި ކަހަލަ އެއްޗެހިތަކެއް ބޭނުންކުރުމާއި، އަޅުކަމުގެ ފަރްޢީ މައްސަލަތަކުގައި ޢިލްމުވެރިންގެ އިޚްތިލާފު އޮތްނަމަވެސް ވަކިގޮތެއް އެއީ ހަމަ އެކަނި ގޮތްކަމަށް ބެލުންފަދަ ކަންކަމަކީ މިބާވަތުގެ ބައެއް މިސާލެވެ.\nފަރްދީ އަދި އިޖްތިމާޢީ ގުޅުންތަކާއި، އިގްތިސާދި އަދި މާލީ ނިޒާމާއި، ޣައިރު މުސްލިމުންނާއި ގުޅުން ބަހައްޓަންވީގޮތާއި، ޒީނަތްތެރިވުމާއި ހެދުންއެޅުންފަދަ ކަންކަމުގައި އިސްލާމްދީނުގައި ވަނީ އިންތަކަކާއި، އުސޫލުތަކެއް ކަނޑައަޅުއްވާފައެވެ. އިސްލާމީ ހުރިހައި މުޖުތަމަޢެއްގައި އެންމެހައި މުސްލިމުން އެއްގޮތަށް ކުރަންޖެހޭކަންތައްތައް ދީނުގައިވަނީ ވަރަށް ތަފްސީލުކޮށް ކަނޑައަޅުއްވާފައެވެ. އެނޫން ކަންކަމަކީ ހުރިހައި އެންމެން އެއްގޮތް ކުރަންޖެހޭކަމެއް ނޫނެވެ. ދީނުގައި ކަނޑައަޅުއްވާފައިވާ އިންތައް ފަހަނައަޅައި ނުދާނަމަ އެއީ އިސްލާމީ އުސޫލުތަކާއި ޚިލާފުވީކަމުގައެއް ނުބެލެވޭނެއެވެ.\nމަޞްދަރު : ކަވާސާ.ކޮމް\nرمضان : ރޫޙާނިއްޔަތުގެ މަސް\nނުލިބުނު ލޯބި (އަހަރެންގެ ހަޔާތް ބަދަލުކޮށްލި ހާދިސާ)\nފިރިމީހާޔަށް ކިޔަމަންވުމުގެ މުހިއްމުކަން


Iyye Ley Hadiyaa Kuree 91 Meehun, Eyge Thereygai Idhikolhu 12 Member In - Vaguthu\n9 މަސް ކުރިން ( މާޗް 23, 2020 )\nއިދިކޮޅު ކޯލިޝަނުން ލޭ ހަދިޔާ ކުރުމަށް ތެލެސީމިއާ ސެންޓަރަށް ގޮސް - ވަގުތު އިމޭޖްސް: މުހައްމަދު އަފްޒަލް\nއިއްޔެ އެކަނި 91 ފަރާތަކުން ލޭ ހަދިޔާކޮށްފައިވާ ކަމަށް މޯލްޑިވިއަން ބްލަޑް ސާވިސް އިން ބުނެފިއެވެ.\nކޮވިޑް-19 އާ ގުޅިގެން އަޅާފައިވާ ބައެއް ފިޔަވަޅުތަކުގެ ސަބަބުން ތެލެސީމިއާ ކުދިންނަށް ލޭ ލިބުމުގައި ވަނީދަތިތަކާއި ކުރިމަތިވެފައެވެ. އެގޮތުން އެ ކުދިންނަށް އެހީވުމަށް އިދިކޮޅު ކޯލިޝަންގެ މެންބަރުންވެސް އިއްޔެ ވަނީ ލޭ ހަދިޔާކޮށްފައެވެ.\nއިއްޔެ މެންދުރު ތެލެސީމިއާ ސެންޓަރަށް އިދިކޮޅު ފަރާތްތަކުން ގޮސް ލޭ ހަދިޔާކޮށްފައި ވަނީ، ވީހާވެސް ގިނަ ފަރާތްތަކުން ލޭ ހަދިޔާ ކޮށްދިނުމަށް ތެލެސީމިއާ ސެންޓަރުން އެދިފައިވާތީ އެކަމަށް އިޖާބަ ދިނުމުގެ ގޮތުންނެވެ.\nޕީޕީއެމްގެ ސްޕޯކްސް ޕާސަން ހީނާ ވަލީދު "ވަގުތު" އަށް ވިދާޅުވީ، އިއްޔެ 20 ވަރަަކަށް މީހުން ލޭ ހަދިޔާ ކުރަން ދިޔަ ކަމަށާއި، ނަމަވެސް ވަގުތުގެ ގޮތުންނާއި، އަދި ތެލެސީމިއާ ސެންޓަރުން ހެދި ޓެސްޓުތަަކަށް ފަހު އިއްޔެ ލޭ ދެވުނީ 12 ވަރަކަށް މީހުންނަށް ކަމަށެވެ.\nއަދި މިއަދުވެސް ޕީޕީއެމްގެ ސަޕޯޓަރުން ލޭ ހަދިޔާ ކުރާނެ ކަމަށް ހީނާ ވިދާޅުވިއެވެ.\n"ކޮވިޑް-19 ގެ ދުވަސްވަރު ކަމަށްވާތީ ސޯޝަލް ޑިސްޓެންސްއަށް ބަލައިގެން ކުރިއަށްގެންދަނީ". ހީނާ ވިދާޅުވިއެވެ.\nއިދިކޮޅު މުޒާހަރާގެ ތެރެއިން6މީހަކު ހައްޔަރުކޮށްފި\nމާޗް 23, 2020 16:19\nއަދުރޭގެލޭ ނަމަނަމަ އަހަރެންގެދަރިއަކަށްނާޅާތި، ހުރިހާހިސާބެއް އެކޮޅުކޮޅުން އަދި ބުހުތާނުދޮގުން ދުނިޔެފަސާދަކޮށްފާނެ. ގައްސާނުލޭ.... އަމަޔެއްބަފައެއްވަކިނުވެހިނގައިދާނެ...ސަހާދެއްވާ މިއޮތީކަމެއް.\nމާޗް 23, 2020 18:15\nނަމަ ނަމަ ގެ ނަމުގައި ކޮމެންޓު ކޮށްގެން މި އުޅެނީ ހާދަހާ ވާ ހަޔާތްކުޑަ މީހެކޭ ދޯ.\nމާޗް 23, 2020 17:23\nމުސލިމުންގެ ލެއަކީ ތިފަދަ މުޑުދާރު ލެޔަކައް ނުވާނެ އަދުރޭ ވިޔަސް ގައްސާނުވިޔަސް ލޭދިނީމަ އެއޮތީ އިންސާނިއްޔަތައް ކޮންމެވެސް ކަމެއް ކޮއްދެވިފަ ހަމަ ގައިމުވެސް ލާދީނީ މީހެއްގެ ލޭ އަހަރެން ހަމަ ހޭ ހުއްޓާ ނާޅާނަން އަހަރެންގެ ދަރިއެއްގެ ގަޔައް ގައްސާނާ އަދުތޭއައް ﷲ ހެޔޮރަހުމަތް ލައްވާށި އާމީން\nނަމަ ނަމަގެ ކާފަ\nމާޗް 23, 2020 17:36\nދެން ކަލޯ ގޮސް ހުރިހާ އެންމެންނަށް ވާވަރަށް ލޭ ދޭންވީނު އެހެންމީހެއްގެ ލޭ ނާޅާންޏާ!\nމާޗް 23, 2020 20:33\nއެއްކޮޅާ އިދިކޮޅު ކިޔުން ހުއްޓާލާމާ...މީ އެއްގައުމެއ\nމާޗް 24, 2020 04:51\nއެއްޕާޓީއޭ އެނެއްޕާޓީއޭވެސް ނުކިޔާ.


Maadhama ge majlis jalsaa ve idhikolhun boycott kohfi\nމާދަމާގެ ޖަލްސާ ވެސް އިދިކޮޅުން ބޮއިކޮޓްކޮށްފި\nމަޖިލީހުގެ ޖަލްސާއެއް ކުރިއަށްދަނީ: މާދަމާގެ ޖަލްސާވެސް އިދިކޮޅުން ވަނީ ބޮއިކޮޓްކޮށްފައި -- ފޮޓޯ: މަޖިލީސް\nމިދިޔަ ހޯމަ ދުވަހުގެ ރޭ ދަންވަރު ބޭއްވި ރައްޔިތުންގެ މަޖިލީހުގެ ޖަލްސާގައި ހިނގައިދިޔަ ހަމަނުޖެހުންތަކާ ގުޅިގެން ރައްޔިތުންގެ މަޖިލީހުގެ މާދަމާގެ ޖަލްސާ ވެސް އިދިކޮޅު ކޯލިޝަންގެ މެންބަރުން ބޮއިކޮޓް ކުރަން ނިންމައިފި އެވެ.\nމިއީ ނަވާރަވަނަ ރައްޔިތުންގެ މަޖިލިސް ފެށިގެން ފަހުން އިދިކޮޅު ޕީޕީއެމް / ޕީއެންސީ ކޯލިޝަންގެ މެންބަރުން ބޮއިކޮޓް ކުރާ ދެވަނަ ޖަލްސާ އެވެ. މިއަދުގެ ޖަލްސާ ވެސް އިދިކޮޅު ކޯލިޝަންގެ މެންބަރުން ވަނީ ބޮއިކޮޓް ކޮށްފަ އެވެ.\nއިދިކޮޅު ކޯލިޝަންގެ ޖޮއިންޓް ޕާލިމެންޓްރީ ގްރޫޕްއިން މިއަދު ނެރުނު ނޫސް ބަޔާނެއްގައި ވަނީ އިދިކޮޅުން މިއަދުގެ ޖަލްސާ ބޮއިކޮޓް ކުރި ގޮތަށް މާދަމާގެ ޖަލްސާ ބޮއިކޮޓް ކުރަން ނިންމި ސަބަބަކީ މަޖިލީހުގެ ހޯމަ ދުވަހުގެ ރޭގެ ޖަލްސާގައި ޕީޕީއެމްގެ ނައިބު ރައީސް، ނައިފަރު ދާއިރާގެ މެންބަރު އަހުމަދު ޝިޔާމަށް އަނިޔާ ކުރުމުންނެވެ.\nދެން ކުރިއަށް އޮތް ޖަލްސާތަކުގައި އަމަލު ކުރާނެ ގޮތެއް އެ ބަޔާނުގައި ބުނެފައެއް ނުވެ އެވެ. މިއަދުގެ ޖަލްސާ ބޮއިކޮޓް ކުރާނެ ކަމަށް ބުނެ އިދިކޮޅުން ނެރުނު ބަޔާނުގައި ބުނެފައި ވަނީ ކުރިއަށް އޮތް ޖަލްސާތަކާ މެދު އަމަލު ކުރާނެ ގޮތްތައް ޕާލިމެންޓްރީ ގްރޫޕްއިން ނިންމާނެ ކަމަށާއި ނިންމާ ގޮތެއް ހާމަ ކުރަމުން ގެންދާނެ ކަމަށެވެ.\nހޯމަ ދުވަހުގެ ރޭގެ ޖަލްސާގެ ތެރެއިން ތަޅުމުގައި ހަމަނުޖެހުން ހިނގަން ފެށީ ރިޔާސަތުން ޝިޔާމްގެ ނަން އިއްވުމުން ވެސް ތަޅުން ދޫކުރައްވަން އޭނާ ދެކޮޅު ހައްދަވަން ފެށްޓެވި ހިސާބުންނެވެ. އޭނާ ތަޅުމުން ނެރުނީ އެމްޑީޕީގެ މެންބަރުންތަކެއް އޭނާ ވަށާލައި "ހިފައިގަނެގެން" ގެންގޮހެވެ.\nޝިޔާމަށް އަނިޔާ ކުރި ކަމަށް ތުހުމަތުކޮށް މަޖިލީޙުގެ ރައީސް މުހައްމަދު ނަޝީދަށާއި އެ ކަމުގައި ބައިވެރިވެވަޑައިގެންނެވި އެމްޑީޕީގެ މެންބަރުންނަށް ދައުވާ ކޮށްދޭން އެދި ޕްރޮސެކިއުޓާ ޖެނެރަލް (ޕީޖީ) ހުސައިން ޝަމީމަށް އިދިކޮޅު ކޯލިޝަނުން ސިޓީއެއް ވެސް ފޮނުވާފައިވެ އެވެ. ޕީޖީން މި ކަމުގައި އަދި ވަކި އެއްޗެއް ނުބުނެ އެވެ.\nމި މައްސަލަ ޝިޔާމް ފުލުހަށް ރިޕޯޓް ކުރެއްވި އެވެ. އޭގައި ފުލުހުން ބަލަން ޖެހޭ ކަންކަން ބަލަމުންދާނެ ކަމަށް ފުލުހުން ބުނެފައިވާއިރު، ހޯމް މިނިސްޓަރު އިމްރާން އަބްދުﷲ ވެސް އެހެން ވިދާޅުވެފައިވެ އެވެ. އެއާ ގުޅިގެން ރައީސް ނަޝީދާއި އެމްޑީޕީގެ މެންބަރުން ނުރުހުން ފާޅު ކުރައްވާފައިވެ އެވެ.\nޝިޔާމަށް އަނިޔާވުމުން އޭނާ ވަނީ އޭޑީކޭއިން ފަރުވާ ހޯއްދަވައިފަ އެވެ. ޝިޔާމްގެ މައިބަދައަށާއި މޭކަށިގަނޑަށް އަނިޔާތަކެއް ލިބިފައިވާތީ ހިނގާބިނގާ ވެސް އުޅެން ދަތި ކަމަށް އޭނާ ވިދާޅުވެ އެވެ. އިތުރު ފަރުވާއަށް ރާއްޖޭން ބޭރަށް ދާން ޖެހިދާނެ ކަމުގެ އިޝާރާތެއް ޑޮކްޓަރުން ދިނުމުން އެ ކަމަށް ތައްޔާރުވަމުންދާ ކަމަށް ވެސް ވިދާޅުވެފައިވެ އެވެ.\nއެމްޑީޕީ ރައީސް މުހައްމަދު ނަޝީދު ޕީޕީއެމް + ރައްޔިތުންގެ މަޖިލިސް މުހައްމަދު ސައީދު އާދަމް ޝަރީފު އުމަރު އަހުމަދު ސަލީމް (ރެޑްވޭވް) އަހުމަދު ތޯރިގް އިބްރާހިމް ފަޒުލް ރަޝީދު ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް އަހުމަދު ޝިޔާމް\nފަޒުލްގެ ގަރާރު މަޖިލީހުން ބޭރެއް ނުކުރޭ\nލީޑަރުން މަޖިލީހުން ނުފެންނާތީ ކަންބޮޑުވޭ: ނަޝީދު


Mithun Chakraborty faruvaa akah America gai | Mihaaru\nމިތުން: އޭނާ އަންނަނީ އެމެރިކާގައި ބައްޔަކަށް ފަރުވާ ހޯދަމުން.\nމިތުން ޗަކްރަބަތީ ފަރުވާއަކަށް އެމެރިކާގައި\n30 ޑިސެމްބަރ 2018 - 05:57 1 comment\nބޮލީވުޑްގެ އެކްޓަރު މިތުން ޗަކްރަބަތީ އެމެރިކާގައި ބައްޔަކަށް ފަރުވާ ހޯދަމުން އަންނަ ކަމަށް ރިޕޯޓްތައް ބުނެފި އެވެ.\nބޮލީވުޑް ލައިފުން ބުނި ގޮތުގައި އުމުރުން 66 އަހަރުގެ އެކްޓަރު މިދިޔަ ހަފުތާއިން ފެށިގެން ފަރުވާ ހޯދަމުން އަންނަނީ ލޮސް އެންޖެލިސްގެ ހޮސްޕިޓަލަކުންނެވެ. ނަމަވެސް ފަރުވާ ހޯދަނީ ކޮން ބައްޔަކަށް ކަމެއް އެ ނޫހަކުން ނުބުނެ އެވެ. އެކަމަކު މިތުން އަށް ބުރަކަށީގައި ރިއްސުމުގެ މައްސަލަ ދިމާވެފައިވާ ކަމަށާއި މި ފަހުން އެ މައްސަލަ އިތުރަށް ބޮޑުވެފައިވާ ކަމަށް ބުންޏެވެ.\nއެމެރިކާގައި ފަރުވާ ހޯދަމުން އަންނަ އިރު، މިތުންއާ އެކު އޭނާގެ ދަރިފުޅު އަދި އެކްޓަރު މަހާއަކްޝޭ ޗަކްރަބަތީ އާއި އޭނާގެ އަންހެނުން މަދަލްސާ ޝަރުމާ މިތުންއާ އެކު ލޮސް އެންޖެލިސް އަށް ގޮސްފައިވެ އެވެ.\nފިލްމު "މިރްގަޔާ" އިން 1976 ގައި އެކްޓިން ދާއިރާ އަށް ނުކުތް މިތުން ވަނީ ކާމިޔާބު ވަރަށް ގިނަ ފިލްމުތަކެއް ކުޅެފަ އެވެ. މޮޅު ނެށުންތެރިއެއްގެ ގޮތުގައި ވެސް މަޝްހޫރުވެގެން ދިޔަ މިތުންގެ ކެރިއަރު ބަދަލުކޮށްލި ފިލްމަކީ 1982 ގައި ރިލީޒް ކުރި "ޑިސްކޯ ޑާންސަރު" އެވެ. އެ ފިލްމުގައި އޭނާ ކުޅުނު ޖިމީގެ ކެރެކްޓާއަކީ އަދިވެސް ބެލުންތެރިންގެ ތެރޭގައި ފަނޑުވުމެއް ނެތް، މަގުބޫލު ރޯލެކެވެ.\n"ޑިސްކޯ ޑާންސަރު" ގެ "ޖިމީ ޖިމީ" ލަވަ.\nހަ ސަތޭކައާ ގާތް ކުރާ އަދަދަކަށް ފިލްމުތައް ކުޅެ، ތިން ފަހަރަށް ނެޝަނަލް އެވޯޑް ވެސް ހޯދާފައިވާ މިތުންގެ އެންމެ ފަހުގެ ހިންދީ ފިލްމަކީ އޮގަސްޓް މަހު ރިލީޒް ކުރި އަނިލް ޝަރުމާގެ "ޖީނިއަސް" އެވެ. އޭނާގެ ކުރިއަށް އޮތް ހިންދީ ފިލްމަކީ ވިވެކް އަގްނިހޯތުރީ އަންނަ އަހަރު ގެނެސްދޭ "ދަ ތަޝްކެންތު ފައިލްސް" އެވެ.\nއިންޑިއާގެ ގާނޫނު ހަދާ މަޖިލިސް ރާޖިއާ ސަބާގެ މެމްބަރުކަން ވެސްކޮށްފައިވާ މިތުންއަކީ ޒީޓީވީން ގެނެސްދޭ ޑާންސް ޝޯ ޑާންސް އިންޑިއާ ޑާންސް (ޑީއައިޑީ) ގެ މާސްޓަ ޖަޖެއްގެ ގޮތުގައި ވެސް ފެންނަ ފަންނާނެކެވެ.\nއިތުރު ލިޔުންތައް ބޮލީވުޑް ލޮސް އެންޖެލިސް


ކަނބަލުންނަށް ފުރުޞަތުދެމާ! (1) – ޖަމްޢިއްޔަތުއް ސަލަފް\nކަނބަލުންނަށް ފުރުޞަތުދެމާ! (1)\nތާރީޚް: 9:17 03 ޖުލައި 2020\nތަފާތު ފަރާތްތަކުގެ ޙައްޤުތަކުގެ ވާހަކައަކީ މިހާރަކަށް އައިސް އެންމެ ހަރުކޮށް ފެތުރެމުންދާ އެއް ވާހަކައެވެ. އޭގެ، ތެރޭގައި އަންހެނުންގެ ޙައްޤުތަކާއި ކުޑަކުދިންގެ ޙައްޤުތަކާއި، މުސްކުޅިންގެ ޙައްޤުތަކާއި، ޒުވާނުންގެ ޙައްޤުތަކާއި، މައިންބަފައިންނާއި، އަނބިދަރިންގެ ޙައްޤުތައް ހިމެނެއެވެ. މިއިން ކޮންމެ ޙައްޤަކީވެސް ލިޔެލަން ވަރަށް ފަސޭހަ ދެތިން ކަލިމައެވެ. ނަމަވެސް އެކިފަރާތްތަކަށް ލިބިދޭންޖެހޭ ޙައްޤުތަކަކީ އެހެން ފަރާތްތަކެއްގެ ބޮލުގައި އެޅިފައިވާ، އަދާކުރަންޖެހޭ ޒިންމާތަކަކާއި ވާޖިބުތަކެއްކަން ހަނދާން ހުންނަނީ ކިތައް މީހުންބާވައެވެ. އެންމެ މީހަކަށް ލިބިދޭންޖެހޭ ޙައްޤުތަކެއް ފުރިހަމަވަނީ އެތައްބަޔަކު، އެތައް ވާޖިބުތަކެއް ފުރިހަމައަށް އަދާކޮށްގެންނެވެ. މިސާލަށް؛ ކުޑަކުދިންގެ ޙައްޤުތަކަށް ބަލައިލަމާހެއްޔެވެ؟ އެކުދިންގެ ޙައްޤުތައް ފުރިހަމަވާނީ އެކުދިންނާމެދު އެކުދިންގެ މައިންބަފައިންގެ ބޮލުގައި އެޅިފައިވާ ހުރިހާ ވާޖިބުތަކެއް ފުރިހަމައަށް އަދާކޮށްގެންނެވެ. އޭގެ އިތުރުން ދެފަރާތުން، އެކުއްޖާގެ މާމަޔާއި ކާފަޔާއި، އޭނާގެ އަޚުންނާއި އުޚުތުންނާއި، އޭނާގެ އަވައްޓެރިންނާއި، އޭނާ ދިރިއުޅެމުންދާ މުޖުތަމަޢުގެ އެންމެހާ އަފްރާދުންނާއި، އުނގަންނައިދެއްވާ އެދުރުންނާއި، އެދުރުންގެ ކަންކަން ބެލެހެއްޓުން މަތިކުރެވިފައިވާ ސްކޫލުގެ ވެރިންނާއި ވަޒީރުންނާއި، ޤައުމުގެ ސިޔާސަތުތައް އެކަށައަޅުއްވާ ބޭފުޅުންނާއި، ޢަދުލު އިންސާފުގެ ދާއިރާއާއި، މިހުރިހާ ފަރާތްތަކެއްގެ ބަލަދުވެރިކަން މަތިކުރެވިފައިވާ ޤައުމުގެ އެންމެ މަތީވެރިޔާ އަދާކުރަންޖެހޭ އެންމެހައި ވާޖިބުތައް ފުރިހަމަޔަށް އަދާކޮށްގެންނެވެ.\nޝައްކެއްނެތެވެ. އަޅުގަނޑުމެންގެ ޒުވާން ޖީލުގެ މިސްރާބުހުރީ ނުރައްކާތެރި ދިމާއަކަށް ކަން ހަމަބުއްދިހުރި ކޮންމެ ފަރާތަކުންވެސް ޤަބޫލުކުރާނެއެވެ. ތަފާތު ކުށްތަކަށް އަރައިގަތުމުގައި ފަސްނުޖެހޭ ބަޔަކަށް ވަރަށްގިނަ ޒުވާނުން ވަނީ ވެފައެވެ. މަސްތުވާތަކެތީގެ ޝިކާރައަކަށް ވަމުންދާ ޒުވާނުން އެއްދުވަހުން އަނެއްދުވަހަށް ދަނީ އިތުރުވަމުންނެވެ. ދީނީ ވާޖިބުތަކަށް ފަރުވާކުޑަކުރުމާއި، މުޖުތަމަޢުގެ އަޚްލާޤީ މިންގަޑަށް ނުފެތޭ އެތައްކަމެއް، ޒުވާނުންގެ ފަރާތުންދަނީ ފެންނަމުންނެވެ. މިއަދުގެ ޙާލަތަކީ ކޮންމެ މީހަކުވެސް މިތިބީ އެމީހެއްގެ ދަރިފުޅު ނުބައިމަގަކުން ހިނގައިދާނެކަމުގެ ބިރުގައި، ކަންބޮޑުވުމާއި ހާސްކަމެއްގެ ތެރޭގައެވެ. ގޭގައި ކިތަންމެ ރައްކާތެރިކޮށް ގެންގުޅުނަސް ސްކޫލުން އެކުދިންނާ ބައްދަލުވާ ބައެއް ކުދިންގެ ނުބައި އަސަރުކޮށްފާނެތީއެވެ. ކުޅެންގޮސް އުޅޭ މާޙައުލުން އެކުދިންގެ ސިކުނޑި ދޮވެލަފާނެކަމުގެ ބިރުގައެވެ. އަދި އެހިސާބުން ފުއްދޭކަށް ނެތެވެ. ފަހިވެފައިވާ މުވާޞަލާތީ ގުޅުންތަކުގެ ސަބަބުން، ދުނިޔޭގެ މާދުރު ހިސާބެއްގައި ތިބޭ ނުބައިބައެއްގެ ފިކުރަށް އެކުދިން ގޮސްފާނެކަމުގެ ބިރުވަކިން ކުޑައެއް ނޫނެވެ.\nއަޅުގަނޑުގެ މަޤްޞަދަކީ ކަންބޮޑުވުން ކިޔައިދިނުމެއް ނޫނެވެ. މިކަމަކީ އެންމެން ދަންނަ ޙަޤީޤަތެކެވެ. އެހެނަސް މަޤްޞަދަކީ މިކަމުގެ ޙައްލާމެދު ވިސްނުމުގެ ނަޒަކުން ބަލައިލުމެވެ. އަމިއްލަ ތަޖުރިބާއިން ކޮންމެ ބޭފުޅަކުވެސް ވިސްނަވާލެއްވުމަށް ބާރުއެޅުމެވެ. ޖަރީކުރެވިފައިވާ، ޙައްޤުތަކުގެ ޝިޢާރުތަކާއި ގޮވެލިތަކުގެ އަވައިގައި ޖެހުމެއްނެތި، އިޚްލާޞްތެރި ނަޒަރަކުން މި މައްސަލައާމެދު ވިސްނާލުމަށް އެހީތެރިކަން ފޯރުކޮށް ދިނުމެވެ. މުސްލިމެއްގެ ހައިސިއްޔަތުން އަމިއްލަ ނަފްސާއި މުޖުތަމަޢަށް ފައިދާއެއް ކުރުމުގެ ނިޔަތުގައެވެ. (ނުނިމޭ)


Thakiyaa Miskih: Valhu Jehemundhaa "Elhehishigey Dhonmaniku" Ge Fahu Handhaanthah! - Vaguthu\nތަކިޔާ މިސްކިތް - ވަޅުޖެހެމުންދާ "އެޅެހިށިގޭ ދޮންމަނިކު"ގެ ފަހު ހަނދާންތައް!\n3 ހަފްތާ ކުރިން ( ޑިސެމްބަރު 31, 2020 )\nއައްޑޫ ދޮންމަނިކު ބިނާކުރެއްވި ތަކިޔާ މިސްކިތް:-ވަގުތު އިމޭޖަސް- އިބްރާހިމް ޝާބިލް\n(އައްޑޫ ސިޓީ، ހުޅުދޫ) އަޅުގަނޑު އުފަން ރަށްކަމަށްވާ އައްޑޫ ސިޓީގެ ހުޅުދޫއަކީ ތާރީޚީ ގޮތުން ފާހަގަކުރެވޭ މާގިނަ ބިނާތަކެއް އެ ރަށެއްގައި ފެންނަން ހުރި ތަނެއް ނޫނެވެ. އެހެންނަމަވެސް އިހު އެވޭލާ ދިރިއުޅުމުގެ ސަޤާފަތުގެ ކުލަތައް ފެންނަން ހުރި ގޭގެ އާއި، ކަމުވޮށިގެންވާ އާއިލާތައް ދިރިއުޅުނު ގޭގޭގެ ވާހަކަ އަބަދުވެސް އަޅުގަނޑު އަހަމުއެވެ. އެވެރިންގެ ދިރިއުޅުމުގެ ތަފާތު ވައްޓަފާޅިތައް ދައްކުވައިދޭ ތަކެއްޗާއި، ލިޔެކިޔުމާއި، ހިފާގެންގުޅުނު ބައެއް ތަކެތި މިހާރުވެސް އެ އާއިލާތަކުން ރައްކާކޮށްފައި ހުރީ ލޮތްބާއި އެކުގައެވެ. މި ރަށާއި މެދު އަޅުގަނޑު އަޑު އަހަމުން އައި އަނެއް ހަގީގަތަކީ، އައްޑޫސިޓީގެ ހުޅުދޫ އާއި އެ ރަށާއި އިންވެގެން އޮތް މީދޫ އަކީ އިހު ޒަމާނުއްސުރެ ތައުލީމަށް ލޯބި ކުރާ ބަޔަކު ދިރިއުޅެމުން އައި ރަށެއް ކަމުގެ ވާހަކައެވެ. އަދި މި ދެ ރަށުގައި ވެސް ނިސްބަތުން ބަލާނަމަ ޢިލްމީ ޤާބިލް މީހުން ގިނަކަން މިއީ ދެބަސްވެވެން ނެތް ހަގީގަތެކެވެ.\nތާރީޚުގެ ތެރެއަށް ބަލާލުމުންވެސް މި ދެ ރަށުން މިފަދަ ޢިލްމީ ޝަހުސިއްޔަތުތައް ފެންނަން އެބަހުރިކަން ފާހަގަކުރަން ޖެހެނީ ފަޚުރާއި އެކުގައެވެ. އެގޮތުން ބަލާނަމަ ކުޑައިރުއްސުރެ އަޅުގަނޑު އެ ބޭފުޅެއްގެ ވާހަކަ ވަރަށް ފަރިތަކަމާއި އެކު އަޑު އަހާ އެއް ނަމެއް އޮވެއެވެ. އެއީ އައްޑޫ ދޮންމަނިކުގެ ވާހަކައެވެ. އައްޑޫ މީހުން ކިޔާގޮތުން ނަމަ "އައްޑޫ ދޮންމަނިކު" ނުވަތަ "އެޅަހިށިގޭ ދޮންމަނިކު"އެވެ. އޭނާއަކީ އައްޑޫގެ އިތުރުން މުޅި ރާއްޖޭގައި ވެސް ފާހަގަކޮށްލެވުނު ވަރުގަދަ ޝަހުސިއްޔަތެކެވެ.\n"އެޅަހިށިގޭ ދޮންމަނިކު"އަކީ ކޮންބޭފުޅެއް؟\n“އެޅެހިށިގެ” އައްޑޫ ދޮންމަނިކު އުޅުއްވި ގެ:- ވަގުތު އިމޭޖަސް- މުހައްމަދު އަފްޒަލް\nތާރީޚީ ޢިލްމު ލިޔުއްވާ ދިރާސާކުރައްވާ ބޭފުޅެއްކަމަށްވާ ސަފްވާން ޝަފީގް "ވަގުތު" އަށް ވިދާޅުވީ ހުޅުދޫގައި ދިރިއުޅުއްވި ކަމުގައި ވީނަމަވެސް އޭނާ އަކީ އެ ސިޓީގެ މީދޫ އަށް ނިސްބަތްވާ ބޭފުޅެއްކަމަށާއި އޭނާގެ އުފަން ސީދާ ތާރީޚު އެނގެން ނެތް ކަމަށެވެ. މީދޫ އިސްމާއިލް ފަނޑިޔާރުތައްކާނު ނުވަތަ އިސްމާޢިލް ބަހާއުއްދީންގެ ދަރިކަލުން ދޮންމަނިކުގެ އަސްލުނަަމަކީ އިބްރާހިމް ބަހާއުއްދީންއެވެ.\nދޮންމަނިކު، 1950ގެ އަހަރުތަކުގައި ދިރިއުޅުއްވި ކަމާއި، އުމުރުފުޅުން 60 އަހަރުވަންދެން ދުނިޔޭގައި އުޅުއްވިކަން އެނގޭ ކަމަށް އޭނާ ވިދާޅުވިއެވެ. އެހެނީ ދޮންމަނިކުގެ ތާރީޚު ފެންނާން ހުރީ 1890 އިން ފެށިގެން 1950 އަށް ކަމަށް ވުމެެވެ. އަދި ދޮންމަނިކުގެ ނަން އެހާ ބޮޑަށް ފާހަގަކުރެވޭ ސަބަބާއި މެދު ސަފްވާން ވިދާޅުވީ އޭނާ އަކީ އެ ޒަމާނަށް ބަލާ އިރު އިލްމާއި ހުނަރުގެ ގޮތުން ވަރަށް ކުރީގައި އުޅުއްވި ބޭފުޅެއް ކަމަށެވެ.\nއަދި މުދާވެރިކަމުގެ ގޮތުން ބެލި ނަމަވެސް ދޮންމަނިކު އަކީ އޭރު ފާހަގަކޮށްލެވުނު ވަރުގަދަ ޝަހުސެއް ކަމާއި، އޭނާ އަކީ ރަށުގެ ކުދިބޮޑު އެންމެންގެ ގަދަރު ލިބިލެއްވި ބޭފުޅެއްކަން ވެސް ހުޅުދޫ އާއި މީދޫގެ މީހުންގެ ވާހަކަަތަކުން އެނގެެއެވެ. އަރަބި ބަސް ވެސް އުނގެނިވަޑައިގެން ހުންނެވި ދޮންމަނިކު އަކީ ދީނީ ޢިލްމު އުނގެނިވަޑައިގެން އެ ޢިލްމު އެހެން ބޭފުޅުންނާއި ހަމައަށް ވާސިލްކޮށްދެއްވުމަށް މަސައްކަތް ކުރެއްވި، ޢިލްމަށް ލޯބި ކުރެއްވި މުފައްކިރެކެވެ. ދީނީ ޢިލްމުގެ އިތުރުން އެކިކަަހަލަ ފަންނު ވެރިމަސައްކަތްތައް ދަސްކުރައްވުމުގެ އިތުރުން، ގަސް އިންދުމަށް ވެސް ދޮންމަނިކު ވަނީ ޚާއްސަ ޝައުގެއް ބަހައްޓަވާފައެވެ.\n"ތަކިޔާ މިސްކިތް" އާއި ދޮންމަނިކު އައި ހުރި ގުޅުމަކީ ކޮބާ؟\n"އައްތޮކިއްޔަތުލް ގަދުރިއްޔާ" ނުވަތަ "ތަކިޔާ" މިސްކިތުގެ ނަމުން ނަން ދެވިފައިވާ މި މިސްކިތަކީ ހުޅުދޫ އިރުމަތި ފަރާތަށް އޮންނަ ބޮމާފަންނާއި މާ ދުރު ނޫން ހިސާބެއްގައި ރަށު ތެރެއަށް ވާގޮތަށް ޤާއިމްކޮށްފައި ހުރި މިސްކިތެކެވެ. މި މިސްކިތް ބިނާކުރެއްވި ސީދާ އަހަރު އެނގެން ނެތް ނަމަވެސް މިތަން ބިނާކުރެވިފައިިވާ ވައްޓަފާޅި އާއި މީހުން ބަހަށް ބެލުމުން ޔަޤީންވާ ކަމަކީ މި މިސްކިތަށް 120-130 އަހަރު ވެދާނެކަމެވެ.\nމިއީ ދޮންމަނިކު ބިނާކުރެއްވި ދެ މިސްކިތުގެ ތެރެއިން އެއް މިސްކިތެވެ. ދެން ދޮންމަނިކު ބިނާކުރެއްވި މިސްކިތަށް ކިޔަނީ "ފިޅިހެރޭ" މިސްކިތެެވެ. އެތަނަކީ އެތެރޭގައި ބައެއް ހުރެފައި، ތިން ފަރާތަށް ވާގޮތަށް ތަނބުތައް ހިމެނޭ މިސްކިތެކެވެ. އެ މިސްކިތް މިހާރު ވަނީ އުވިގެން ގޮސްފައެެވެ.\nމުސްތަފާ އާއި ސަފްވާން އަދި މީހުންގެ ވާހަކަތަކުން ހާމަވީ ކަމަކީ ތަކިޔާ މިސްކިތުގެ އުމްރާނީ އޮނިގަނޑުން ފެށިގެން، ވުޟޫ ކުރުމާއި، މިސްކިތުގެ އިންތިޒާމްތަކުގެ ތަރުތީބުތަކަށް ބެލި ނަމަވެސް މި މިސްކިތަކީ ތަފާތު މިސްކިތެއް ކަމެވެ. ރާއްޖޭގެ ގިނަ މިސްކިތްތަކާއި ޚިލާފަށް މި މިސްކިތް ޤާއިމްކުރީ އުތުރު ފަރާތުގައި މިސްކިތުގެ މައިދޮރާށި ބަހައްޓައިގެންނެވެ.\nހައިވަކަރު ބޭނުންކޮށްގެން މުޅި މިސްކިތް އެއްކޮށް ބިނާ ކުރައްވާފައި ވާއިރު، އެ މިސްކިތުގައި ނަމާދު ކުރަން ހަމަޖެހިފައިވާ ތަނުގެ ވަށައިގެން ތަނބުތަކެއް ޖެހުމަށް ފަހު މެދަށް ވީ ބައި އޮތީ ހާމައަށް ވާގޮތަށެވެ. ވަށައިގެން ފާރުތަކެއް ރާނާފައެއް ނެތެވެ. އަދި މިސްކިތް ހިޔާކުރަން ބޭނުން ކުރީ އީޓު ބޭނުންކޮށްގެން ކަމަށް ވާއިރު، އެއީ އެ ޒަމާނުގެ ފެންވަރަށް ބަލައިރު އާދަޔާ ޚިލާފަށް ފެންވަރު ރަނގަޅު މޮޅު އީޓުކަން ފާހަގަކޮށްލެވެއެވެ. އެ ދުވަސްވަރު މިސްކިތްތައް ބިނާކުރި ގޮތަށް ބަލާއިރު، މި މިސްކިތް ފިޔަވާ އިތުރު މިސްކިތެއް ހައިވަކަރުން ބިނާ ކުރިކަން އެނގޭކަށް ނެތެވެ.\nއައްޑޫ ދޮންމަނިކު ބިނާކުރެއްވި ތަކިޔާ މިސްކިތުގައި ހުރި ބިލިގާ. ކުރިން މި ބިލިގާގައި ފުރެންދެން ފެން ހުރޭ:-ވަގުތު އިމޭޖަސް- އިބްރާހިމް ޝާބިލް\nއިހު މީހުންގެ ވާހަކަތަކަށް ބަލާއިރު އަދި ފެންނަން ހުރި ބިނާތަކާއި، ކިތާބީ ހެއްކަށް ބަލާއިރު، މި އަތޮޅުގައި ތަކިޔާ މިސްކިތް ނޫން ތަނެއްގައި ވުޟޫކުރަން ބިލިގާއެއް ހަދާފައިވާކަން އެނގޭކަށް ނެތެވެ. ބިލިގާ އަށް ފެން އެޅުމަށްޓަކައި އެ މިސްކިތުގެ ވަޅާއި އިންވެގެން ހަދާފައިވާ ތަނެއް ހުރެއެވެ. ތަކިޔާ މިސްކިތުގެ ވަޅާއި، ބިލިގާ އަށް ފެން އެޅުމަށްޓަކައި ހަދާފައިވާ ތަންވެސް ހަދާފައި ވަނީ ހިރިގަލުންނެވެ.\nބަލާބެލުމަށް ބިލިގާ އަށް ފެންއަޅާތަން ވައްތަރީ އިހު ޒަމާނުގައި އާއްމުކޮށް ފެންނަ ޒާތުގެ ވަޅެއްގެ ބަޔަކާއެވެ. ހިރިގަލުން ހަދާފައިވާ ދެ ބިލިގާ މި މިސްކިތުގައި މިހާރުވެސް ފެންނަން ހުރި އިރު ވަޅުން ފެންނަގައިގެން ވުޟޫކުރުމުގެ ބަދަލުގައި ބިލިގާއަކުން ވުޟޫކުރުމުގެ ވިސްނުން ދޮންމަނިކެ ގެންގުުއްވީ ބިލިގާ ކައިރިން ގިނަ ބަޔަކަށް އެއްފަހަރާ ވުޟޫކުރަން ފުރުސަތު ދިނުމަށެވެ. އަދި މިތަނުގެ ވަޅަކީވެސް ނުހަނު ފެން މީރު ވަޅެއް ކަމަށް މިހާރުވެސް މި ރަށުގެ ރައްޔިތުން ބުނެ އުޅެއެވެ.\nއަދި ތަކިޔާ މިސްކިތުގެ ވަށައިގެން ހުރި ތަނބުތަކަކީ ދޮންމަނިކު އަމިއްލަ އަތުން ލިޔުއްވާފައިވާ ތަނބުތަކަކަށް ވުމުން، ވަޑާން ކުރުން ފަދަ ކަވި މަސައްކަތްތަކަށް ވެސް އޭނާ އެހާމެ ކުޅަދަނަކަން އެނގި ހާމަވެއެވެ. މިގޮތަށް ފެންނަން ހުރި ދެ ތަނބު މިހާރުވެސް އެ މިސްކިތުގައި ހަލާކު ނުވާނެހެން ބަހައްޓާފައި އެބަހުއްޓެވެ.\nއެ މިސްކިތަކީ އެ ޒަމާނުގެ ދީނީ ޢިލްމާއި، ދީނާއި ގުޅުން ހުރި ކަންކަން ދިރުވާ އާލާކުރެއްވުމުގެ މަސައްކަތް އެތަނެއްގައި ވަަރަށް ފުޅާ ދާއިރާއެއްގައި ކުރިއަށް ދިޔަ ތަނެކެވެ. މި މިސްކިތް ބިނާކުރެއްވީ ދޮންމަނިކުގެ ސީދާ މޭސްތިރީކަމުގެ ދަށުން ކަމަށް ވާއިރު، އެތަނުގައި ދީނީ ޢިލްމާއި ޚިލްމު އުގަންނަވާ ދެއްވުމުގެ މަގު ކޮށްޓަވާދެއްވި އާރުކާޓީއަކީވެސް ހުދު އޭނާ އެވެ.\nއެ ރަށުގެ އިސް ރަށްވެހިން ބުނާގޮތުން ކާބަފައިންގެ ފަރާތުން ވާރިދުވާ ވާހަކަތަކުން އެނގޭ ގޮތުން ޓަކިޔާ މިސްކިތުގައި މަނާގިބު އާއި ރާތިބު ކިޔުމަކީ ވަރަށް ފޯރިއާއި އެކު ކުރިއަށް ގެންދިޔަ ކަމެއް ކަމަށްވެއެވެ. އެ މަނާގިބުތަކާއި ރާތިބުތަކަކީ ދީނީ ޢިލްމުވެރިއެއް ކަަމަށްވާ "އަބްދުލް ޤާދިރުއް ޖީލާނީ ގެފާނަށް" ސަނާކިޔާފައިވާ އެއްޗެހި ކަމަށް ވެސް އެ މީހުން ބުނެއެވެ. އެ ޒަމާނުގައި ރަށު ރައްޔިތުން ތަކިޔާ މިސްކިތަށް އެއްވެ ރާތިބު ކިޔުމާއި މަނާގިބު ކިޔުމުގައި ބައިވެރިވެ އުޅުނުކަން ތުންތުން މަތިން ވާސިލްވެފައިވާ ވާހަކަތަކުން އެނގެއެވެ. މި ހަރަކާތްތައް ހިނގި ކަމުގެ މާބޮޑު ކިތާބީ ހެއްކެއް ނެތްކަމުގައި ވީނަމަވެސް، މި ސަޤާފަތް އޭރު ދެމިއޮތްކަން މި ރަށު މީހުންގެ ވާހަކަތަކުން ސުވާލެއް ނެތް މިންވަރަށް ހާމަވެއެވެ. މިގޮތަށް މަނާގިބު ކިއުމާއި ރާތިބު ކިޔުން ހުއްޓުނީ މީގެ 40-50 ވަރަކަށް އަހަރު ކުރިން ކަމަށް ވެސް މި ރަށު މީހުން ބުނެއެވެ.\n"ތަކިޔާ މިސްކިތް" އަށް ބޮޑު ބަދަލުތަކެއް މިހާރު ވަނީ ގެނެސްފައި\nތަކިޔާ މިސްކިތް އާބާތުރަ ފިލުވީ މީގެ އަށް ވަރަކަށް އަހަރު ކުރިންނެވެ. އޭރު ގެންނެވި ބަދަލުތަކުގެ ތެރޭގައި މިސްކިތް ހިޔާކުރުމާއި، އިރުމަތީ ފަރާތުގައި ފެންޑާއެއް ހެދުމަށް ފަހު، މިސްކިތަށް ވަންނަ ދޮރާށި ބަހައްޓާނީ ރާއްޖޭގެ އެހެން މިސްކިތްތަކެކޭ އެއްފަދައިން އިރުމަތިން ކަމަށް ވަނީ ނިންމަވާފައެވެ. މިގޮތަށް ބަދަލުކުރީ މިސްކިތުގެ ގިބުލަ އާއި ވާ ފަރާތަކީ މިއުރާބުގެ ހުންނަ ފަރާތަށް ވުމުންނެވެ.\nއަދި މިސްކިތުގެ ވަށައިގެން ބަންދުކޮށް، މިސްކިތުގެ ބިލިގާތައް ވަށައިގެން ކުޑަ ފާރެއް ވަނީ ރާވާފައެވެ. މީގެ 10 ވަރަކަށް އަހަރު ކުރި އާއި ޖެހެންދެންވެސް ތަކިޔާ މިސްކިތުގެ ބިލިގާތައް އޮންނަނީ ފެންއަޅާ ފުރާލާފައެވެ. އެހެންނަމަވެސް އެތަން ބަލަހައްޓާނެ ސީދާ ވަކި ބަޔަކު މަތި ނުކުރެވި އޮތުމުން މިސްކިތުގެ ބިލިގާގެ ފެންގަނޑު ތަޢައްޔަރުވެ، އޭގައި މަދިރި އުފެދުމާއި، ބޮއް ފަދަ ޖަނަވާރުތައް ފެންގަނޑަށް ފައިބާ މައްސަލަ ފެންމަތިވެއެވެ. އެހެންކަމުން މިސްކިތުގެ ސާފުތާހިރުކަން ދެމެހެއްޓުމަށް އެކަމުން ހުރަށް އެޅޭތީ މިހާރު އެ ބިލިގާތައް ވަނީ އެއްކޮށް ފެން ހިއްކާފައެވެ. އަދި ބިލިގާގެ ވަށައިގެން ރާނާފައިވާ ކުޑަ ފާރުގެ އިތުރުން، ބޮއް ފަދަ ޖަނަވާރުތައް ބިލިގާ އަށް އެރިޔަ ނުދިނުމަށް އެތަނުގައި ފިލާގަނޑެއް ޖަހާ ގޮތަށް ވަނީ ހަމަޖައްސާފައެވެ.\nތަކިޔާ މިސްކިތުގައި ހުރި ހިރިގަލުގެ މަތީގައި މީގެ 20 ވަރަކަށް އަހަރު ކުރިން ވަނީ ސިމެންތި ޖަހާފައެވެ. އެއީ އެތަނުގައި ފެހި ޖެހުން ކުޑަކުރުމުގެ ގޮތުންނެވެ. އެ މިސްކިތަށް ގެނެވުނު އިތުރު ބަދަލުތަކަށް ބަލާ އިރު މިސްކިތުގައި ހުރި ދެ ތަނބު (ދޮންމަނިކު ލިޔުއްވި) ދެ ތަނބު އާސާރީ އެއްޗެއްގެ ގޮތުގައި ފެންނާނެހެން ބެހެއްޓުމުގެ ގޮތުން ފެންޑާގެ ބޭރަށް ވާގޮތަށް ވަނީ ބަހައްޓާފައެވެ.\nމި ތަނބުތަކާއި، ބިލިގާ އަދި ހިރިގަލުން ހަދާފައިވާ ވަޅު ފިޔަވާ ދޮންމަނިކުގެ ހަނދާންތައް ވީރާނާ ނުވެ އެއްތަނަކުން ފެންނަން ހުރި އެއްވެސް ތަނެއް ނެތެވެ. ދޮންމަނިކު ފަދަ މުހިންމު ޝަހުސިއްޔަތެއްގެ ވާހަކައަކީ އަންނަން އޮތް ޖީލުތަކަށް ފޯރުކޮށްދޭން ޖެހޭ މުހިންމު ވާހަކައެކެވެ. އަދި ތައުލީމާއި، ހިލްމާއި ހުނަރު ލިބިވަޑައިގެން އެ ކަންކަން ޖެހިގެން އޮތް ޖީލުތަކަށް ފޯރުކޮށްދެއްވަން މަސައްކަތް ކުރެއްވި އެ ފަދަ މުދައްރިބެއްގެ ހަނދާންތައް ފަނާވާން ދޫކޮށްލައިގެން ފަރުޖެހޭކަށް ވެސް ނެެތެވެ. އަދި ހިރިގަލުގެ މިސްކިތްތައް މަދު ޒަމާނެއްގައި ހަދާފައިވާ މި މިސްކިތް މިހާރު ހުރި ހިސާބުންވެސް އިތުރަށް ފަނާ ނުވާނެހެން ރައްކާތެރިކޮށް ހިމާޔަތް ކުރުމަކީ މި ސަރަހައްދުގެ ތާރީޚަށް އިތުރު ކުރެވޭނެ މުހިންމު ބޮޅެކެވެ.\n"އެޅަހިށިގޭ" ފަނާވުމުގެ ތެރެއިން ވެސް ބުނެދެނީ ދޮންމަނިކުގެ ޝަހްސިއްޔަތުގެ ވާހަކަ!\nއެޅެހިށިގޭގެ ދޮންމަނިކު ދިރިއުޅުއްވި ބައި މިހާރު ހުރީ ވަރަށް ބޮޑަށް ވީރާނާވެފައެވެ. އެހެންނަމަވެސް މިތަނުގެ ކޮންމެ ކައިވިތެއްހެން ބުނެދެނީ ދޮންމަނިކުގެ ޝަހުސިއްޔަތުގެ ވަރުގަދަ ކަމުގެ ވާހަކައެވެ. އެ ގޭގެ ތެރެއަށް ވަދެ ބެލި ބެލުމުން ފާހަގަވީ ފުރަތަމަ ކަމަކީ އެ ޒަމާނާއި އަޅާ ބަލާ އިރު، ބަވަނަ ވެފައިވާ ދުނިޔޭގެ ރަހަތައް އެގެއިިން ފެންނާން ހުރިކަމެވެ. ބަލާލި ކޮންމެ ދިމާއަކުން ފެންނާން ހުރީ އެ ޒަމާނުގައި އާއްމުކޮށް ނުފެންނާނެ ފަދަ އުމްރާނީ ތަނަވަސް ޚިޔާލުތަކެެވެ.\nއެގޮތުން ބަލާނަމަ އެ ޒަމާނަކީ ނަރުދަމާގެ ނިޒާމެއް ރަސްރަސްކަލުންގެ ގޭގައި ވެސް ފުރިހަމަވެފައި ހުރި ނިޒާމެއްކަން ލިޔެކިޔުންތަކުން އެނގޭކަށް ނެތެވެ. އެހެންނަމަވެސް އެޅަހިށިގޭގެ މެދެއްހާ ހިސާބުގައި ހުރި ކޮޓަރިިއެއްގައި ފެން ހިނދޭނެ ނިޒާމެއް މިހާރުވެސް ފެންނާން އެބަހުއްޓެވެ. އަދި ވަކި ހިސާބަކަށް ހަދާން ފަށާފައި ހުރި ފާހަނާ އެއް ޒާތުގެ ތަނެއްވެސް ފެންނަން އެބަހުއްޓެވެ. މީގެ އިތުރުން އަންހެން ވެރިން ވިހަން ޚާއްސަކޮށްފައިވާ ކުޑަ ދާންކޮޅެއް ޒާތުގެ އެއްޗެއް ބެހެއްޓި ތަން ވެސް އެޅަހިށިގެއިން ވަނީ ފެނިފައެވެ. މިތަނަށް ކިޔަނީ އެތެރެގެއެވެ. މި ތަންތަން ހަދާފައި ވަނީ އަތޮޅު ތެރެއިން ހުނަރުވެރި ބޭފުޅުން އެއްކުރައްވައިގެން އެ ބޭފުޅުން ލައްވާ ކުރުވި މަސައްކަތުން ކަމަށްވެއެވެ.\n“އެޅެހިށިގެ” އައްޑޫ ދޮންމަނިކު އުޅުއްވި ގޭގައި ހުރި ފެން ހިންދާ ނޒާމެއް. މި ފޮޓޯއިން ފެންނަ ގާ ތަކަކީ އެއީ ފަހުން ބަހައްޓާފައިވާ ގާތަކެއް. އެ ގާތައް ހުރި ތަނަކީ އަންހެން ވެރިން ވިއްސަން ބޭނުން ކުރި ދާނެއް ކަހަލަ އެއްޗެއް ހުރި ތަނެއް- ވަގުތު އިމޭޖަސް- މުހައްމަދު އަފްޒަލް\nދޮންމަނިކެ އަކީ ގަސްގަހާއިގެހި އަށް ޚާއްސަ ޝައުގެއް ބެހެއްޓެވި ބޭފުޅެކެވެ. އެޅެހިށި ގޭގައި މިހާރުވެސް އެތައް ޒަމާނެއްވީ ގަސްތައް ފެންނަން ހުރި އިރު އޭގެ ތެރޭގައި ޏަމްޏަމް ގަހެއްވެސް އެބަހުއްޓެވެ. މުސްތަފާ ވިދާޅުވީ ގަސް އިންދުމަށް ދޮންމަނިކު ހުރި ޝައުގު ހާމަވާ އެއް ކަމަކީ ގޭތެރޭގައި އިންދާފައިވާ ތަފާތު ގަސްތައް ކަމަށެވެ. އެގޮތުން އެކި ހިސާބުތަކުން ގަސްކާނާ ގެންނަވާ، ރާއްޖޭގައި ނެތް ޒާތުގެ ގަސްތައް އިންދެވުމަށް ވެސް މަސައްކަތް ކުރެއްވިކަން މުސްތަފާގެ ވާހަކަތަކުން ވަނީ ފާހަގަވެފައެވެ.\nއެޅަހިށިގޭގައި ދޮންމަނިކު އުޅުއްވި އުޅުއްވުމުގެ ވާހަކަ އިތުރަށް ތަފްސީލްކޮށްދެއްވީ ކާފަ ދަރިކަނބަލުން އައިމިނަތު ސާލިހެވެ. އެއީ ދޮންމަނިކުގެ ދަރިކަލުން އަހުމަދު ސާލިހުގެ ދަރިކަނބަލުންނެވެ. އުމުރުފުޅުން 58 އަހަރުގެ އައިމިނަތު ވިދާޅުވީ ކާފަގެ ވާހަކަތައް އޭނާ އަަށް ފަހުމުވެގެން އައީ މަންމާފުޅާއި، އާއިިލީ ބޭފުޅުންނާއި ރަށުގައި ނަގާކިޔާ އިސް މީހުންގެ ކިބައިން ކަމަށެވެ.\nއެގޮތުން އިވުނު ވާހަކަތަކަށް ބަލާއިރު ދޮންމަނިކު އަކީ ސަމާސާ، އެންމެންނާއި ވެސް ގުޅިވަޑައިގެން އުޅުއްވަން ބޭނުންފުޅުވާ ހިތްހެޔޮ މިޒާޖެއްގެ މީހެއްކަން ސާފުކޮށް އެނގެން އޮތްކަން އޭނާ ވަނީ ފާހަގަކުރައްވާފައެވެ.\n" މީހުންނަށް ވަރަށް ހެޔޮ ބޭފުޅެއް ކަމަށް އަޑު އިވެނީ. ދީންވެރި އަޅުވެރި ބޭފުޅެއް. އެއްވެސް ކަހަލަ ހަރުކަށިކަމެއް ކާފަގެ ފަރާތުން ފެނުނު ކަމަކަށް އަޑު އިވިފައެއް ނެތް." އޭނާ ވިދާޅުވިއެވެ.\n“އެޅެހިށިގެ” އައްޑޫ ދޮންމަނިކު އުޅުއްވި ގޭގައި ހުރި ވަޅެއް. ފޮޓޯގެ ވާއަތް ފަރާތު ކަނަށް ވާގޮތަށް ހުރި ތަނަކީ ކުރިން ލޮނު އުފައްދަން ބޭނުންކޮށް އުޅުނު ތަނެއް:- ވަގުތު އިމޭޖަސް- މުހައްމަދު އަފްޒަލް\nއައިމިނަތު އިތުރަށް ވިދާޅުވީ ދޮންމަނިކު އަކީ އުތުރު ރަށްރަށުން ރަންހަދަން މޮޅު މީހުން ގެންނަވާ އެ މީހުން ލައްވާ ރަން އުޅާ ފަދަ ތަކެތި ހައްދަވާ އުޅުއްވި ބޭފުޅެއް ކަމަށާއި، ގިނަ އަދަކަށް ރަން ފައުނު ގެންގުޅުއްވި ކަމަށެވެ. އަދި ގޭތެރޭގައި ގެރިބަކަރި ގެންގުޅުއްވި ކަމާއި، އެ ގެރިބަކަރީގެ ކިރު ބައްލަވާ އުޅުއްވިކަން އާއިލާ ބޭފުޅުންގެ ވާހަކަތަކުން އެނގޭ ކަމަށް އައިމިނަތު ވަނީ ފާހަގަކުރައްވާފައެވެ.\nދޮންމަނިކު ނިޔާވީ ފަައިކޮޅު ދުޅަވެ ދިމާވި އާލާސްކަންފުޅެއްގައި ކަމަށް ވާއިރު ބެލެވޭ ގޮތުން އޭރު އެމަނިކުފާނަށް ޖެހިވަޑައިގަތީ ކިޑްނީގެ އާލާސްކަންފުޅެކެވެ. މި ދުނިޔެ އާއި އެމަނިކުފާނު ވަދާއުކީތާ އެތައް އަގުހުރި ހަނދާންތަކެއް ދޫކުރައްވާފައެވެ. އެމަނިކުފާނު ދޫކޮށް ވަޑައިގަތް ޢިލްމީ މައުލޫމާތުގެ އަލީގައި އެތައް ބަަަޔަކު އުނގެނި ކާމިޔާބުގެ މަގު އިޚުތިޔާރު ކުރި އެތައް ބަޔަކު އެބަ ތިއްބެވެ. އިލްމާއި ހިލްމު ޖީލުތަކަކަށް ވާސިލްކޮށްދެއްވި ދޮންމަނިކުގެ ހަނދާންތަކުގެ ތެެެރެއިން ފެންނަ ހުރި މިންވަރެއް ރައްކާކުރުން މިއީ ތާރީޚަށްޓަކާ އިންތިހާ އަށް މުހިންމު ކަަމެއް ކަމަށް ޤަބޫލުކުރެވެއެވެ.\nއުދުހޭ މުފީދު: އައްޑޫ ފޭދޫން ވިދާލި ފުޓުބޯޅައިގެ ވަރުގަދަ ޝަހުސިއްޔަތު\nޖެނުއަރީ 1, 2021 11:22\nއެފަދަ ބޭކަލެއްގެ ތާރީޚު މިޤައުމުން ފޮހެލާން ވެގެންތޯ މާލޭގައި ހުރި ބަހާއުއްދީން މިސްކިތުގެ ނަންވެސް ބަދަލުކޮށްލީ؟ ހަމަގައިމުގެސް މިނަމުން މާލޭކޮމިއުނިޓީއަކަށް މަޝހޫރުވެފައިވާ މަރްހޫމް އެންދެެރިމާގެ އަމްޖަދުއަކީ އިބްރާހިމް ބަހާއުއްދީނު ނުވަތަ ދޮންމަނިކުގެ ކާފަދަރިއެއް! އަޙަރެންގެ މަންމަޔަކީވެސް އެދޮންމަނިކުގެ ކާފަދަރިއެއް! ވެދާނެ ފަހަރެއްގައި މާލޭގެ މިސްކިތެއްގައި އައްޑުއަތޮޅަށް ނިސްބަތްވާ އެފަދަ މީހެއްގެ ނަންއޮތުން އެއީ ވެރިކަންކުރާ މާލެއަށް ވަރަށް ނިކަމެތިކަމަކަށްވެސް. މިޤައުމު ނޭއްގާނީ ޢުމުރުގައި އެފަދަމީހުންގެ މަސައްކަތުން އަނދިރީގެ ތެރެއިން އަލީގެ ތެރެއަށް ގެނެސްދެއްވިކަމީ ޝައްކެތް އޮތްކަމެނޫން.\nޖެނުއަރީ 1, 2021 17:48\nއެޅަހިޝިގޭ އާއިލާގެ މައުލޫމާތު އެގޭ ބަޔަކު ތިބިއްޔާ ހިއްސާ ކޮށްދެއްވުން އެދެމެވެ.


Addu gai current nethumun gina bayaku magumathee gai! | Mihaaru\nއައްޑޫގައި ކަރަންޓު ނެތުމުން މަގުމަތީގައި ކުދިންނަށް ކާންދެނީ. -- ފޮޓޯ: ސޯޝަލް މީޑިއާ\nއައްޑޫގައި ކަރަންޓު ނެތުމުން ގިނަ ބަޔަކު މަގުމަތީގައި!\n08 ސެޕްޓެމްބަރ 2019 - 23:41 41 comments\nއައްޑޫގެ ގުޅިފައިވާ އަވަށްތަކުން މިއަދު ހަވީރު ކަރަންޓު ދިޔަ ގޮތަށް އަދިވެސް ކަރަންޓު ނުލިބޭތީ ޝަކުވާ ބޮޑުވެއްޖެ އެވެ.\nހިތަދޫން ވާހަކަ ދެއްކި މީހަކު ބުނިގޮތުގައި ހޫނުވެގެން ނުނިދޭތީ އޭނާގެ ދަރިފުޅު ނިންދެވީ މަގުމަތީގައި، އެނދެއް ބަހައްޓައިގެންނެވެ. އަދި ކައިރި ގެތަކުން ވެސް މީހުން ކުނާ ފަދަ އެއްޗެހި މަގުމަތީގައި އަތުރައިގެން ކުދިން ނިންދަވާފައިވާ ކަމަށް އޭނާ ބުންޏެވެ.\nސޯޝަލް މީޑިއާގައި ދައުރުވާ ބައެއް ފޮޓޯތަކުން ފެންނަ ގޮތުގައި ބައެއް ގޭގޭގައި ރޭގަނޑު ކެއީ ވެސް މަގުމަތީގަ އެވެ.\n"ވަރަށް ހާލުގައި މި ތިބީ. ހޫނުވެގެން ކުދިން ރޮނީ. ކަރަންޓު އަންނާނެ އިރެއް ބުނާކަށް ވެސް ނޭނގޭ،" އޭނާ ބުންޏެވެ.\nއައްޑު އަށް ކަރަންޓު ދޭ ފެނަކައިން ބުނިގޮތުގައި ކަރަންޓު ދިޔައީ ޕަވާ ޑިސްޓްރިބިއުޝަން ނެޓްވޯކަށް ދިމާވި ޓެކްނިކަލް މައްސަލައަކާ ގުޅިގެންނެވެ. އަދި މައްސަލަ ހައްލު ކުރުމަށް މިހާރު ވެސް މަސައްކަތް ކުރަަމުން އަންނަ ކަމަށް އެތަނުން ބުންޏެވެ.\nހަވީރު 5:00 ހާއިރު ކަރަންޓު ކެނޑުމުން ގަން އިންޓަނޭޝަނަލް އެއާޕޯޓުގެ ހިދުމަތަށް ވެސް ކޮންމެވެސް ވަރަކަށް ބުރޫ އެރި އެވެ. އެތަނުގެ އެކްޓިން މެނޭޖިން ޑިރެކްޓަރު ރިންނާ ހަސަން ވިދާޅުވީ އެއާޕޯޓުގެ ބެކްއަޕް ޖެނެރޭޓަރުގެ އެހީގައި އެތަނުގެ ރަންވޭ އާއި ޓާމިނަލަށް މިހާރު ކަރަންޓް ދީފައިވާ ކަމަށެވެ. އައްޑޫގެ ގުޅިފައިވާ ހަތަރު އަވަށުން ކަރަންޓު ކެނޑޭ މައްސަލަ ހައްލު ނުވެ ގިނަ ދުވަސްތަކެއް ވެއްޖެ އެވެ. މީގެ ކުރިން ވެސް އެތައް ގަޑިއިރަކަށް ކަރަންޓު ކެނޑިފައިވެ އެވެ. ކަރަންޓް ކެނޑޭ މައްސަލަ ހައްލުކުރުމުގެ ގޮތުން 1.6 މެގަވޮޓްގެ އާ ޖެނެރޭޓަރެއް އިންސްޓޯލްކޮށް، ކަރަންޓް ދޭން ފަށާފައިވާ ކަމަށް މިދިޔަ ޖޫން މަހު ފެނަކަ އިން ބުނެފައިވެ އެވެ. އައްޑޫގެ ކަރަންޓްގެ މައްސަލަ އަށް ދާއިމީ ހައްލެއް ހޯދަން 20 މެގަވޮޓްގެ ޕަވަ ގްރިޑެއް އެޅުމަށް މަސައްކަތް ކުރަމުން އަންމަ ކަމަށް ވެސް ބުނެފައިވެ އެވެ.


Horizon ge mass fihaaraeh Male' gai hulhuvaifi | Mihaaru\nހޮރައިޒަން ފިޝަރީޒްގެ އިސް ބޭފުޅުން ސީ ފުޑް ޕްލަސް ފިހާރަ ހުޅުއްވައިދެއްވަނީ-- ފޮޓޯ: މިހާރު\nހޮރައިޒަންގެ މަސް ފިހާރައެއް މާލޭގައި ހުޅުވައިފި\n28 ސެޕްޓެމްބަރ 2019 - 19:143comments\nހޮރައިޒަން ފިޝަރީޒްގެ މަސް ފިހާރައެއް މާލޭގައި މިއަދު ހުޅުވައިފި އެވެ.\nޗާންދަނީ މަގުގައި "ސީ ފުޑް ޕްލަސް" ގެ ނަމުގައި ހުޅުވި މި ފިހާރަ އަކީ އެ ކުންފުނިން މާންދޫ ފިޝަރީޒް ކޮމްޕްލެކްސްގައި އުފައްދާ އުފެއްދުންތައް ވިއްކުމަށް ޚާއްސަ ކުރި ތަނެކެވެ. ދަޅު އަދި ކޮތަޅުގައި ބަންދުކުރި މަހުގެ އިތުރުން ގަނޑުކުރި މަސް ވެސް އެ ފިހާރަ އިން ލިބެން ހުންނާނެ އެވެ.\nސީ ފުޑް ޕްލަސް ގެ އެސިސްޓެންޓް މެނޭޖަރު ސޭލްސް އެންޑް މާކެޓިން، އިބްރާހިމް ވިސާމް ވިދާޅުވީ، އެ ފިހާރަ އިން ވިއްކާ މަހުގެ އުފެއްދުންތަކާއި އެހެން ފިހާރަތަކުން އުފައްދާ މަހުގެ އުފެއްދުންތަކުގައި ވަރަށް ބޮޑު ތަފާތެއް ހުންނާނެ ކަމަށެވެ. "ސީ ފުޑް ޕްލަސް" އިން ވިއްކާ މަހުގެ އުފެއްދުންތަކުގެ ތެރޭގައި ކަނޑުމަސް (މިރުހާ އެކު) އަދި ކަނޑުމަސް (ލޮނުމެދާ އެކު) ހިމެނެ އެވެ.\nސީ ފުޑް ޕްލަސް އިން ލިބެން ހުންނަ މަހުގެ ބައެއް އުފެއްދުންތައް-- ފޮޓޯ: މިހާރު\nވިސާމް ވިދާޅުވި ގޮތުގައި، ހޮރައިޒަންގެ އުފެއްދުނަތައް ކަސްޓަމަރުންނާ ހަމައަށް ފޯރުކޮށްދިނުމަށް އިތުރު ފިހާރަތައް ވެސް ހުޅުވުމަށް އަންނަނީ ރާވަމުންނެވެ. އެގޮތުން އެންމެ އަވަހަށް ފިހާރައެއް ހުޅުވުމަށް ނިންމާފައި ވަނީ ހުޅުމާލޭގައި ކަމަށް ވިސާމް ވިދާޅުވި އެވެ.\nހޮރައިޒަން ފިޝަރީޒުން މިއަދު ހުޅުވި ފިހާރަ އިން ލިބެން ހުންނަ އިތުރު އުފެއްދުންތަކުގެ ތެރޭގައި ތެލާއި ފެން އަދި ޓޮމާޓޯ ގައި ބަންދު ކޮށްފައިވާ ކަނޑު މަސް ހިމެނެ އެވެ.\nއިތުރު ލިޔުންތައް މަހުގެ އުފެއްދުންތައް ހޮރައިޒަން ފިޝަރީޒް


ސޮއިކުރުމަށް މިއަދު ބޭއްވި ރަސްމިއްޔާތު\n"ދިރިއުޅުމަކީ މިއީބާ" ޗެނަލް 13އިން\nnoonu 13 މެއި 20160ކޮމެންޓް ހަބަރު، އަތޮޅު ހަބަރު، މީހުން، މުނިފޫހިފިލުވުން،\nދިރިއުޅުމަކީ މިއީބާގެ އެޕިސޯޑް ތައް މި ރަމްޟާންމަހު ޗެނަލް 13އިން ގެނެސްދިނުމަށް ހަމަޖައްސައިފިއެވެ.\nމިކަމަށްޓަކައި ބްލޫބޭގައި ބޭއްވި ރަސްމިއްޔާތެއްގައި ދެ އެއްބަސްވުމެއްގައި ވަނީ ސޮއިކޮށްފައެވެ. އެގޮތުން ދިރިއުޅުމަކީ މިއީބާ ޗެނަލް ތޭރައިން ދެއްކުމުގެ އެއްބަސް ވުމުގައި ސޮއި ކުރައްވާފައިވަނީ ސްޓޭޝަން މެނޭޖަރ މުހައްމަދު ނިޔާޒް އާއި އަދި ދިރިއުޅުމަކީ މިއީބާގެ ޕްރޮޑިއުސަރ ޔޫސުފް ރަފީއުއާއި ދެބޭފުޅުންނެވެ.\nދެވަނައަށް ސޮއި ކޮށްފައިވަނީ އެ ޕްރޮގްރާމް ގެ މެއިން ސްޕޮންސަރާއި ޗެނަލްތޭރައާއި ދެމެދުއެވެ. މި އެއްބަސްވުމުގައި ޗެނަލް 13ގެ ފަރާތުން ސޮއި ކުރައްވާފައިވަނީ ޗެނަލްތޭރައިގެ ހެޑް އޮފް މާރކެޓިން އެންޑް ކޮމިއުނިކޭޝަން މުހައްމަދު އިގްނާޒް އަލީ އެވެ.\nއަދި މިޕްރޮގްރާމްގެ މެއިން ސްޕޮންސާ އަދި ޓައިޓަލް ސްޕޮންސާރ ކަމުގައިވާ ފާރ ހޮރައިޒަން ގެ ފަރާތުން ސޮއިކުރައްވާފައިވަނީ ފާރ ހޮރައިޒަންގެ ޑިރެކްޓާރ އަހުމަދު އަދްލީއެވެ.\nމިއެއްބަސްވުން ތަކުގައި ސޮއިކުރުމަށްފަހު ވާހަކަ ދައްކަވަމުން ދިރިއުޅުމަކީ މިއީބާގެ ޕްރޮޑިއުސަރ ޔޫސުފް ރަފީއު ވިދާޅުވީ ހުއްޓާލުމެއްނެތި 36 އަހަރުވަންދެން ދިރިއުޅުމަކީ މިއީބާ ގެނެސްދެވިފައިވާތީ ވަރަށް އުފާވާކަމަށެވެ.\nއަދި މި އަހަރުގެ ރަމްޟާން މަހު ޗެނަލްތޭރައިން އެންމެ ފުރަމަތަ ދައްކަން ހަމަޖެހިފައިވާ އެޕިސޯޑަކީ ދިރިއުޅުމަކީ މިއީބާގެ 189 ވަނަ އެޕިސޯޑްކަމަށް ޔޫސުފު ވަނީ ވިދާޅުވެފައެވެ.\nމިއަހަރުގެ ރަމްޟާންމަހު ޗެނަލް ތޭރައިން ދިރިއުޅުމަކީ މިއީބާ ގެނެސްދިނުމަށް ހަމަޖެހިފައިވާއިރު، މިފަހަރު ބެލުންތެރިންނާހަމަޔަށް ގެނެސްދޭނީ މުޅިން އާ އެޕިސޯޑްތަކެއް ކަމަށް ޔޫސޭ ވަނީ ވިދާޅުވެފައެވެ.


އިންތިހާބު ފަސް ކުރުމާއި މެދު ޕާޓީތަކާއި އެކު މަޝްވަރާ ކުރަނީ – ދިވެހި ނޫސް\nHome ⁄ ހަބަރު ⁄ އިންތިހާބު ފަސް ކުރުމާއި މެދު ޕާޓީތަކާއި އެކު މަޝްވަރާ ކުރަނީ\nކޮވިޑް-19 ގެ ސަބަބުންނާއި އަދި އެ ވައިރަސް މިހާރު ދިވެހިރާއްޖެއިން ވެސް ފެނިފައިވާތީ ކުރިޔަށް އޮތް ލޯކަލް ކައުންސިލް އިންތިހާބު ފަސް ކުރުމާއި ގުޅޭ ގޮތުން ސިޔާސީ ޕާޓީތަކާއި އެކުގައި ސަރުކާރުން މަޝްވަރާ ކުރާނެ ކަމަށް ޓޫރިޒަމް މިނިސްޓަރު އަލީ ވަހީދު ވިދާޅުވެއްޖެއެވެ.\nމިއަދު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި އިންތިހާބު ފަސްކުރުމާ ގުޅޭގޮތުން ނޫސްވެރިއަކު ކުރި ސުވާލަކަށް ޖަވާބު ދެއްވަމުން މިނިސްޓަރު އަލީ ވަހީދު ވިދާޅުވީ، ރޭ ބޭއްވި ވަޒީރުންގެ މަޖިލީހުގެ ޖަލްސާގައި އެކަމާ ގުޅިގެން މަޝްވަރާ ކުރެއްވި ކަމަށެވެ. ނަމަވެސް އަދި ސަރުކާރުން އެކަމަށް ގޮތެއް ނިންމާފައި ނުވާ ކަމަށް އަލީ ވަހީދު ވިދާޅުވިއެވެ.\nއޭނާ ވިދާޅުވީ ސިޔާސީ ޕާޓީތަކާއި އެކުގައި ރައީސް އޮފީހުން މަޝްވަރާ ކުރާނެ ކަމަށެވެ. އަދި އިންތިހާބަކީ ހަމައެކަނި ސަރުކާރުގެ އެއްޗެއް ނޫން ކަމަށާއި އެއީ އެތައް ބައެއްގެ ހައްގެއް ކަމަށް އަލީ ވަހީދު ވިދާޅުވިއެވެ.\n“ސަރުކާރާއި ސަރުކާރުގެ ވާދަވެރި ޕާޓީތަކާއި ހުރިހާ ރައްޔިތުންގެވެސް ހައްގެއް. އަޅުގަނޑު ދެކޭ ގޮތުގައި އޭގައި ނިންމަވާނީ ކަލެކްޓިވް ޑިޒިޝަނެއް،” މިނިސްޓަރު އަލީ ވަހިދު ވިދާޅުވިއެެވެ.\nއިލެކްޝަންސް ކޮމިޝަނުން މިއަދު ބުނީ އެކަމުގައި އަދި ގޮތެއް ނިންމާފައި ނުވާ ކަމަށެވެ. ނަމަވެސް އެފަދަ ހާލަތެއް ރާއްޖޭގައި ކުރިމަތިވެއްޖެ ނަމަ އިލެކްޝަންސް ކޮމިޝަނުގެ މެންބަރުންވެސް އެކަމުގައި މަޝްވަރާ ކުރާނެ ކަމަށް އިލެކްޝަނުން ބުނެއެވެ.


Gaidheenah maafudhee masakkathah nerumah govaalai garaareh Jabir hushahalhaifi | Mihaaru\nގައިދީނަށް މާފުދީ މަސައްކަތަށް ނެރުމަށް ގޮވާލައި ގަރާރެއް ޖާބިރު ހުށަހަޅައިފި\n28 ޖުލައި 2020 - 17:48\nކޮވިޑް-19އާ ގުޅިގެން އިގްތިސާދު ދަށްވެފައި ވަނިކޮށް ބިދޭސީން މަސައްކަތްތެރިން އެ މީހުންގެ ގައުމަށް ފޮނުވަން ފަށައިފައިވާތީ އެކިއެކި މަސައްކަތްތައް ކުރުމަށް، ގައިދީނަށް މާފުދީ އެ މީހުން ނެރުމަށް ގޮވާލައި ގަރާރެއް ރައްޔިތުންގެ މަޖިލީހަށް ކާށިދޫ ދާއިރާގެ މެމްބަރު އަބްދުﷲ ޖާބިރު މިއަދު ހުށަހަޅުއްވައިފި އެވެ.\nޖާބިރުގެ ގަރާރުގައި ބުނެފައި ވަނީ ޖަލުގައި ހުކުމް ތަންފީޒު ކުރަމުން ދާ ގައިދީންގެ ތެރެއިން ޖިނާއީ ބޮޑެތި ކުށްތަކަށް ހުކުމް ކޮށްފައިވާ މީހުން ފިޔަވައި އެހެން މީހުންނަށް އަފޫއާއްމެއް ދިނުމަށެވެ. އެ މީހުންނަށް މާފްދީ އެކިއެކި މަސައްކަތްތައް ކުރުމަށް ނެރުމަށް އޭނާ ވަނީ ގޮވާލައްވައިފަ އެވެ.\nމާފު ނުދޭންވީ ޖިނާއީ ބޮޑެތި ކުށްތަކުގެ ގޮތުގައި އޭނާ ހިމަނުއްވާފައި ވަނީ ކުޑަކުދިންނާއި ބެހުމާއި މަސްތުވާތަކެތީގެ ވިޔަފާރިކުރުމާއި މީހުން މެރުމެވެ.\n"ދިވެހި އިގުތިސާދު އިއާދަކުރުމުގެ މަސައްކަތްތައް ކުރުމަށް ޖަލުގައި ހުކުމް ތަންފީޒުކުރަމުންދާ، މަތީގައި ބަޔާން ކުރެވިފައިވާ ގައިދީން އިސްތިސްނާ ވާނެ ގޮތުގެ މަތީން، ބާކީތިބި ގައިދީން ދޫކޮށްލުމުގެ އަފޫއާއްމެއް ނެރެދެއްވުމަށް ދިވެހި ސަރުކާރުގެ މައްޗަށް ލާޒިމު ކުރުމަށް ގޮވާލަން،" ގަރާރުގައިވެ އެވެ.\nއެ ގަރާރު މިއަދު ހުށަހެޅުއްވި ނަމަވެސް މިއީ ބަންދު ދުވަސްތަކެެއް ކަމުން މަޖިލީހުގެ ޖަލްސާއެއް މި ހަފްތާގައި ނުބާއްވާނެ އެވެ. އެހެން ކަމުން އެ ގަރާރު މަޖިލީހަށް ބަލައިގަތުމާމެދު ގޮތެއް ނިންމާނީ ކޮން ދުވަހަކުން ކަމެއް އަދި ނޭނގެ އެވެ.\nރާއްޖޭގައި ގަވައިދާ ހިލާފަށް މަސައްކަތް ކުރާ ބިދޭސީންގެ ތެރެއިން ގިނައީ ބަންގްލަދޭޝްގެ މީހުންނެވެ. އޭގެ ތެރެއިން އެތައް ބަޔަކު އެ މީހުންގެ ގައުމަށް ފޮނުވާލާފައިވާއިރު އިތުރު ބިދޭސީން ފޮނުވާލުމުގެ މަސައްކަތް ސަރުކާރުން އަންނަނީ ކުރަމުންނެވެ.\nއިގްތިސާދު ގައިދީން ބިދޭސީން ރައްޔިތުންގެ މަޖިލިސް މެމްބަރު އަބްދުﷲ ޖާބިރު (ކާށިދޫ)\n16 ކޮމެންޓް, 38 ރިއެކްޝަންސް\nއެއިރުންތާ ވައްކަންތަކާ ފޭރުމާ މާރާމާރީއާ ގިނަވާނީ، ޖަލަށް ލަނީ ކޮންމެވެސް ބޭނުމެއްގަ އެމީހުން ތިބެން ޖެހޭނީ ހަމަ ޖަލުގަ\nޖާބިރުގެ ގަރާރުތަކަށް މީގެފަހުން ކިޔަންވީ ބޭގަރާރު\nބޭނުމަކީ ޔާމީނު މިނިވަން ކުރުން ކަމަށް ބެލެވޭ!\nޖާ ތިހެން ދޫކޮއްލާ މީހުން މަސައްކަތެ ނޫން ކުރާނީ، އެމީހުންގެ މަސައްކަތް ނިންމާފަ ދެލޯ ނުހުޅުވި މަގުމަތީ ދެމިފަ ތިބޭނީ، ޖާގެ ބޮޑު މޮހޮރާއަ ގެންދާ ގޮތަ ދޫކޮއްލަން އޯކޭ...\nލައްކަ އެއްހާ މީހުންގެ ތެރެއިން 2000 މީހުންނަކީ އެތަކެއް ބަޔަކަށްވީ ކިހނެއްތޯ؟\nއެހެން މީހަކު ހިމެނިގެން ކުރާ ކުށައް އެމީހަކު މާފް ނުދެނިސް ސަރުކާރުން މާފް ދިނުމަކީ ގައްދާރުވުން. މަސައްކަތް ކުރުވަންވީ ޖަލުތެރޭގަ ނުވަތަ އެކަމަށް ހާއްސަ ތަނެއްގަ، އެމީހުން ތިބެންޖެހޭނީ ޖަލު ބަލަހައްޓާ އޮފިސަރުންގެ ބެލުމުގެ ދަށުގަ. މިގޮތުން ވަކި ހާއްސަ ރަށެގައި ދަނޑުވެރިކަން ދައިދީން ލައްވާ ކުރެވިދާނެ. ލިބޭ ފައިދާއިން ގައިދީންނަށް މުސާރަ ދިނުމުން އެމީހުންގެ އާއިލާއަށް ޚަރަދުކުރެވޭނެ.\nޖަލުން ނެރުނޭކިޔާފަ އެސޮރު އަތުންފައިން މަސައްކަތެއްކުރާނެކަމަށްތަ ތިހީކުރަނީ.\nމާލޭގައި އުޅޭ ނިކަމެތިންނަށް ވުރެ ޖަލުގައި އުޅޭ މީހުންގެ ދިރިއުޅުން މާ ރަނގަޅު. އެއްވެސް ކަމެއް ނުކޮށް ކާން ބޯން އެލިބެނީ. މިކަމުގައި ކޮބާތޯ އިންސަފަކީ؟ ޖަލަކީ ސުވަރުގެއެއްތޯ ނޫނީ ޖަލެއްތޯ؟\nޓެގުއަޅުވާފަ ބަހައްޓާ 2\nޖަލު މީހުން މަސައްކަތް ނުކޮށް ދެއަތް މައްޗައްލައިގެން ކެއުމާއި ބުއިމާއި ނިދާތަން ލިބޭއިރު މާލޭގައި އުޅޭ ނިކަމެތި ރައްޔިތުން ދުވާލު ހަތަރުދަމު މަަސައްކަތް ކޮށްގެންވެސް ކާއެއްޗެއްސެއް ނިދާ ތަންތަނެއް ނުލިބޭ. ކޮވިޑާއި ހެދި ކިތައް މީހުންނެއް އެވަނީ މަގުމަތިވެފައި. ޖަލުގައި އުޅޭ ބައެއް މީހުންގެ ދިރިއުޅުން މާލޭގެ ނިކަމެތިންނަށްވުރެ ތަނަވަސް. ހަމަ މިގޮތަށް ޖަލަށްލާ ޒުވާނުން ޖަލަށް ލުމުގެ ސަބަބުން ވޯކް އެކްސްޕީރިއެންސް ގެއްލިގެން އެބަދޭ.\nސާޖިދު ނަދި އަދުވާލާ\nތިބޭފުޅާއަށް ވެސް އިޚްތިޔާރު އެބައޮތް. ޖަލަށް ދާންޖެހޭވަރު ގެ ކަމެއްކޮށްލާ. އޭރުން ޖަލަށް ގެންދާނެ.\nގައިދީންވީ ޓެގް އަޅުވާފަ ދޫކޮށްލަން. ގައިދީން އުޅޭތަން އެންމެނަށްވެސް އެގޭހެން އެޕެއް ހަދާފަ ބަހައްޓަންވީ. ވަކި ޔުނީފޯމެއް ލައިގެން މަސައްކަތް ކުރާގޮތަށް. ގައިދީން ލައްވާ މަސައްކަތް ކުރުވާ އެއިން ކެއުމާއި ބުއިމަށް އަމިއްލައަށް ހަރަދު ކުރާގޮތަށް ހަދާ، ސޭވިންގް ނަމަ ޖަލުން ނުކުންނަންދެން އޭގައި އަތް ނުލެވޭގޮތަށް ހަދަންވީ. ބިދޭސީންގެ ބަދަލުގައި ޖަލުމީހުން ލައްވާ ކޮންސްޓްރަކްޝަން މަސައްކަތާއި އެހެނިހެން މަސައްކަތްތައް ކުރަންވީ.


"Gohraalhu" ge red carpet: emme reethee kon hedhumeh!\n"ގޮށްރާޅު"ގެ ރެޑްކާޕެޓް: އެންމެ ރީތީ ކޮން ހެދުމެއް؟\nޑާކްރެއިންގެ ފިލްމު "ގޮށްރާޅު" ޕްރިމިއާ ކުރީ ބޮޑު ރެޑްކާޕެޓް ހަފްލާ އަކަށް ފަހު އެވެ. ރެޑްކާޕެޓްގައި އެހެން ފަހަރުތަކާ ހިލާފަށް މި ފަހަރު ފިލްމީ ތަރިން ފެނުނީ މުޅިން ތަފާތު ގޮތަކަށެވެ. ބޮޑެތި ހެދުންތަކުގެ ބަދަލުގައި ވަރަށް "ސިމްޕަލް"، ރީތި ހެދުންތަކެއް މިފަހަރު ފެނުނެވެ. އެކަމަކު މި ފިލްމުން އަލަށް ތައާރަފުވީ ފަންނާނުން ފެނުނީ ދުވަހުގެ ހާއްސަކަމާއެކު ވަރަށް ޗާލު ވެލާފައި ހުއްޓަ އެވެ. މި ހިމަނާލަނީ "ގޮށްރާޅު" ރެޑްކާޕެޓްގައި ފެނުނު ރީތި ފަސް ހެދުމެވެ.\nރެޑް ކާޕެޓް ހަފްލާގައި އެންމެ ރީތި އެއް ހެދުން އަޅައިގެން ހުރީ ހަމަ ޔަގީނުންވެސް އާޝާ އެވެ. މަޑު މުށި ކުލައިގެ މި ހެދުމަކީ "މާމެއިޑް" ހެދުމެކެވެ. ހެދުން ފުރިހަމަ ކުރުމަށް އަޅާފައި އޮތް ބޮޑު ލޭސްގަނޑުގެ ރީތިކަން ފެންނަނީ ހެދުމުގެ ފަސްބައިންނެވެ. ކަކުލާ ހިސާބުން ދޫކޮށްފައި އޮތް އިރު ތިރީގައި ކަޅު ލޭސް އެއް ގުޅުވާފައި ހުރިތަން ފެނެ އެވެ. އަތުން ހިފައިގެން ހުރި ކްލަޗް އާއި ކަންފަތުގައި ލާފައި ހުރި މިނާ ފައްޗަކީވެސް ހެދުމުގެ ކުލަ އާ ގުޅުވާފައި ހުރި އެއްޗިއްސެވެ. އާޝާ މުޅި ހަފްލާގައި ވެސް ވަރަށް ވިދަ އެވެ.\nމިއީ އާޝާގެ ފުރަތަމަ ރެޑްކާޕެޓް ހަފްލާ --\nއާޝާ އަކީ "ގޮށްރާޅު"ގެ ލީޑް އެއް ތަރި --\nމި ކަޅު ހެދުމަކީ ހުސައިން ޝަދިޔާން (ސޭންޑީ)ގެ ބުރަ މަސައްކަތެވެ. މުޅި ހެދުމުގައި މަތިން ފަށައިގެން ތިރިއަށް ކަޅު މިނާ ހަރުކޮށްފައިވާއިރު ހެދުމުގެ އަތުގައި ހުރީ ތުނި ލޭސް ފޮއްޗެކެވެ. އަދި ހެދުމާއެކު ތަސްނީމާ ހިފައިގެން ހުރީ ރަތް ކުލައިގެ ކްލަޗް އެކެވެ. މިއީ ތަސްނީމާ އަށް މިފަދަ ގޮތަކަށް ކެމެރާ ކުރިމަތީ ފެނިލި ފުރަތަމަ ފަހަރު ކަމުން މި ހެދުމުންވެސް ދުވަހުގެ ހާއްސަކަން ބުނެދެ އެވެ. ހެދުމާއި މޭކަޕްވެސް ކޮށްދިނީ ސޭންޑީ އެވެ. ރެޑްކާޕެޓްގައި ތަސްނީމާ މި ފެނުނީ ޑިޒައިނާ ސޭންޑީ ފަރިކޮށްދީފައި ހުރި ބުދެއް ހެންނެވެ.\nމާލެ ، 05 ފެބްރުއަރީ 2019 -- ފިލްމް "ގޮއްރާޅު" ގެ ރެޑްކާޕެޓްގެ ތެރެއިން -- އަހުމަދު ޝުރާއު | އަވަސް\nޝޯތަކާއި ރެޑްކާޕެޓް ހަފްލާތަކުގައި ބައިވެރިވާ ފަންނާނުންގެ ތެރެއިން ގިނަ ފަހަރަށް އެންމެ ބުރަ މަސައްކަތެއް ފެންނާނީ އަޝްފާގެ ހެދުންތަކުންނެވެ. އެންމެ ވިދާނީ ވެސް އަޝްފާގެ ހެދުމެވެ. ގޮށްރާޅުގެ ޕްރިމިއާ ނައިޓުގައި އަޝްފާ މި ފަހަރު މި ފެނުނީ ވަރަށް ތަފާތު ކޮންނެވެ. "ސިމްޕަލް" ނަމަވެސް އަޝްފާ ސްޓައިލްގެ ހެދުމެއްގަ އެވެ. އަޝްފާ ރެޑްކާޕެޓުގައި ފެނުނީ އޭނާގެ ފިރިމީހާ އަދި މަޝްހޫރު ލަވަކިޔުންތެރިޔާ މުހައްމަދު އަބްދުލް ޢަނީ (ތޭރަވާ) އާއެކު އެވެ.\nޑާކްރެއިން އެންޓަޓެއިންމަންޓުގެ ފިލްމުތަކުން ދިވެހި ސިނަމާގެ ރަނިކަން ހޯދި މަރިޔަމް މަޖުދާ މި ޓީމުގެ އެންމެ ފަހުގެ ފިލްމު ޕްރިމިއާ އަށް ނައިސް ނުހުންނާނެ އެވެ. "ގޮށްރާޅު" ޕްރިމިއާ ނައިޓުގައި މަޖުދާ މިފަހަރު ފެނުނީ ބޮޑު ގައުން އެއްގައި އެއް ނޫނެވެ. ރީތި ކެޝުއަލް އައުޓްފިޓް އެއްގަ އެވެ. މަޖޫ ހުދު ޓީޝާޓަކާއެކު ތިރިން ލާފައި ހުރީ ޕޭންޓް އެކެވެ. އަދި ހުދު ޓީޝާޓުގެ ފަޅުކަން ފިލުވާލީ ކަރުގައި އަޅާފައި އޮތް ހަރުވާޅާ އެއްކުލައިގެ ފަށަކުންނެވެ. ތަންކޮޅެއް އާދައިގެ ގޮތަކަށް ފެނުނު ކަމުގައި ވިޔަސް ވަރަށް ނަލަ އެވެ.\nދިވެހި ފިލްމީ ދާއިރާގައި އެންމެ އުހަށް އަރަމުން އަންނަ މަރިޔަމް އައްޒަ އަކީ ރެޑްކާޕެޓް ހަފްލާ ތަކާ ވަރަށް ގާތް މީހެކެވެ. ކޮންމެ ހަފްލާ އެއް ވިޔަސް ފެންނާނީ ވަރަށް ތަފާތު ގޮތަކަށެވެ. އަބަދުވެސް "ސްޓޭންޑް އައުޓް" ވާނެ އެވެ. މިފަހަރުވެސް އައްޒަ މި ފެނުނީ މުޅިން އެހެން ލުކް އެއްގަ އެވެ. ޑިޒައިނާ ރަޒީގެ މި ޓޮޕް އަކީ އޮފް ޝޯލްޑާ ޓޮޕް އެކެވެ. މި ޓޮޕް އިތުރަށް ފުރިހަމަ ކޮށްދިނީ ހެދުމުގެ ކަރުގައި ގުޅުވާފައި ހުރި ގިރުވާނުންނެވެ. އޮފް ޝޯލްޑާ ޓޯޕްސް ކަމުދާ ކުދިންނަށް މި ޑިޒައިން ކަމުދާނެ އެވެ.


Tourism Ministry inn hulhuvaali internship ge furathama fiyavahi ninmaalaifi - One Online\nރިސޯޓެއްގައި މަސައްކަތްކުރާ އަންހެން މުވައްޒަފުންތަކެއް ---- ފޮޓޯ: ކޯޕަރޭޓް މޯލްޑިވްސް\nޓޫރިޒަމް މިނިސްޓްރީން ހުޅުވާލި އިންޓާންޝިޕްގެ ފުރަތަމަ ފިޔަވަހި ކާމިޔާބުކަމާއެކު ނިންމާލައިފި އެވެ.\nޓޫރިޒަމް މިނިސްޓްރީން ބުނިގޮތުގައި މި އިންޓާންޝިޕްގެ މަގުސަދަކީ ފަތުރުވެރިކަމުގެ ދާއިރާއިން ޒުވާނުންނަށް ފުރުސަތު ހުޅުވާލައި އެ ދާއިރާއިން ކުރިއަށް ދިއުމަށް މަގުފަހިކޮށްދިނުމެވެ. މި ފުރުސަތަށް 36 ފަރާތަކުން ފޯމު ހުށަހެޅި އެވެ.\nޓޫރިޒަމް މިނިސްޓްރީން ބުނީ، އިންޓާންޝިޕަށް ހުޅުވާލީ ޖުމްލަ 10 ޖާގައަށް ނަމަވެސް 36 ފަރާތަކުން އެޕްލިކޭޝަން ހުށަހެޅި ކަމަށާއި މި ޕްރޮގްރާމަށް ލިބުނު ތަރުހީބުގެ ބޮޑުކަމުން މީގެ ތެރެއިން 31 މީހަކު ޝޯޓްލިސްޓްކޮށް އިންޓަވިއުކުރުމަށްފަހު 26 މީހަކަށް ޓޫރިޒަމް މިނިސްޓްރީގައި އިންޓާންޝިޕް ފުރިހަމަ ކުރުމުގެ ފުރުސަތު ދީފައިވާ ކަމަށެވެ. ނަމަވެސް ވަޒީފާގެ ފުރުސަތު އެހެން ދާއިރާތަކުން ލިބުން ފަދަ ސަބަބުތަކާ އެކު މީގެ ތެރެއިން ހަތަރު މީހަކު އިންޓާންޝިޕް ފުރުސަތު ދޫކޮށްލިއެވެ.\nއެހެންކަމުން އިންޓާންޝިޕްގެ ފުރަތަމަ މަރުހަލާ ނިންމީ 22 ބައިވެރިންނާއި އެކުއެވެ. ކޮންމެ އިންޓާން އަކަށް އެހީތެރިވުމަށް މެންޓާއެއްގެ ގޮތުގައި ޓޫރިޒަމް މިނިސްޓްރީގެ އިސް މުވައްޒަފަކު ހަމަޖައްސާފައިވާއިރު، މި އިންޓާންޝިޕް ކުރިއަށް ގެންދެވެނީ ހަފްތާއަކު ޖުމުލަ ދިހަ ގަޑިއިރު މަސައްކަތް ކުރާ ގޮތަށެވެ. އިންޓާންޝިޕް ފުރިހަމަކުރި ބައިވެރިން މިހާރު އަންނަނީ، ޓޫރިޒަމް މިނިސްޓްރީގައި އެ ބައިވެރިން ޝައުގުވެރިވާ ދާއިރާތަކުގައި މަސައްކަތް ކުރަމުންނެވެ.\nއިންޓާންޝިޕްގެ ފުރަތަމަ މަރުހަލާ ނިމުނީ މިމަހުގެ 25 ވަނަ ދުވަހުއެވެ. އިންޓާންޝިޕް ފުރިހަމަކުރި ބައިވެރިންނާއި ބައްދަލުކުރައްވައި ޓޫރިޒަމް މިނިސްޓަރު ޑރ. އަބްދުﷲ މައުސޫމް ވިދާޅުވީ، އިންޓާންޝިޕްގެ ސަބަބުން ވަޒީފާގެ ފުރުސަތުތައް ތަނަވަސްވެ ޔުނިވާސިޓީގެ ޕްލޭސްމަންޓް ހޯދުމަށް މަގުފަހިވެގެންދާނެ ކަމަށެވެ.\nގުޅޭ ޓެގު ޓުއަރިޒަމް މިނިސްޓްރީ އޮފް ޓުއަރިޒަމް ވަޒީފާގެ ފުރުސަތުތައް


BREAKING NEWS: Kuda Kujjaku Dhanjehifai Huttaa Fenihje - Vaguthu\nކުޑަކުއްޖަކު ދަންޖެހިފައި ހުއްޓާ ފެނިއްޖެ\nމާލޭގެ ގެއެއްގައި ކުޑަކުއްޖަކު ދަންޖެހިފައި ހުއްޓާ ފެނިއްޖެއެވެ.\n"ވަގުތު" އަށް ކަށަވަރު ވެފައިވާ ގޮތުގައި ދަން ޖެހިފައި ހުއްޓާ ފެނުނީ ފިރިހެން ކުއްޖެވެ. އޭނާ ދަންޖެހިފައި ހުއްޓާ ފެނުނީ މިއަދު ހެނދުނު އެވެ.\nއޭނާ އައިޖީއެމްއެޗަށް ގެންދިޔައިރު ވެސް މަރުވެފައިވާ ކަމަށް މައުލޫމާތު ލިބެއެވެ.\nމިހާދިސާ އާއި ގުޅޭ މައުލޫމާތު ހިއްސާކުރައްވަން ފުލުހުން ވަނީ ދެކޮޅު ހަދާފައެވެ. ފުލުހުންގެ މީޑިއާ އޮފިޝަލް ވިދާޅުވީ ދަން ޖެހުމުގެ ހާދިސާތަކުގެ މައުލޫމާތު މީޑިއާ އާއި ހިއްސާނުކުރާ ކަމަށެވެ.\n"ވަގުތު" އަށް މައުލޫމާތު ދިން މީހަކު ބުނީ ދަންޖެހިފައި ހުއްޓާ ފެނުނީ 17 އަހަރުގެ ފިރިހެން ކުއްޖެއް ކަމަށާއި އޭނާ ދަންޖެހިފައި ހުއްޓާ ފެނުނީ މިއަދު ހެނދުނު 07:00 ހާއިރު ކަމަށެވެ.\nލޯބިވެރިޔާ އާއި މައްސަލަޖެހިގެން ބޭސްކެއި އަންހެނަކު އައިސީޔޫގައި\nނޮވެމްބަރު 11, 2019 10:47\nކުޑަކުއްޖެހޭ ބުންޏަސް އަދި ނޭނގޭނެ.. 17 އަހަރުވެފަ ހުރި ބާލިގުވެ ދީނީ ވާޖިބުތައް ކޮނޑުގައި އެޅުވި ހައްދުޖެހޭ ވަރު މީހުންނައްވެސް ކުޑަކުދީންނޭ އެބަކިޔާ..\nނޮވެމްބަރު 11, 2019 11:19\nހޯރައިއްބެއާ ބުއްޅަބެޔާ ގުޅާބޯ މިއީވެސް ހަމަ ކުޑަކުދިން...... އެހެން ކުކިއްޔެއްކަމަކު.\nނޮވެމްބަރު 11, 2019 13:21\nކަލޭ އިންނަން ކަމުދާވަރަށް ވުރެން މާ ދޮށި\nނޮވެމްބަރު 11, 2019 22:42\nތަންފުކެއް ބޮދުވަރު ތި... ލަދު ހަޔާތް ކުދަ ވެގެން އުޅުނަސް\nނޮވެމްބަރު 11, 2019 10:58\nރާއްޖޭގަ ހިނގާ ތިކަހަލަ ކަންތަކުގެ މައުލޫމާތު އާންމު ކުރުން މާ މުހިންމު ކަމަށް ފެނޭ... ރައުދާގެ ވާހަކަ ތައް ތަކުރާރު ކޮށް ދެއްކުމުގެ ބޭނުމެއް މިހާރު ނެތް.\nނޮވެމްބަރު 11, 2019 11:00\nއިސްލާމީ ތަރުބިއްޔަތާއި، ޤައުމުހިންގުމުގައި އިސްލާމީ މާތް ހިންގުމުގެ ބިންގާ ފުނޑުފުޑުވިވަރަކަށް ދާނީ ތިކަހަލަ ނާތަހުޒީބު އަމަލްތައް ގިނަވަމުން. ބާލިައުވެފައިތި ޭ ބޮޑެތި މީހުންނަށްވެސް ކުޑަކުދިންގެ ދަރަޖަދިނީމަ ވާނީ ވިޔާނުދާ އަމަލްތައްގިނަ. ހުރިހިތާމައެއްގެ ބޮޑުކަމާއެވެ.\nނޮވެމްބަރު 11, 2019 11:05\nކުޑަކުދިން މާ ބަޑުވެ ވިހާ މެ. ދޯ... ކުޑަ ކުއްޖެއް މަޔަކަށް. ވާނެތަ. ގުދުރަތީ. ނިޒާ މަށް ގޮން. ޖަހާ މީހުން ކިތައް މެ މަސައްކަތެއް. ކުރިއަސް. ނުވާނެ. ބާލިގުވީމ މާ އެވީ ބޮޑު. އެޢީ ހަގީގަތް. ގަބޫލް ކުރަން ބޭނުން. ނުވަނީ\nނޮވެމްބަރު 11, 2019 11:10\nނޮވެމްބަރު 11, 2019 11:12\nސިޔާސީ ވާކަންނޫ....މި ނިމޭ ޢަހަރު އަމިއްލަޔަށް މަރުވާ މީހުން ގިނަކަން ފާހަގަ ކުރެވޭ...?\nނޮވެމްބަރު 11, 2019 11:20\nބިޓުގެ މައްސަލައެއްތަ! ބުލީގެ ޝިކާރަޔަކަށް ވުމަކީވެސް ވެދާނެކަމެއް! ޢާއިލީ މައްސަލައެއްތަ؟\nނޮވެމްބަރު 11, 2019 11:40\nމި ގައުމުގަ ކުޑަކުއްޖެކޭ ކިއަސް ﷲ ގެ ހަޒުރަތުގަ އެއީ ބޮޑުފިރިހެނެއް.\nނޮވެމްބަރު 11, 2019 11:43\nދީނީ ކަންކަން އުނގަންނައި ނުދިނުމުގެ ހިތި ނަތީޖާ. ސެކިއުލަރިޒަމް ވިލް ނެވަރ ހޭވް އެން އާންސްވަރ ފޯރ ދިސް. ވަރިހަމަ ކިތައްމެ ބޭހެއް ކުރިޔަސް. ތިޔަކަމުން ﷲ އެންގެވިގޮތް ފިޔަވައި އެހެން ގޮތަކުން ސަލާމަތެއް ނުލިބޭނެ.\nނޮވެމްބަރު 11, 2019 12:35\nރާއްޖެއިން ކުޑަކުއްޖެއް ކަމަށް ނިންމިއަސް އެއީ ދީނީ ގޮތުން ބަލާއިރު ބާލިގުވެފައިވާ ފިރެހެނެއް.މި މައްސަލަ ވެސްމި ޕެންޑިން ގަ އިންނާނެ ކަމެއް. ކޮންމެ ސަރުކާރެއް އޮތް ނަމަވެސް ވާނެ ގޮތް އެއީ މައްސަލައެއް ބަލަންވުމުން... #މަގޭޚިޔާލު\nނޮވެމްބަރު 11, 2019 13:57\nމޫސުމް ލައިގަތީ ދޯ... ކީއްވެބާ ނުބުނީ 17 އަހަރުގެ ތުއްތު ކުއްޖެކޭ... އާއިލާއަށް ކެތްތެރިކަން ދެއްވަވާށި.\nނޮވެމްބަރު 11, 2019 14:04\nޑިޕްރެޝަނަކަސް އެންޒައިޓީއަކަސް އަމިއްލައަށް މަރުވުމަކީ ގަބޫލުކުރެވޭނެ ކަމެއް ނޫން. އަމިއްލައަށް މަރުވާނީ ހަމަ ﷲ ދެކެ ބިރުނުގަންނާތީ. ނަރަކަ ދެކެ ބިރުނުގަންނާތީ. އިސްލާމްދީން ނޭނގޭތީ. މާތް ﷲ އަޅަމެންނަށް ތެދުމަގު ދައްކަވާށި. އާމީން\nނޮވެމްބަރު 11, 2019 14:44\nއީމާން ކަން ކުޑައީ. މައިން ބަފައިން ޒިންމާ ނަގަން ޖެހޭނެ\nނޮވެމްބަރު 11, 2019 14:56\nހާދަ ދެރަ ޚަބަރެކޭ. ތިޔަފަދަ ކަންކަން ކުރަން ހިތަށް އަރާ ހުރިހާ ކުދިންނާ މީހުންނަށް މާތްﷲ ތެދުމަގު ދައްކަވާށި!\nނޮވެމްބަރު 11, 2019 16:12\nރާއްޖޭގަ ދަންޖެހޭ މީހުންނާ މެދު ދެކެނީ އެހެން ގޮތަކަށް. އީމާންކަން ބަލިކައްޓޭ ކިޔާފަ އަނގަތަޅަން އެނގެނީ. އެކުއްޖާއަށް ނަފްސާނީގޮތުން އެވަރު ކޮށްލީ މީހަކަށް ޗުއްޕުއޭ ވެސް ނުބުނާތި\nނޮވެމްބަރު 11, 2019 20:22\nމިބާވަތުގެ މަރު ގިނަވާނީ ދީނާ ދުރު މީހުންގެ ތެރޭގައި\nމިކަމާ ބެލެނިވެރިން ވިސްނާ ކުދިންނަށް ދީންދަސްކޮއްދޭންޖެހޭ\nތަހުޒީބު ކަމާ މުއްސަދި ކަމަށް ބުނާ އެމެރިކާގަ 2017ގައި 47،700 މީހުން އަމިއްލަޔަށް މަރުވި .\nނޮވެމްބަރު 11, 2019 20:50\nމި ތާ މުހިންމީކީ ކުޑައެއް ބޮޑެއްނޫން. މީހަކު އަމިއްލައަށް މަރުވާނީ ވަރަށް ބޯޑުވަރުވީމަ. ބަލަ ކޭމެންގެ ހިތުގަ ރަހުމެއްނެތްތަ؟. މި ހާދިސާ ކަލޭމެންގެ ތިމާގެ މީހަކަށްވެސް ދިމާވެދާނެ އެދުވަހުން އެނގޭނެ އޭގަހުރިވޭން.\nނޮވެމްބަރު 17, 2019 15:25\nނޭނގޭނެ ހަމަ ބުނާނީ އީމާންކަން ބަލިކަށްޓޭ\nނޮވެމްބަރު 11, 2019 20:56\nމިކަހަލަ ކަމެއް ވީމަ އެންމެން ވެސް އެ ވާހަކަ ދައްކާނެ. ޢެކަމް ސުވިސައިޑް އެޓެމްޓް ކޮއްގެން ހޮސްޕިޓަލްއަށް ގެންދިޔައީމްވެސް ސައިކިއޭޓިކް ހޯލްޑް ގައި ބަހައްޓައިގެން ލިބެންޖެހޭ އެހީތެރިކަން ދެނީކީއެއްނޫން..\nނޮވެމްބަރު 11, 2019 22:35\nމީހަކާ ހިިިިއްސާ ކުރިޔަސް ގިނަ ފަހަރު ސީރިއަސްކޮށް މީހުން ނުނަގާކަމީ ވަރަށް ހިތާމަވެރި ކަމެއް. ބުނާނީ އެއީ ބިރު ދައްކިން ވެގެން ކިޔާ އެއްޗެކޭ. ދެން އެކަމެއް ވުމުން ބުނާނެ އާއން މަގޭ ކާރި ބުންޔޭ ކުރާނަމޭ.\nނޮވެމްބަރު 12, 2019 06:41\nމި އުމުރުގެ ކުދިންނަށް ދިވެހިބަހުން ކިޔަނީ ފުރާވަރު ކުދިން، ކުޑަކުދިންނެކޭ ނޫން.\nނޮވެމްބަރު 12, 2019 09:07\nހިތާމަހުރި ކުޑަ މިތަންކޮޅު ގަހިފާނުދަމާބަލަ ފުރާވަރުގެކުދިންނަކީ ގިނަފަހަރު ކުރިއާ ފަހަތައް ނުބަލާކަން ކުރާބައެއް ފަރުދީޒިންމާނަގާ ކުރިޔާލާ އެމީހެއްގެ ގާތްމީހުންނައް ވިސްނަދީ އެމީހުންނާގުޅުންބަދަހި ކުރޭ އެމީހުންގެ އަޑުތައް އަހާ ހިޔާލުދީ އެއިރުންރަގަޅުވާނެ އިންޝާﷲ


Fushidhiggaru falhakee Male' rayyithunge haggeh: MP Bondey | Mihaaru\nރައްޔިތުންގެ މަޖިލިހުގެ މިއަދުގެ ޖަލްސާގައި މާފަންނު މެދު ދާއިރާގެ އެމްޑީޕީގެ މެމްބަރު އިބްރާހިމް ރަޝީދު (ބޮންޑޭ) (ކ-2) ބައިވެރިވެވަޑައިގަންނަވަނީ. --- ފޮޓޯ: މަޖިލިސް\nފުށިދިއްގަރު ފަޅަކީ މާލޭ ރައްޔިތުންގެ ހައްގެއް: ބޮންޑޭ\n15 އޮކްޓޯބަރ 2019 - 14:15 75 comments\nގެދޮރު ނެތް މީހުންނާއި އަލަށް ޒަވާޖީ ހަޔާތެއް ފަށާ ދިވެހިންނަށް ގޯތި ދެވޭ ވަރުގެ ޖާގަ އޮތް ރަށްރަށުން ގޯތި ދޫކުރުމާ ގުޅޭ ގޮތުން މަޖިލިހަށް ހުށަހެޅި ގަރާރަށް ބަހުސް ކުރައްވައި ބޮންޑޭ ވިދާޅުވީ މާލޭގައި ދިރިއުޅޭ ރައްޔިތުންނަށް ބީޗެއް ނެތް އިރު، ބޮއްކުރާ އަޅާނެ ތަނެއް ވެސް ނެތް ކަމަށެވެ. އެހެންވެ، އެ ފަޅު ހިއްކައި އެތަނުގައި ދިރިއުޅެވޭނެ ފުރުސަތު ފަހިކޮށްދޭން ޖެހޭ ކަމަށް ވިދާޅުވި އެވެ.\nއެކަމަކު އޭނާ ވިދާޅުވީ މާލޭގެ ރައްޔިތުން ވެސް މިދިޔަ މަޖިލިސް އިންތިހާބުގައި ރައްޔިތުންނަށް އެމްޑީޕީން ވިއްކި އެޖެންޑާ 19 ގެ ސިޔާސަތެއް ކަމަށް "ނޫ އިގްތިސާދު" ޕްރޮމޯޓް ކުރަން ޖެހިފައިވާ ކަމަށެވެ.\nބޮންޑޭ ވިދާޅުވި ގޮތުގައި ނަޖިހާއި ކެމިކަލްތަކުގެ ސަބަބުން މާލޭގެ ފަރުތައް ވަނީ މަރުވެފަ އެވެ. އެހެންވެ ފުށިދިއްގަރު ފަޅުގައި މަސްވެރިކަމާއި ސިނާއީ މަސައްކަތް ކުރަން ދޭން ޖެހޭ ކަމަށް އޭނާ ވިދާޅުވި އެވެ.\n"މާލެ ރައްޔިތުން ނުޖެހޭ ގުއި ހޮޅި ކޮޅުން ގުއި ނަގައިގެން ގޮސް އޮރި ބާނައިގެން މާރުކޭޓުގައި ވިއްކާކަށް،" މާލެ ފަޅަކީ އެންމެ ގިނަ އަދަދަކަށް ނަޖިސް އެއްވާ ތަން ކަން ފާހަގަކުރައްވައި ބޮންޑޭ ވިދާޅުވި އެވެ.\n"އަޅުގަނޑުމެން ވެސް ބޭނުންވޭ ސާފު މޫދެއް ވެސް. މާލެ އަތޮޅުގައި އޮތް ފުށިދިއްގަރުފަޅު މާލެ ރައްޔިތުންނަށް މަސްވެރިކަން ކުރަން އަދި ސިނާއީ މަސައްކަތް ކުރަން ދޭން ޖެހޭ."\nފުށިދިއްގަރުފަޅަކީ މާލޭގެ ރައްޔިތުންގެ ހައްގެއް ކަމަށް ތަކުރާރުކޮށް ފާހަގަކުރައްވައި ބޮންޑޭ ވިދާޅުވީ އެތަނުގައި ގެސްޓްހައުސް އެޅުމުގެ ފުރުސަތު ވެސް ލިބެން ޖެހޭނެ ކަމަށެވެ. އަދި އެ ތަނުގައި ދިރިއުޅުމުގެ ފުރުސަތު ވީހާވެސް އަވަހަކަށް ލިބުމަކީ މުހިންމު ކަމެއް ކަމަށް ވިދާޅުވި އެވެ.\nބޮންޑޭ ވިދާޅުވީ ދިވެހިން ޒަވާޖީ ހަޔާތެއް ފަށަނީ އާއިލާއެއް ބިނާ ކުރުމަށް ކަމަށެވެ. އެކަމަކު "ނިދާ އެނދެއް ދިނީމަ" އެއްވެސް މީހަކަށް ދިރިނޫޅެވޭނެ ކަމަށް ވިދާޅުވި އެވެ. މިސާލެއްގެ ގޮތުގައި ވިލިމާލެ ނަންގަވައި، ބޮންޑޭ ވިދާޅުވި ގޮތުގައި، އެ އަވަށަކީ ވެސް މިއަދު މީހުން ނިދާ އެނދެކެވެ.\nވިލިމާލޭގައި ދިރިއުޅޭ މީހުން "މެދަށް ލާފައި" ޓޫރިޒަމްގެ މަސައްކަތް ކުރަން އޮތް އެންމެ މުހިންމު ސަރަހައްދު އޮންނަނީ ސަރުކާރަށް ނަގާފައިވާ ކަމަށް ވިދާޅުވި އެވެ. އަދި ރަށެއްގައި ދިރިއުޅެވޭނީ އިގްތިސާދީ މަސައްކަތްތަކެއް ކުރެވޭނެ ތަނެއް އެ ރަށުގައި ބިނާ ކުރީމަ ކަމަށް ވެސް ވިދާޅުވި އެވެ.\n"ދެން ކިހިނެއްތޯ ތަނެއް ތަރައްގީ ވަނީ؟ ރަށެއްގައި އުޅޭ ރައްޔިތުން ތަރައްގީ ވަނީ އާމްދަނީ ލިބޭނެ ވަސީލަތްތަކެއް އެ ރަށުގައި ގާއިމް ކުރެވުނީމަ، އެ ރަށަށް ލޯބި ޖެހިގެން،" ބޮންޑޭ ވިދާޅުވި އެވެ.\nރައްޔިތުންގެ މަޖިލިހުގެ މިއަދުގެ ޖަލްސާގައި މަޖިލިހުގެ ނައިބު ރައީސް އީވާ އާއި ހެންވޭރު ހުޅަނގު ދާއިރާގެ މެމްބަރު ހަސަން ލަތީފް. --- ފޮޓޯ: މަޖިލިސް\nއަލަތު ކައިވެންޏާ އެކު ލ. އަތޮޅުގެ ވަލު ތެރޭގައި ފްލެޓެއް އެޅީމަ އެތަނަށް މީހުން ދާނެތޯ ބޮންޑޭ ސުވާލު ކުރެއްވި އެވެ. އޭނާ ވިދާޅުވި ގޮތުގައި ފްލެޓެއް އަޅާފައި އެތަނުގައި އިގްތިސާދީ މަސައްކަތްތަކެއް ކުރެވޭނެ ބިމެއް ހިލޭ ދިނީމަ ނޫނީ އެއްވެސް ބަޔަކު އެ ރަށުގައި ވަޒަންވެރިއެއް ނުވާނެ އެވެ.\nރަށްރަށުގެ ފްލެޓުތައް ޅުވެފައި ހުރީ، އޭނާ ވިދާޅުވި ގޮތުގައި، އިގުތިސާދީ މަސައްކަތެއް ނެތީމަ އެވެ.\nފުށިދިއްގަރުފަޅު އޮންނަނީ މާލެ އަތޮޅު ގުޅީގެ އުތުރަށެވެ. މާލެ އަށް ވުރެ ހަތަރު ގުނަ ބޮޑު، އެ ފަޅުގައި ގާތްގަނޑަކަށް 1،475 ހެކްޓަރު ހުރެ އެވެ. އެ ފަޅު ހިއްކައިގެން މީހުން އާބާދު ކުރުމަކީ ކުރީގެ ސަރުކާރުން، ރިޔާސީ ކެމްޕޭން ތެރޭގައި، އާންމުންނަށް ދެއްކި ވިސްނުމެކެވެ.\nއިތުރު ލިޔުންތައް މާލެ ރައްޔިތުންގެ މަޖިލިސް ބޯހިޔާވަހިކަން ފްލެޓް މަޖިލީހުގެ މެމްބަރުން ހައުސިން ޔުނިޓް މެމްބަރު އިބްރާހިމް ރަޝީދު (މާފަންނު މެދު)


Zarooree Beynunthakah Fiyavaa Beyrah Nikume Noolhumashaai Mask Elhumah Councilun Ilthimaaskoffi | ungoofaaru.com\nބަނޑޭރިގަނޑު/ޚަބަރު/ޒަރޫރީ ބޭނުންތަކަށް ފިޔަވާ ބޭރަށް ނިކުމެ ނޫޅުމަށާއި މާސްކު އެޅުމަށް ކައުންސިލުން އިލްތިމާސްކޮށްފި\nޒަރޫރީ ބޭނުންތަކަށް ފިޔަވާ ބޭރަށް ނިކުމެ ނޫޅުމަށާއި މާސްކު އެޅުމަށް ކައުންސިލުން އިލްތިމާސްކޮށްފި\nމުނާޒު މުޙައްމަދު 26 އޮކްޓޯބަރ 2020\n0 322 މިނެޓެއް ނުވަނިސް ކިޔާލެވޭ\nއުނގޫފާރު އިސްލާމިކް ސެންޓަރ / ފޮޓޯ: ނިހާމް\nރ. އުނގޫފާރުން ރެންޑަމްކޮށް ނެގި ސާންޕަލްތަކުގެ ތެރެއިން ސާންޕަލް އެއް ކޮވިޑް-19 އަށް ފައްސިވުމާ ގުޅިގެން ޒަރޫރީ ބޭނުމަކު ފިޔަވާ ބޭރަށް ނިކުމެ ނޫޅުމަށް އުނގޫފާރު ކައުންސިލުން އިލްތިމާސްކޮށްފިއެވެ.\nއުނގޫފާރު.ކޮމް އަށް މަޢުލޫމާތު ދެއްވަމުން އެ ކައުންސިލްގެ ނައިބު ރައީސް އަހުމަދު އަފްލާހު ވިދާޅުވީ ކޮންމެހެން ނިކުންނަން ޖެހިއްޖެ ހާލަތެއްގައި މެނުވީ ބޭރަށް ނިކުމެ ނޫޅުމަށާއި ބޭރަށް ނިކުމެ އުޅުމުގައި މާސްކު އެޅުމަށް އިލްތިމާސްކުރާ ކަމަށެވެ. އަދި ވީހާވެސް ބޮޑަށް ރައްކާތެރިކަމުގެ ފިޔަވަޅު އެޅުމަށް ކައުންސިލުން އިލްތިމާސްކުރެއެވެ.\nއުނގޫފާރުން ނެގި ރެންޑަމް ސާންޕަލްތަކުގެ ތެރެއިން ސާންޕަލް އެއް ކޮވިޑް-19 އަށް ފައްސިވުމާ ގުޅިގެން މިރޭ އުނގޫފާރު ވަނީ މޮނީޓަރިންގެ ހާލަތަށް ގެނެސްފައެވެ. އަދި އުނގޫފާރަށް އަރާ ފޭބުން ވަނީ މަނާކޮށްފައެވެ. އުނގޫފާރުން ނެގި ރެންޑަމް ސާންޕަލް ތަކުގެ ތެރެއިން ގިނަ ސާންޕަލްތަކުގެ ނަތީޖާ އަދި ވެސް ނުލިބި ވާއިރު މި ކޭސްއާ ގުޅިގެން ބަލަން ޖެހޭ ކަންތައްތައް ބެލުމުގެ މަސައްކަތް މިހާރު ދަނީ ކުރިއަށެވެ.\nމި ކޭސް އާ ގުޅިގެން އުނގޫފާރު ސްކޫލްގެ ކިޔެވުން މާދަމާ ނޯންނާނެ ކަމަށާއި ވަކިގޮތެއް އަންގަންދެން ސްކޫލްގެ ކިޔެވުން މެދު ކަނޑާލާފައިވާކަން އެ ސްކޫލުން ބެލެނިވެރިންނަށް ވަނީ އަންގާފައެވެ. އަދި އުނގޫފާރު ފުރަބަންދު ކުރުމާއެކު އަތޮޅު ފެރީ މާދަމާ އުނގޫފާރަށް ދަތުރު ނުކުރާ ގޮތަށް ވަނީ ހަމަޖެހިފައެވެ.\nއުނގޫފާރު ފުރަބަންދުކޮށްފައި ވާއިރު މި ދުވަސްކޮޅަކީ އެކި ހިސާބުތަކުން ބޭސްފަރުވާއަށް އުނގޫފާރަށް ގިނަބަޔަކު ދަތުރު ކުރަމުން އަންނަ ދުވަސްވަރެއްކަން ފާހަގަކޮށްލަން ޖެހެއެވެ.\nރެންޑަމް ސާންޕަލް އެއް ފައްސިވެ އުނގޫފާރު މޮނީޓަރިން އަށް ލަނީ\nނައިބް ރައީސް ގެންދަވަނީ އުނގޫފާރުގެ ހާލަތު ވަރަށް ގާތުން ބައްލަވަމުން - މެނޭޖަރ ޒަޔާން


Ministry ge PSIP mashroothah avas kurumaa gulhey gothun mashvaraakohfi – Iru\nއެޕްރީލް މަހުން ފެށިގެން އަރިދަފުސްރޯގާ ޖެހިގެން ރިޕޯޓް ކޮށްފައިވާ އަދަދު ވަރަށް ބޮޑަށް ދަށަށް ގޮސްފައިވޭ\nދެ ރަށަކުން މަސްތުވާތަކެއްޗާއެކު ބަޔަކު ހައްޔަރު ކޮށްފި\nޖޮންސަން ކުންފުނީގެ ވެކްސިން ޓެސްޓް މަޑުޖައްސާލައިފި\nސައިފް ސާރާ އާއި އެކީ ކުޅެން ލިބުނު5ފިލްމެއް ދޫކޮށްލި\nބިގް ބޮސް 14: ހީނާ، ސިދާތްއަށް ކޮށްދިން ކަމަކުން އެންމެންގެ ސަމާލުކަން\nރިޔާއާއި ދެކޮޅަށް ކުރި ދޮގު ތުހުމަތުތައް ބަލައި ދިނުމަށް އެދި ސީބީއައި އަށް!\nމިނިސްޓްރީގެ ޕީއެސްއައިޕީ މަޝްރޫއުތަކުގެ މަސައްކަތް އަވަސް ކުރުމާ ގުޅޭގޮތުން މަޝްވަރާކޮށްފި\nސަމާ· 19 ޖޫން 2020\nރާއްޖޭގެ ސްކޫލްތަކުގައި ކުރިއަށް ގެންދާ މަޝްރޫއުތަކުގެ މަސައްކަތް އަވަސް ކުރުމާ ގުޅޭގޮތުން އެމަސައްކަތް ހަވާލުކޮށްފައިވާ ފަރާތްތަކާ އެޑިއުކޭޝަން މިނިސްޓަރ ޑރ. އައިޝަތު އަލީ މަޝްވަރާކުރައްވައިފިއެވެ.\nއޮންލައިންކޮށް ބޭއްވި މި މަޝްވަރާ ބައްދަލުވުމުގައި އެޑިއުކޭޝަން މިނިސްޓަރ ވަނީ އެ މިނިސްޓްރީގެ 52 ޕްރޮޖެކްޓަކާ ހަވާލުވެފައިވާ ފަރާތްތަކާ ބައްދަލުކުރައްވާ ޕީއެސްއައިޕީ މަޝްރޫޢުތަކުގެ މަސައްކަތް ގޮސްފައިވާ މިންވަރު އޮޅުންފިލުއްވާފައެވެ. އަދި މަސައްކަތް އަވަސް ކުރުމަށް ދެފަރާތުން ގުޅިގެން ކުރެވިދާނެ ކަންކަމާ ގުޅެގޮތުން ވަނީ މަޝްވަރާކުރައްވާފައެވެ.\nރާއްޖޭގެ ސްކޫލްތަކަށް ދިމާވެފައިވާ ޖާގައިގެ ދަތިކަމަށް ހައްލެއް ހޯދައިދިނުމަށް އެޑިއުކޭޝަން މިނިސްޓްރީން ގެންދަވަނީ މަސައްކަތް ކުރައްވަމުންނެވެ. އެގޮތުން ސްކޫލްތަކަށް ކްލާސް ރޫމްތައް އިތުރު ކުރުމާއި އައު ސްކޫލް އިމާރާތްތައް އެޅުން ހިމެނެއެވެ.\nމީގެ އިތުރުން ފާހާނާ ބަރިތަކާއި މަލްޓިޕަރޕަސް ހޯލްތަކާއި ސައިންސް ލެބާއި ކޮމްޕިއުޓަރ ލެބްތައް އެޅުމަށްވެސް ދަނީ ހަވާލުކުރަމުންނެވެ.\nމިނިސްޓްރީގެ ޕީއެސްއައިޕީ މަޝްރޫޢުތަކާ ހަވާލުވެފައިވާ ފަރާތްތަކާ ބައްދަލުކޮށް މަސައްކަތް ގޮސްފައިވާ މިންވަރު އަދި މަސައްކަތް އަވަސް ކުރުމަށް ދެފަރާތުން ގުޅިގެން ކުރެވިދާނެ ކަންކަމާ މެދު މަޝްވަރާކުރުން. pic.twitter.com/kpGal9OBA2\n— Ministry of Education (@MoEdumv) June 18, 2020\nދެމެހެއްޓެނިވި ގޮތެއްގައި ތައުލީމާއި ގުޅޭ ވަސީލަތްތައް އިތުރުކުރުމަށްޓައި މިއަހަރުގެ ޕީއެސްއައިޕީ ބަޖެޓުގައި 543.5 މިލިއަން ރުފިޔާ ވަނީ ކަނޑައަޅާފައެވެ.


Samsung in Galaxy S10 5G nerumah thayyaaru vejje\nސެމްސަންގ ގެލެކްސީ އެސް 10 5ޖީ ނެރުމަށް ތައްޔާރުވެއްޖެ\nމިއަހަރު ގެ ފެބްރުއަރީ މަސް ފެނިގެންދިޔައީ ސެމްސަންގ އަށް ބިޒީ މަހެއްގެ ގޮތުގައެވެ. އެމަހު އެކުންފުނިން ސެންފްރެންސިސްކޯ ގައި ބޭއްވި އިވެންޓެއްގައި ތަފާތު ތިން ފޯނެއް އެކުންފުނިން ތައާރަފް ކުރިއެވެ. އެއީ ގެލެކްސީ އެސް 10 އާއި ގެލެކްސީ އެސް 10 ޕްލަސް އަދި އަގުހެޔޮ ފޯނު ގެލެކްސީ އެސް 10 އީ އެވެ. މީގެ އިތުރުން ސެމްސަންގެ ލައްޕާލެވޭ ފޯނު ކަމުގައިވާ ގެލެކްސީ ފޯލްޑަށްވެސް ގިނަ ބައެއްގެ ސަމާލުކަން ލިބުނެވެ. ނަމަވެސް އެދުވަހު ސެމްސަންގ އިން 5ޖީ ފޯނުގެ ވާހަކައިގެ ސުރުހީ އަޅާލުން ނޫންކަމެއް ނުކުރެއެވެ.\nނަމަވެސް މިހާރު އެކުންފުނިން ތައްޔާރުވަމުން ދަނީ ދުނިޔޭގެ ފުރަތަމަ 5ޖީ ފޯނު ބާޒާރަށް ނެރޭށެވެ. އެގޮތުން ސެމްސަންގ ގެލެކްސީ އެސް 10 5ޖީ އެޕްރީލް5ވަނަ ދުވަހު ނެރުމަށް އެކުންފުނިން މިހާރު ވަނީ ހުރިހާ ތައްޔާރީ އެއް ވެފައެވެ.\nޓެކް ހަބަރުތައް ގެނެސްދޭ ވެބްސައިޓް ތައް ބުނާގޮތުން މީގެ ފޯނެއް ލިބޭނީ 1300 ޑޮލަރު ހާވަރަށެވެ.\n5ޖީ ގެ ފޯނަކާއެކު 5ޖީ ކަނެކްޓިވިޓީ ބޭނުންކުރާއިރު، 4ޖީ އަށްވުރެ 20 ގުނަ ނެޓްވޯކް ސްޕީޑު ހަލުވި ވާނެކަމަށް ބެލެވެއެވެ. މި ސްޕީޑާއެކު 4ކޭ ވީޑިއޯ ކޯލްސް ކުރެވޭނެ އެވެ. އަދި ވީޑިއޯ ސްޓްރީމިންނާއި ވީޑިއޯ ގޭމް އޮންލައިންކޮށް ކުޅޭ ފަރާތްތަކަށް ބޮޑު ހަބަރަކަށް ވާނެއެވެ.


Azza Aai Mua Ge Honeymoon: India Ge Tv Thari Anjali Aaeku Vaguthu Kolheh - Vaguthu\nދިވެހި ފިލްމު އިންޑަސްޓްރީގެ މަޝްހޫރު ފަންނާނުންކަމުގައިވާ އަބްދުﷲ މުއާޒު (މުއާ) އާއި މަރިޔަމް އައްޒަ (އައްޒަ)،ގެ ހަނީމޫން ހައިޑްވޭ ބީޗް ރިސޯޓުގައި ހޭދަކުރަމުންދާއިރު އިންޑިއާގެ ޓީވީ ތަ, ރި، އަންޖަލީ އަނަންދު ވެސް ހުރީ އެ ރިސޯޓްގައި ޗުއްޓީ ހޭދަކުރަން ގޮހެވެ.\nމި މަހު 02 ވަނަ ދުވަހު ރަންކިޔާ 20 ވަނަ ދުވަހު އައްޒައާއި މުއާ ވަނީ ކައިވެނިކޮށްފައެެވެ. ދެތަރިން ކައިވެނި ކުރުމަށްފަހު އޭގެ އަނެއް ދުވަހު ފުރައިގެން ދިޔައީ ހަނީ މޫނަށެވެ.\nހައިޑްވޭ ރިސޯޓުގައި ހަނީމޫންގެ އުފާވެރި ވަގުތު ކޮޅުތައް އެ މީހުން ހޭދަކުރަމުންދާއިރު، އިންޑިއާގެ ޓީވީ ތަރި އަންޖަލީ ނުވަތަ "ކުލްފީ ކުމާރް ބާޖޭ ވާލާ" ގެ ތަރި ލަވްލީއާއެކު އެ މީހުން ދަނީ ވަގުތު ޙޭދަކުރަމުންނެވެ.\nއެގޮތުން މަސްދަތުރު ތަކާއި ހެނދުނު ނާޝްތާ އަދި ރޭގަނޑުގެ ކެއުންތަކުގައިވެސް އަންޖަލީ ބައިވެރިވެއެވެ. އަންޖަލީ ވަނީ މީސްމީޑިއާގައި ފޮޓޯއެއްވެސް ހިއްސާކޮށްފައެވެ.\nއައްޒަ އާއި މުއާ ކައިވެނިކޮށްފައި ވަނީ ދެ އަހަރަށްވުރެ ގިނަ ދުވަސްވަންދެން ލޯބީގެ ގޮތުން ގުޅިގެން އުޅުމަށްފަހުއެވެ.\nއަންޖަލީ އެންމެ ފުރަތަމަ ފެނިގެންދިޔައީ 2017 ވަނަ އަހަރު ސްޓާ ޕްލަސްއިން ގެނެސްދިން "ޑާއި ކިލޯ ޕިޔާރް" އިންއެވެ. "ކުލްފީ ކުމާރ ބާޖޭ ވާލާ" ގައި އަންޖަލީ ފެނިގެންދަނީ ވަރަށް ޒީލަގަދަ އަންހެެނެއްގެ ގޮތުގައެވެ.\nއައްޒަ އާއި މުއާ އެންމެ ފަހުން ފެނިގެން ގޮސްފައި ވަނީ ދިވެހި ފިލްމު "ލީނާ" އިންނެވެ. އަދި މި ދެ ތަރިން ދަނީ ހުވާ ދެ ވަނަ ސީޒަންގައިވެސް މަސައްކަތް ކުރަމުންނެވެ.\nއައްޒަ އަދި މުއާވެސް މީގެ ކުރިން ކައިވެންޏެއްކޮށްފައި ވެއެވެ. އަދި ދެ މީހުންގެވެސް އެއް ކުއްޖަކު ހުރެއެވެ.\nއަޅެ ބޯވަ ހާދަ މީރުވާނޭ.\nފެބުރުއަރީ 24, 2020 18:20\nފެބުރުއަރީ 24, 2020 18:54\nފެބުރުއަރީ 25, 2020 03:36\nވާއު.. ރައްޒެ ވަރަށް އުފާ ވާނެ..\nފެބުރުއަރީ 25, 2020 09:59\nއައްޒަ ކައިވެނީގެ ކުރިންވެސް ގޮއްސި ހަނީމޫނަށް އެތައް ފަހަރަކު\nފެބުރުއަރީ 25, 2020 10:10\nއަންޖަލީ މިޔަރެއް ބޭނި ވާހަކަ ކީއްވެ ނުޖެހީ ؟ އެއީ ޤާނޫނީ ކުށެއް. އައްޒަ ސްނެޕް ވެސް ކުރި